
Hae adnotationes confectae sunt ad usum stüdentium, ut profun- 
dius textum D. Thomae penetrare valeant. Studium igitur textus Sum- 
mae Theologicae per has notas non tantum non redditur superfluum, 


sed omnino praesupponitur et eas comitari debet. Synthetice igitur 


in his notis unitis iis, quiae in diversis locis textus inveniuntur, notitia 
de religione ipsa ejusque actibus clarior et profundior fit, non ratione 
explicationis, sed ratione textus, ad quem percipiendum et retinendum 
animum principaliter applicare debemus. 

Cum S. Thomas continuo docuerit religionem, ut virtutem ordi- 
nantem et elicientem cultum Dei proprie dictum, quoad entitatem omni- 
no idem esse cum sactitate, per quam non tantum cultus, sed et actus 
aliarum virtutum ordinantur ad Deum, propter summum momentum, 
quod religio pro vita nostra spirituali habet, secundum illam generalem 
rationem eam definiemus, qua actus omnium virtutum ad Deum refert. 
Definitio a nobis confecta realis quidem est atque'omnes religionis 
causas complectitur, propter rationes tamen tantum paedagogicas eas 


enumerat, ita ut postea alteri breviori locum dederit. 


I. DE DEFINITIONE REALI RELIGIONIS 


Religio est (1) virtus moralis, qua (2) actus (3) fer ordinationem 
ralionis (4) ad Deum, ut primum principium referuntur, (5) ad. testan- 
dum nostram reverentiam et subjectionem necnon ad. participandum n 
donis ejus. 

ExPLiCATIO : (1) Virtus moralis. Cf. I-II Q. 58 seq. II-[T a. 5 et 6. 
Per hoc exprimitur religionem esse principium formale, per quod anima 
seu potius persona, religiosa, Deo devota, alligata ipsique serviens 
constituitur, quam servitutem per explicationem suae virtualitatis, in 
actibus, realisat ita ut persona per dictam evolutionem virtualitatis fiat 
religiosa. Religio ergo per comparationem ad personam est principium 
formale, per comparationem vero ad suos actus, est principium seu for- 
ma per modum causae efficientis et quidem vel elicientis vel imperantis 

(a. 5 ad 1 et 2; a. 1 ad 1) eos producens. Quenam sint causae efficientes: 
ipsius virtutis religionis necnon singulorum actuum eius in ordine 
psychologico, vide in schemate 3. 

(2) Actus. Causa materialis in actibus religionis; designat omnia. 
ea quae assumuntur vel eliguntur ad hoc quod Deo honorem demus 
vel illum significemus. Possunt esse actus voluntatis, intellectus necnon 
omnium aliarum' virtutum, sicut et quaelibet res, quae per ordina. 
tionem recipere potest ordinem ad Deum sive mediatum (ratione signi- 
hcationis) sive immediatum. Quomodo actus voluntatis, non tantum ut 
res oblata, sed ut oblatio, sit materia, dicetur postea. 

(3) Ordinatio rationis. Causa formalis actuum religionis. Est rela- 
.tio praedicamentalis, ratione cujus actus seu materia formaliter consti- 
tuitur Deo oblata et participans aliquid de excellentia Dei (1). 

Causa efficiens hujus ordinationis seu formae est ratio et quidem 
per illum actum (in genesi actuum humanorum) qui imperium vocatur, 
sive sit ultimum simpliciter (ultimum judicium practico-practicum, for- 
maliter ut stans sub motione voluntatis efficaci: imperium ut exsecu- 
tum) sive secundum quid (ut ultimum judicium speculative practicum 
absque efficaci influxu voluntatis) (2). 


In hac sua ordinatione ratio dirigitur per diversas leges et ia- 
super si agatur de cultu hierarchico, agit per illam potentiam, quae 
character appellatur. Ut relationem hanc actus nostri prae se ferre va. 
leant, necesse est fundamentum reale. Fundamentwm remotum onto. 
logicum est ipsamet entitas esse participati, seu illa trascendentalis re- 


(1) Si agatur de solis actibus internis religionis, sufficit relatio transcen- 
dentalis, sicut de constitutione actuum humanorum in esse morum poni 
solet. Si autem agatur de actibus externis necnon de actibus a religione 
imperatis necesse est ponere relationem praedicamentalem, quae est forma 
eorum, quae per accidens uniuntur, tamen v. g. ratione finis unitatem 
quandam constituunt. Cf. Caiet, II-II Qu. 58 a. 5-7, 

(2) De ordinatione rationis, ut est actus et fundamentum relationis du- 
pliciter loqui possumus: a) formaliter; sic designat ipsum imperium in textu 
descriptum; b) materialiter, quatenus significat actus praeparatorios imperii. 
Sic si agatur de actibus internis, ordinatio rationis consistit in illa serie 
actuum, qui in schemate III, enumerantur atque per diversas considera- 
iiones et volitiones illam virtutem movendi congregant, quae in imperio in- 
venitur et qua illud ipsimet fini assequendo coaptutur. Si vero agatur de 
actibus exterioribus, tunc designat coaptationem materiae, in qua actus inte- 
rior exercendus est, tum ipsi actui interno, tum consequenter fini assequendo 

latio; qua ab esse per essentiam dependet. Ad idem pertinet sive 
creatio passiva, sive alia productio, ratione cujus homo a Deo, tamquam 
causa efficiente, exemplari et finali dependet et quidem non secundum 
connaturalitátem, sed ut a causa excellenti seu transcendentali. 
Fundamentum remotum psychologicum est consideratio seu con- 
scentia defectuum, ratione quorum a Deo dependemus et coniunctionem 
cum illo quaerere et retinere debemus. Fundamentum proximum est 
munditia actus, quatenus ab omnibus, quae Deo digna non sunt pur- 
gatur. Hanc munditiam per respectum ad excellentiam Dei ponimus 
in acübus vel ex eo qucd in agendo non utimur aliis principiis, nisi 
virtuosis, quae ex se nihil aliud quam bonum et mundum producere 
possunt, vel ex eo quod defectu talium principiorum ipsosmet actus a 
nobis producendos liberamus ab omni ratione vel volitione, quae Deo 
' digna non sit. Inde munditia haec idem est ac reverentia erga Deum 
vel subjectio ad illum posita in actibus humanis et per eos expressa, 
ita ut dicere ordinationem rationis (fundamentaliter) esse formam 
actuum religionis idem est ac dicere reverentiam ac subjectionem esse 
ejus formam. His expressionibus igitur promiscue uti possumus, quia 
eadem res per illas designatur. Eo namque ipso quod munde vivimus 
et munda Deo offerimus, honoramus illum, reverentiam et subjectio- 
nem illi exhibemus, seu id, quod est formale in religione, quod est 
finis totius vitae religiosae, in nobis invenitur. Munditiam istam cau- 
saliter (per modum dirigentis et moventis) efficiunt in religione natu- 
rali considerationes intellectus illuminati sive per legem sive per scien- 
tiam ex philosophia vel aliunde acceptam, in religione vero superna- 
turali virtutes theologicae, quae coniungentes nos cum Deo, dant finem 
in quem actiones nostrae per religionem ordinari possint et debeant. 
Virtutes igitur theologicae per suam directionem impediunt, quo- 
minus ratio aliquid Deo indignum in cultu assumat vel voluntas tale 
eligat, imo et positive ostendunt, quaenam et quomodo Deo sint digna, 
Supposita hac amicabili conjunctione ad. Dewm per virtutes theolo- 
gicas, voluntatis per virtutem religionis formatae est ordinare .suos 


actus ad Deum tamquam finem ultimum atque tali modo novam con- 
junctionem consciam cum principio primo nostri esse efficere, quae 


coniunctio seroitutis vocatur. Consideratis namque fundamentis onto- 
logicis supra enumeratis insurgit in mente nostra firma persuasio, 
omnia, quae a nobis quocumque modo possidentur, a Deo esse nihilque 
a nobis in ordine essendi et agendi independenter ab ipso possideri 

posse. Ad hanc. considerationem sequitur intentio in "voluntate, nos irr 


agendi ratione ita velle gerere, ut actionibus nostris nihil immisceatur 

quod non sit secundum intentiones Dei vel ipsis contrarium sit. Hoc 
assequimur, si Deum eligamus in ultimum, finem et omnia' sic ordine- 
mus, ut huic fini coaptata atque sic in virtute influxus ejus effecta sint. 
Ex eo igitur quod voluntas Deum eligit in finem ultimum omniaque ad 
illum ordinare intendit, exurgit in actibus ejus munditia de qua loqui- 
mur, et ratione cujus ab eis excluduntur ea, quae sunt contraria intentio- 
nibus Dei, atque tales ponuntur in ipsis rationes, quae Deum honorant 
et gloriam ejus annuntiant, utpote primi agentis efficacissimi in inten- 
tionibus suis realisandis. Hanc munditiam ordinatio rationis (ut forma 
actuum religionis) ex una parte praesupponit, ex alia vero parte causat, 
non in virtute propria (quia relatio non est activa), sed in virtute prin- 
cipiorum (intellectus et voluntas), quae pro fine habent istam formam 
seu relationem actuum ad Deum realisandam. Sicut enim in eductione 
formarum naturalium dispositiones proximae in ordine et prioritate 
generationis praecedunt et causant formam, in ordine autem et priori- 


tate perfectionis praeceduntur et causantur a forma, ita et in actibus 


humanis. Ratione ergo hujus fundamenti (munditiae) exurgit imme- 


.diate relatio ad Deum, qua actus formaliter religiosa, Deo ligata vel 


oblata atque gloriam et honorem ejus enarrans redditur. Ordinatio igi- 
lur rationis praesuppositive seu fundamentaliter est ipsamet munditia 
actus seu sanclitas ejus consistens in coaptatione ejus ad Deum, tam- 
quam ad ultimum finem (cf. a. 8), formaliter vero est relatio ad Dewm. 
Ordinatio autem rationis munditiam actus causans generatur per lon-. 


gam seriem considerationum et volitionum (cf. schema III), quarum 
virtus unitur in imperio seu ultimo dictamine rationis, quod voluntas. 


exequendo oblationem sui vel aliarum facultatum actuumque eorum 


efficit, ita ut actus a virtute religionis formaliter elicitus sit oblatio in 


quacumque materia ad Deum referibili exercita, sive per immediatam 


. efficientiam actuum intellectus et voluntatis ad ipsam oblationem ne- 


cessariorum, sive per ordinationem actuum aliarum virtutum ad Deum, 
sive per significationem nostrae oblationis internae in actibus exterio- 
ribus. 


N. B. — 1) Actus religionis (oblatio) exercitus in quacumque 


materia ad Deum referibili vocatur Deo acceptabilis vel etiam acceptus. 


Actus autem exercitus secundum normas ab ipso Deo statutas vocatur 
ratus. Ad Deum referibile est omne quod correspondet normis mora- 


m 


.. htatis ad. qs aeternam reductibilibus, ratificabile autem solum id, 
quod correspondet legibus cultum Dei (sive late sive stricte sumptum) 
regulantibus. 

Nota. — De objecto religionis. 

Ex causa materiali et formali actuum religionis, resultat ejus 
objeciwm formale, quod cultus appellatur, Inde cultus designat id, 
quod Deo offertur, per quod Deus honoratur et reveretur, seu actus 
a religione elicitos vel imperatos in diversis materiis (volitiones, actus 
intellectus, res exteriores, actus virtutum) et secundum diversas Or- 
dinationes rationis (promptitudo, promissio, petitio, extractio ab usu, 
possessione etc.). Objective seu ex parte objectorum ad Deum ordina- 
torum religio dividitur im sanctitatem et religionem proprie dictam. 
Eadem virtus ex parte principii seu formae elicientis quatemus versatur 
circa omnes actus humanos ad Deum referibiles vel relatos vocatur 
sanctitas; quatenus vero versatur circa actus, qui solum ex sua rela- 
tione ad Deum redduntur boni atque Deum honorantes, vocatur religio 
Stricte dicta (cf. a. 8). Eadem igitur specifice est actio sanctitatis et 
religionis, scilicet oblatio, per quam referimus ad .Deum actus aliunde 
jam bonos (actus virtutum), et per quam conficimus alios actus ad te- 
standum vel significandum nostram subjectionem, honorem vel volun- 
tatem nos cum ipso conjungendi. 

Cultus igitur in sensu lato est omnis actus sanctitatis seu omne 
opus bonum, actus cujuscumque virtutis ad Deum ordinatum vel — ut 
S. Augustinus dicit — positum ad hoc ut societate sancta Deo inhae- 
reamus. Cultus autem in sensu stricto est opus ad Deum ordinatum ad 
testandam vel significandam nostram consciam ad Deum conjunctio- 
nem seu subjectionem. Sic devotio, oratio, adoratio, sacrificium, obla- 
tio, decimae, votum, juramentum et adjuratio, ut sunt actus a ratione ad 
reverentiam Dei ordinati, mundati, a voluntate antem in hac ratione 
executi seu ut objecta religionis. 

Praeter hanc considerationem in ratione obiecti, cultus appellantur 
etiam ipsi actus, quibus haec obiecta attinguntur vel in ratione signi 
constituntur, ut sunt petitio, promissio, reconciliatio etc, Cultus tan- 
dem appellatur omine id, quod ratione finis pertinet ad religionem, ut 
participatio in donis Dei, reverentia erga aliquod mysterium etc. (Cfr. 

schema. V I1), quae obiecta. ullus: ien: vocari, eo scilicet sensu, . quo 


finis est objectum actuum humanorum in constitutionem eorum spe- 
cificative influens tendentiaeque eorum determinatum modum directio- 
nemque praescribens. 

Breviter nomine cultus significari potest: 1) Oblatio ; Actus re- 
ligionis; 2) res oblata : materia seu objectum in quo oblatio exercetur; 
3) finis oblationis : reverentia, participatio in donis Dei etc. 

Si igitur de cultu Dei loquamur, res secundum aliquam ex ratio- 
nibus enumeratis ad reverentiam Dei et ad religionem pertinere debet. 
Ex his patet, quod de cultu odem modo loqui debemus, ut de ipso 
actu religionis, a quo certe nullo modo differt. Inde eadem est forma 
eius, sicut actus religionis, scil. ordinatio rationis, vel reverentia et 
subiectio mentis ad Deum in munditia actus expressa, Definitio igitur 
eius sic confici potest : cultus est reverentia vel subiectio Deo exhibita 
per aclus Ipsi coaplalos vel relatos. 

N. B. — De Reverentia. 

Revereri aliquem est modo debito seu secundum exigentiam digni- 
tatis et excellentiae ipsius affici ad illum. Reverentia igitur est re- 
spectus in nostra agendi ratione ad excellentiam et dignitatem alterius. 
Procedit ex timore illumque comitatur secundum omnes moaos eius. 
Inde etiam definiri potest; timor personae excellentis (sive sit servi- 
lis, sive filialis, sive alterius rationis). Ouatenus in actibus exellentiae 
alicuius proportionatis manifestatur, vocatur honor, qui est protestatio 
de excellentia alicuius. Reverentia est motivum ad honorem, quatenus, 
quis ex ea procedit ad protestandum seu testificandum de excxellentia 
alterius, vel est etiam finis honoris, in quantum per suam testificatio- 
nem intendit alios perducere ad reverentiam et timorem personae excel- 
lentis (II-II Qu. 103 a t ad 1). Cum sic honor ad reverentiam ordi- 
netur atque ab ea dependeat, ipsemet honor alicui exhibitus reverentia 
appellari potest, quasi materia seu obiectum in quo reverentia exerce- 
tur, In hoc sensu definivimus supra cultum per reverentiam Dei. Re- 
ligionis est namque aliqua ordinare ad reverentiam Dei (a. 2 ad r). 
Ipsa.reverentia datur nobis in dono timoris, cuius actus est. Actus 
igitur nostros tali modo coaptari, mundare ab omni inquinamento hu- 


mano, ut Deo digni sint, est Deum revereri in his actibus et per eos. - 
Hanc ordinationem et munditiam efficit virtus religionis, per quam de 
excellentia Dei et Ge nostra affectione erga hanc excellentiam testifi- 
camur et protestamur. [n haec protestatione excellentiae Dei constit 
honor Deo exhibitus. Honorem autem Deo praestamus et exprimiimus 
in actibus illi coaptatis, mundis et excellentiae eius correspondentibus. 
Ad hos vero actus ordinandos et efficiendos movet nos timor et reve- 
rentia Dei, ita ut hi sunt quasi concretae expressiones nostrae erga 


-—— Deum reverentiae. Inde actus tali modo ordinati et excellentiae Dei 


coaptati reverentia Dei (ex parte objecti) appellari possunt. 

Reverentia Dei est timor excellentiae Divinae. Manifestatur in ho- 
nore seu cultu Dei, qui est protestatio seu testificatio de Dei excellentia. 

Honor vel cultus Dei est testificatio reverentiae erga excellentiam 
divinam. Ut obiectum vel materia, in qua haec testificatio exercetur, ho-- 
nor, cultus, et reverentia sunt idem et consistunt in munditia seu im 
actibus excellentiae Divinae coaptatis. ; 

Reverentia tamen, utpote motivum honoris, magis ad formam ac- 
tuum pertinet et ut talis definitur: íalis ordinatio rationis im actibus 
humanis, qua dignitati excellentiae divinae homorandae coaptati ap- 
pareant. Si tandem. consideretur reverentia tanquam debitum erga 
Deum in actibus nostris manifestandum definitur : Obligatio iia ordi- 
nandi actus nosiros, uL per eos Deus honoretur sew excellentia eius a 
nobis respecta in coaptatione eorum appareat. Reverentia, ut debitum 
iustitiae, exercetur per religionem, ita ut haec virtus sit praecipua serva 
timoris Domini (ut doni S. Spiritus). Religionis enim est ordinare actus 
- nostros ad Deum, tanquam ultimum finem. Hunc ultimum finem dant 
nobis virtutes theologicae, modum autem nostrum agendi circa illum 
regulatur donum timoris, quo tanta erga Deum perfundimur reveren- 
tia, tali modo afficimur ad ipsum, ut totam nostram agendi rationem 
per respectum ad Deum dirigamus et- instituamus. Huius igitur doni 
est praecipere et movere, ut actus nostri excellentiae Dei convenienter 
ordinentur, nihilque immunditiae in eis inveniatur. Virtus quae has 
motiones reverentiae exequitur, vocatur religio et actus per quos ré- 
verentia Dei testificatur appelatur cultus vel honor Dei. Ex his de 
facili intelligitur, cur S. Thomas tot vicibus dicat religionem esse pro- 
testationem fidei et significationem reverentiae. Religio namque ea 
exsequitur, ad quae per fidem et per reverentiam Dei movetur. 

N. B. — Reverentiam Dei esse actum doni timoris atque virtutem 
religionis per dictum donum primo dirigi asseruimus in ordine .gene- 
rationis, Nam reverentiam esse et actum doni pietatis motionemque re- 
ligionis ab hoc dono proxime effici S. Thomas asserit II-II Qu. 121. 
a.r. Utraque reverentia necessaria est ad actum religionis efficiendum. 
Quamodo inter se differant et qua ratione actus religionis efficiant, vi- 
deri potest in schemate III. B. atque in eius explicatione 

De divisione cultus. — Cultus est duplex : 

1) Hieraticus : qui procedit ab aliquo absque speciali commissione 
. divina vel absque determinato ritu (non accidentali sed essentiali) prae- 
Scribente modum cultus. Sic cultus Dei sub lege naturae vel etiam sub 
lege veteri'ex parte populi, Fundamenta huius cultus sunt generalia 
(dependentia entis contingentis ab esse per essentiam, vel creaturae a 
Creatore, mentis elevatae ad ordinem supernaturalem). Nulla alia com- 
missio vel deputatio datur praeter hanc generalem, qua effectus ad 
suam causam reflecti debeat. In isto cultu homo agit nomine proprio, 
vel nomine aliorum — pure ut sunt creaturae Dei, sive in ordine natu- 
rali, sive:in ordine supernaturali. Agit insuper virtute propria non ut 
instrumentum. 

2) Hierarchicus : qui procedit ab aliquo ex speciali commissione 
divina et secundum irritum determinatum a Deo vel a persona Deum 
repraesentante. Sic cultus novae legis et cultus veteris legis ex parte 
sacerdotum. Fundamentum huius est specialis deputatio sive moralis, 
sive realis per characterem. In tali cultu non nomine proprio agimus, 
sed nomine Dei, nec virtute propria, sed instrumentali, sive morali 
(ut in lege veteri), sive reali per characterem (in lege nova). 

Cultus vocatur servitus servitium Dei. Inde illi, qui colunt Deum 
vocantur servi Dei, religiosi, timentes Deum (propter reverentiam in 
suis actibus expressam) etc. cf.'a. 3 ad 2.; artic. 1 ad 5. 

Definitioni religionis ulterius additur : 
4) Ad Deum ul primum principium ; designat causam exemhpla- 
fem omnium actuum religionis. Per causam exemplarem determinatur: 

obiectum formale quo alicuius habitus vel virtutis (seu ratio qua vel 
sub qua). Mediante namque illa ponitur in actu (vel obiecto quod! — 
materia et forma), specialis ratio seu coaptatio, qua differt ab aliis 
eiusdem generis vel speciei actibus (objectis) constituitque illum ab. eis 
oraine vel specie (quandoque formaliter, quandoque materialiter tan- 
tum) distinctos. Idem namque objectum potest per diversos actus at- 
tingi, qui consequenter tunc solum ab invicem specie etc. differunt, .si 
rationes, ad quarum instar tendentia virtutis et consequenter entitas 
actus determinatur vel secundum quas obiectum attingendum modifi- 
catur, ad invicem irreductibiles et sic specie etc. differentes sunt. Sic 
V. g. virtus justitiae exurgit ex necessitate coaptandi actus nostros exi- 
gentis aliorum. Actus ponendi cum necessitate coaptationis ad alios 
vocantur debitum. Rationem igitur generalem debiti constituit exigen- 
tia coaptationis. Si igitur ratio hujus exigentiae mutatur et quidem 
ita, ut ad aliam rationem irreductibilis, ab ea specie distincta sit, tunc 
mutatur ratio debiti et ipsum debitum, ut objectum quod generale iu- 
stitiae contrahitur in debitum speciale, ad cujus attingentiam virtus 
generalis justitiae non sufficit, sed requiritur nova eaque ab aliis specie 
distincta. Et sicut exigentia generalis est exemplar seu ratio ad cujus 
instar debitum generale ponitur, sic exigentiae particulares sunt exem- 
plar et ratio debitorum specialium. 

Causa exemplaris est, ad cujus instar, aliquid producitur. Efficacia 
ejus mox ad efficientem, mox ad finalem magis reducitur (1). Est qui- 


(1) Cum in moralibus finis sit ratio actionis et principiorum eius, causa 
exemplaris, hie coincidit cum finali et solum ratione differt ab illa. Finis e- 
nim est id, propter quod aliquid fit, quod per appetitum sui movet causam ef- 
fieientem ad agendum, confert illi motiva actionis dirigitque illam in tota 
agendi ratione. Et sub hoc ultimo respectu est causa exemplaris. Agens 
namque consideratur in ordinandis suis actibus tamquam artifex quidam 
respiciens ad exemplar exprimendum et realizandum. Quatenus igitur ab 
aliquo obiecto desumit suas agendi rationes, dicitur illo uti, tamquam causa 
exemplari. Sic igitur cum omnes actus in genesi actuum humanorum enu- 
merati (cf. schema III) sub tali influxu efficiantur et moderentur, apte de 
causa exemplari eorum loquimur. Utilitas et necessitas concipiendi causam 
finalem sub ratione causae exemplaris praesertim tunc elucet, si de actibus 
exterioribus ordinandis agatur, ut fit in religione v. g. in sacrificio, ubi 
materia nonnisi per longam seriem actuum praeparativorum intellectus et 
voluntatis, sed et facultatum executivarum, apta reddi potest ad significa- 
tionem sacrificalem formaliter exprimendam. In ordinatione igitur rationis, 

dem extrinseca actui vel obiecto, non tamen constitutioni-ejus, quae mo-- 


dificatur intrinsece ex eo, quod huic vel illi exemplari coaptatur vel assi- 
milatur. V. g. actus reverentiae vel honoris omnino alius est si paren- 


tibus exhibeatur, quam aliis superioribus, cum fundamenta debiti sint: 
omnino alterius rationis (i. e. aliud sit exemplar eius) et adhuc magis ' 


modificatur si ad sanctos vel ad Deum ordinetur. Secundum rationem 
dependentiae (ex parte honorantis) et consequenter secundum rationem 
excellentiae (honorati vel honorandi) actus reverentiae igitur aliam 
omnino coaptationem recipit et intrinsece modificatur, Et quia obiectum 
formale quod ex materia et forma resultat, causa exemplaris — quam- 
vis ex se ad constitutionem seu potius eductionem formae influat — 
tum ex parte materiae, tum exparte formae assignari potest. 

Ex parte materiae causa exemplaris determinat, quid magis aptum 
sit ad formam portandam, seu in quasnam materias dispositiones pro- 
ximae ad formam realizandam perfectius induci valeant. Sic v. g. in 
fide exemplar nostri assensus non est proprius- modus assentiendi hu- 
mani intellectus, qui in suis cognitionibus naturalibus, in virtute entis 
participati adhaeret suo objecto, sed proprius modus cognoscendi Dei, 
qui in virtute esse per se subsistentis videt omnia, adhaeret suo objecto. 
Inde ex parte materiae tales analogiae et tales enuntiationes erunt 
aptiores ad obiectum fidei repraesentandum, quae nos magis adiuvant 
ad assensum in virtute entis per se subsistentis, sicque influxum entis 
participati in formalem assensum a mente nostra elongant. Quo minus 
ergo enuntiatio quaedam — supposita et intacta remanente visione non 
incompossibilitatis elementorum — vi inclusionis praedicati in subjecto 


ut est actus et fundamentum relationis, sive formaliter, sive materialiter 
accepta conficienda, causa finalis habet rationem exemplaris. Per hanc igi- 
tur conceptionem causae finalis ratio formalis cuiusque virtutis, quae in 
propria specie constituitur, facilius determinatur atque repraesentantur. 

Quod autem causa exemplaris ad rationem quoque efficientis reducatur, 
patet ex eo, quod principia, quibus mediantibus agens operatur (v. g. ideae) 
ab ea originem sumunt, ad instar ipsius exemplantur. Hoc sensu affirmamus 
fidem legem, considerationes etc., esse causam efficientem alicuius virtutis 
vel actus illius. 

Ex his patet, quod in moralibus omnes causae a finali dependeant, ab 
illa modificentur et moveantur. proindeque finem esse formam, animam to- 
tius esse et vitae moralis, ita ut nihil absque respectu ad illum determinari 
vel definiri possit, et ea, quae per illum determinata sint, sint vera finita, 
intra limites sui esse constituta et definita 

nos movet, eo aptior est ad assensum vi revelationis seu vi entis per 


essentiam (veritatis primae). Ex parie aulem formae causa exemplaris 
determinat id, per quod materia magis ad unitatem reduci et alicui fini 


servire potest. Sic v. g. forma fidei est veritas de Deo in se, vel aliquid 
ad ipsum ut est in se pertinens. Cum tamen Deus non per suam es-: 
sentiam videatur vel informet objecta a mente percepta, sed in umbra 


et in analogiis, illae enuntiationes aptiores erunt ad hoc, quod fiant 


-'. obiectum fidei et informentur comprehensione supernaturali, quae ex 


parte propriae formae elementorum aptiores sunt ad hoc, quod 


Ientem nostram ad proprium modum essendi et operandi Dei perci- 
. piendum dirigere valent (IT, II, O. r1. a. 2). 


Causam exemplarem. religionis esse excellentiam Dei S. 'Thomas 
asserit a. 7. Cultus namque, seu honor (obiectum religionis) tum ex 
parte materiae, tum ex parte formae tali modo constitui debet atque 
coaptari, ut Deo dignus et soli excellentiae praestandus appareat. Deus 
namque non tantum transcendit alia entia aliasque causas nostri 
ésse, sed est insuper ratio eorum, ita ut omnia in virtute Dei sint et 
agant. In hoc consistit excellentia Dei, omnem aliam excellentiam in 
infinitum transcendens et. incommunicabilis. Deus namque potest 
communicare aliis excellentiam quandam, non tamen potest commu- 
nicare, quod sint prima causa vel ratio aliorum. Hoc est sibi proprium, 
Inde conficere actus honoris seu cultus ad instar huius excellentiae, 
ipsi dignos et coaptatos, est revera producere aliquid ab aliis actibus 
honoris vel cultus non tantum specie, sed ordine differens. Inde actus 
religionis in hoc praecise differre debent ab actibus aliarum virtutum, 
quod cultum et honorem et quidem' excellentiae Dei, primi principii, 
coapkatum repraesentant, ita ut haec origo a tali causa exemplari in 
ordinatione rationis, saltem quoad intentionem voluntatis et quoad at- 
tentionem mentis (ex quibus praecise haec ordinatio conficitur) elucere 
debeat. , / 

Sicut ergo exigentia generalis personarum, quibus convivimus est 
causa exemplaris seu ratio debiti in genere, ita exigentia. Dei, personae 
excellentissimae et omnia trascendentis, est exemplar seu ratio debiti 
specialis coaptationis et ordinationis actuum nostrorum. Inde ab excel-. 
lentia Dei desumenda est ratio formalis seu sub qua actuwm religionis 
distinguens eos ab omnibus aliis actibus, tum virtutum theologicarum 
et cardinalium, tum etiam ab actibus aliarum specierum justitiae. 

"^ is Praecise haec excellentia Dei est ratio, cur: debitum religionis: sit 
debitum excellentiae. idest tale, quod ad aequalitatem reddi nullo: modo 
possit. Debitum aequalitatis est inter personas non tantum ejusdem 
ordinis, sed: et eiusdem, juris, si scilicet ratione. fundamenti positi una. 
non superexcelleat supra alteram, aut unaqualibet aequaliter per suam 
actionem illud fundamentum posuerit, ut in contractibus, in labore etc. 
Deus autem non tantum ordine est superior, sed et ratione fundamenti 
debiti, cum creatura nihil ex suis Deo creanti et conservanti conferat 
et. omnia sint pura beneficia solius. Dei. Parentes autem sunt superio- 
res jure, cum per talem actionem debitum filiorum íundaverint, ad 
quam hi ex sua parte nihil contulerunt. Ergo excellentiores sunt filiis 
ratione beneficii collati. Debitum igitur aequalitatis est illud, quod per 
aliquam. rem. eiusdem rationis vel valoris reddi vel recompensari po- 
test. Sic in mutuis 100: 100; in labore perdidi certas vires corporis, 
quae perditio ad aequalitatem recompensatur, si dantur mihi ea, sive 2n 
natura, sive in aequivalenti, quae ad has vires restaurandas (non tan- 
tum hic et nunc, sed considerata vitae humanae conditione generali) 
necessaria sunt. Deo autem et parentibus non possumus ad aequali- 
tatem reddere debitum, quia non possumus illos creare, conservare in 
esse vel esse principium generativum. Redditur tandem aliquid ad ae- 
qualitatem, si semel facta solutione non remanet amplius fundamentum 
debiti. Quidquid autem demus Deo vel parentibus, non extinguitur de- 
bitum, cum remaneat fundamentum eius, esse scilicet ab ipsis ac- 
ceptum. 

Quamvis haec excellentia Deo tamquam primo principio et cau- 
sae (efficienti, exemplari et finali) nostri et totius esse conveniat, nihil 
tamen prohibet, quominus Deus sub aliqua proprietate per unum actum 
religionis magis colatur quam per alium. Sic v. g. misericordia vel li- 
beralitas eius in petitione. 

Inde unus actus religionis potest magis ad instar alicuius proprie- 
tatis Dei confici, ita ut sive ex parte materiae, sive ex parte formae vel 
ex parte utriusque, ordinatio et tendentia ad illam magis exprimatur et 
significetur, quam ad aliam, Per hoc tamen singuli actus non diffe- 
runt inter se specie formaliter, cum omnes Dei proprietates in ratione. 
excellentiae eiusdem dignitatis sint, quamvis.aliud et aliud de Deo 
exprimant. (Propter hoc actus religionis ad diversas proprietates Dei 
exemplati differunt inter se specie materialiter tantum seu accidenta- 
liter — ut homo albus ab homine nigro). Inde est etiam quod nomina 


singulorum. actuum:de facili communicentur inter se, et quia eadem 
.ést ratio formalis eorum, in sensu lato et minus proprio invicem attri- 
'"buantur. Sie v. g. devotio commicatur omnibus actibus religioniis ; 
nullus actus est qui aliquod. sacrificium vel orationem non includat ; 
et quia in omni actu ligatur nostra libertas et ad Deum ordinatur, 
ubique adest votum, ut Psalmista dicit: Vota mea reddam Domino. 
: Iste tamen. inuflxus exemplaris excellentiae. divinae in actus re- 
ligionis et omnino alterius rationis quam v. g. influxus Dei ut Veri- 
tatis primae in fidem, sive ut actum, sive ut objectum. Hic namque 
ipse modus cognoscendi Dei (assensus in virtute entis per essentiam) 
exemplatur in actu fidei (in assensu mentis), ita ut eadem sit norma, 
'ratio seu motivum cognoscendi et assentiendi intellectus nostri in cre- 
dendo, sicut Dei in videndo. Similiter objectum fidei eandem rem re- 
praesentat, sicut objectum visionis Dei, scilicet ipsam essentiam di- 
vinam secundum proprium modum essendi et operandi. Inde ipsa ve- 
ritas Prima revera est causa exemplaris ad cuius instar tum actio, tum 
ejus objectum conficiuntur, ita ut per illa ipsamet vita, ipsemet modus 
operandi Dei proprius realisentur in nobis, etsi imperfecte, ad modum 
creaturae rationalis. Sic etiam per spem et caritatem. Excellentia au- 
tem Dei non tali modo est pro actibus religionis exemplar, ut per il- 
los modum agendi Dei proprium realizemus, ergo ut actio nostra re- 
ligiosa sit ad instar actionum divinarum confecta, vel objectum reli- 
gionis — cultus — referat essentiam Dei secundum aliquam rationem 
Deo propriam, sed quod moveat nos ad agendwm et cultum conficien- 
dum propter illam intimam dependentiam, qua ad Deum primum prin- 
cipium alligati sumus, et ad agendum tali modo, qui huic excellenti 
' principio dignus et conveniens est. 

Aliis verbis excellentia divina mon est motivum seu ratio formalis 
actionem. et objectum in suam similitudinem transformans sed. moti- 
vwm (finis) ad agendum et objectum (cultum) conficiendum | indu- 
cens. €f. a.. 5. 

Per, virtutes theologicas imitatur modus vivendi Dei proprius, 
per religionem autem sanctificatur, firmatur et altioris rationis fit mo- 
dus vivendi proprius creaturae per hoc, quod esse et activitas eius non 
tantum secundum necessitatem naturae, sed et secundum agnitionem 
mentis et subjectionem affectus sub influxu primi principii excellentis 
fit, idest modo illi digno, commensurato et gloriam ejus enarrante con- 
ficitur. | 


Ex his sequitur 1) excellentiam Dei non abstracte (ita fere sicut 
Deistae de excellentia Dei 'de mundo nón .curantis assererent), sed 
ut primi principii, a quo secundum totum nostrum esse intime de- 
pendemus, 

2) nec immediate per seipsam esse causam exemplarem actum : 
religionis, sed mediate, mediante scilicet reverentia huius excellentiae. 

Ad 1. Excellentiae namque Dei, ut primi principii correspon- : 
dent quaedam in creatura, quae ut terminus influxus Dei sunt fun 
damentum, ratione cuius creatura dependet a Deo, indiget ipso, tam- 
quam primo principio, ligatur ad illum in toto suo esse et agere. 
Aliis verbis creatura ex natura sua producitur cum certis defectibus, 
esse eius necessario comitantibus, vel etiam postea acquisitis, quae 
nonnisi per influxum primi principii tolli vel suppleri possunt. Inde 
Deus, ut frincipium excellens tollens vel supplens defectus creaturae 
est causa exemplaris actuum religionis, et id quod ratione hwwws de- 
pendentiae in creatura ponitur est debitum excellentiae. Hoc debitum 
vocatur tale per excellentiam, non tantum  qduia redditur principio | 
excellentissimo, sed etiam quia est excellentissimum in se et ratio 
omnium aliorum debitorum quocumque modo reddendorum. Ratione 
defectum creatura necessario servit. Deo vel necessario provocatur ad 
Deum, qui unice potest illam adjuvare et defectus suos tollere. Inde 
debitum recurrendi ad Deum exemplatur ad hos defectus creaturae, 
ponitur ratione eorum in actibus religionis. Debitum vero excellen- 
tiae ponitur in eis atque exemplatur per illud principium, cui redditur 
debitum, scilicet per Deum. j 

Inde apte dici potest, Deum seu excellentiam divinam esse cau- 
sam exemplarem actuum religionis praesertim quoad formam, seu or- 
dinationem rationis, quae talis esse debet, quod in ea agnitio supremi 
dominii Dei et subjectio ad illud eluceat, defectus vero esse exemplar 
praesertim quoad materiam religionis, quae tali modo eligi debet, 
quod apta sit ad praedictam formam portandam et ad dispositiones 
proximas praestandas pro eductione ejusdem. 

Ad 2. — Excellentiam divinam non immediate determinare ra- 
tionem formalem actuum religionis patet ex supradictis. Influit igitur, 
ut finis propositus, ad quem omnia ordinari debent et qui est ter- 
minus actuum ad illum ordinatorum. De ratione autem finis est quod 
modificet ea, quae ad illum ordinantur, commensurationem quamdarmi 
in eis causans. Tali igitur modo excellentia divina est causa exem- 

plaris actuum religionis, quatemus ab ea, tamquam ab ultimo fine 
detetrminatur modificatio seu ratio debiti praestandi, idest modus, se- 
cundum quem actus humani ordinandi sunt, ut tali fini correspondeant. 
Deum autem ut ultimum finem virtutes theologicae attingunt, pro- 
ponunt et secundum coniunctionem amicabilem praesentem in nobis 
reddunt, circa illum autem primo dona S. Spiritus operantur. Inde 
excellentiam illam divinam, a qua nos tam intime dependere ratio et 
revelatio docent, primo donum timoris Dei attingit per reverentiam et 
tamquam finem ultimum seu rationem et normam 'generalissimam 
pro activitate nostra conscia proponit: ita esse vivendum prout con- 
junctio nostra (ontologica) cum tali principio excellentissimo  expo- 
stulat et ideo omnia ad hunc finem ultimum esse ordinanda, secun- 
dum illum mensuranda. Inde est quod reverentia excellentiae Dei sit 
causa. exemplaris religionis, per eam determinetur ratio debiti justitiae 
in rationem debiti excellentis. Reverentia Dei dictat rationi, quaenam 
sint omittenda, quaenam agenda ad hoc, quod activitas nostra conscia 
Deo digna sit, illum honoret. Reverentia Dei movet et inspirat volun- 
tatem, ut prompte exequatur ordinationem rationis. Breviter; quid- 
quid per virtutem religionis efficitur ad reverentiam excellentiae Dei 
tamquam ad ultimam rationem reducitur. Quaerenti enim cur ora- 
tionem per modum petitionis proponimus et non per modum imperii 
vel aliis modis, respondetur; propter reverentiam quam erga supre- 
mum Provisorem habemus. Cur emittimus votum, vel sacrificamus ? 
Ut in reverentia Dei atque in timore ejus firmemur, ea significe- 
mus. Cur ordinamus specialiter actus virtutum ad illum ? Ut reveren- 
tiam Deo exhibeamus. Inde omnes actus religionis, omnia objecta, in 
quibus haec virtus exercetur, imo et ipsamet virtus religionis suam 
rationem formalem, sua motiva, a reverentia excellentiae Dei mutuan- 
tur, ad. instar exigentiarum eius coaptantur et modificantur, ita ut 
haec sit causa exemplaris eorum. 

Reverentia erga Deum est igitur primus actus (etsi non in ordine 
generationis), qui ad cognitionem et amorem Dei sequitur, et secun- 
dum naturam cognitionis et amoris diversae omnino rationis est tum 
ipsa, tum etiam servitium religiosum ad illam consequens. Sic in sen- 
su quodam translato reveri dicitur Deum omnis creatura, quatenus 
non exit extra limites naturae suae et exequitur omnia quae sibi per 
cognitionem et volitionem Dei praescripta sunt. Istud est affectus 
universitatis ad Deum, de quo mystici loquuntur, et ex quo actus ne- 

cessarii creaturazum ita producuntur, ut enarrent gloriam Dei atque 
per suum appetitum naturalem participandi in donis Dei, invocent. 
Deum, (ut pulli convorum II II q. 83 a. 10 ad 3) ipsumque esse et 
agere universi sit sacrificium quoddam continuum. En religio, ut est 
officium naturae, quae ut principium eliciens est ipsamet entitas crea- 
turae, ut objectum vero (cultus, gloria Dei) ipsum esse et agere ejus. 
(Cf. schema I). Religio naturae consequitur ad apprehensionem et 
volitionem auctoris naturae et est servitus inconscia, etiamsi ipsemet 
actus quadam conscientia comitetur, ut in brutis. Non enim in ratione 
servitutis Dei, sed materialiter tantum conscia est. 

Alia reverentia Dei in sensu proprio est illa, quae consequitur ad 
apprehensionem et amorem ipsius agentis et diversificatur secundum 
principia hujus apprehensionis et amoris in naturalem et supernatu- 
ralem, Hoc est principium religionis et servitutis consciae ad excel- 
lentiam Dei exemplatae. Haec religio in creatura rationali procedit 
ex sensu seu conscientia suorum defectum (II II q. 85 a. 1), quae 
dictat ei honorem debitum reddendum esse illi principio, a quo de- 
pendet, et ab illo expectandum esse omnia, quae defectibus suis tol- 
lendis vel quocumque modo sublevandis necessaria sunt et utilia. Sub 
hoc respectu elicitur ab aliqua dispositione vel habitu naturae suae su- 
peraddito (sive innato seminaliter, sive per acquisitionem aut infu- 
sionem evoluto) et movet mentem ad actus aut ad aliquid per suos 
actus conficiendum, quod hanc suam conscientiam (defectuum vel de- 
pendentiae a Deo) repraesentet et quidem modo Deo digno. Inde ra- 
tione hujus ponitur munditia et relatio illa ad Deum, de quibus su- 
pra locuti sumus seu ratione ejus (ad instar, ad exemplar ejus) fit illa 
modificatio et coaptatio in actu et objecto religionis, qua soli Deo 
debita et praestanda (offerenda) appareant, Modificatio igitur, quae 
per influxum causae exemplaris (excellentiae Dei) in actibus religionis 
ponitur est relatio subjectionis servitutis, ad primum principium ex- 
cellens, Si deinde Deus secundum quandam proprietatem magis in- 
fluat in aliquem actum religiosum exemplandum, illa optime potest dici 
objectum certi cultus, prout cultus designat principium efficiens, seu 
ipsam virtutem religionis producentem vel tendentem ad suum obje- 
ctum. Nam in cultu (ut objecto) semper includitur excellentia Dei se- 
cundum aliquam proprietatem, ut modificans objectum religionis (si- 
cut omne exemplar includitur in suo exemplari). Inde si dicatur Deum 
esse objectum cultus vel religionis, distinguendum est: ut motivum 

(nem) ad hoc, quod actus et cultus fiat et Deo digne fiat idest in eis 
 includatur relatio ad excellentiam Dei (ut exemplar): C., ut rationem . 
tormalem fiendi : N. — Sic nihil obstat, quominus actus religionis de- 
&niantur per illas proprietates Dei, ad quas colendas magis ordinantur 
v. g. oratio cultus Providentiae divinae; votum cultus libertatis 
Dei, etc... (Cf. schema VI et VII.). 

Ex his differentia inter cultum. hieraticum et. hierarchicum ex par- 
te causae exemplaris magis adhuc elucet. Cultus hieraticus reprae- 
sentat modum vivendi creaturae modumque colendi Deum exclusive ad 
illud generale exemplar quod exposuimus ; excellentia primi principii, 
— ratio debiti excellentis. Ex hoc evolvitur in nobis imago creaturae | 
Deo servientis. In cultu autem hierarchico secundum praesentem or- 
dinem divinae Providentiae ipsa haec vita religiosa exemplatur ad in- 
star vitae illius, quem Deus primum Hierarcham et exemplar servi 
et servitii Dei misit in mundum, ad instar vitae Christi. Christus, ejus 
esse et agere, tota vita ejus, quae fuit functio sacerdotalis, sunt nobis 
exemplar, ad cujus instar vitam nostram et relationem ad Deum, in- 
stituere et perficere debemus, Inde debent in nobis esse principia, 
quibus mediantibus cultum Dei non solum secundum communem ra- 
tionem servitutis et debiti, sed secundum specialem rationem cultus et 
servitutis christianae (ritus vitae christianae) praestemus et realizemus. 
Aliis verbis modus agendi Christi, ratio vitae ejus debet pro nobis 
fieri simili modo ratio formalis agendi in cultu, sicut modus agendi 
Dei et ratio vitae ejus propriae fit formalis ratio agendi virtutum theo- 
logicarum. Et quia ex alia parte religio et cultus ex eo, quod ad exem- 
plar Christi conficiuntur, non mutantur specifice (ratio debiti principio 
excellenti eadem remanet), sed solum accidentaliter utpote ad instar 
servi Dei perfecti exemplati, in ipsismet principiis cultum producen- 
tibus (gratia sanctificans, virtutes theologicae, religio etc.) ratione exem- 
plaritatis Christi non essentialis, sed accidentalis tantum modificatio 
contingit. (Cf. distinctionem inter gratiam ut sic et gratiam sacramen- 
talem III Q. 62. a. 2.). Ex parte tamen illius potentiae, cujus est dare 
formam actibus religionis, scilicet in intellectu, necessaria est nova 
quaedam virtus instrumentalis per modum potentiae superaddita, quae 
character vocatur, qua possit eandem formam inducere in actum reli- 
gionis et in objectum ejus (cultum), quam Christus induxit, idest quod 
possit in cultu Dei per virtutem Christi agere. Sub hoc respectu erit 
ratio formalis cultus hierarchici ipsamet virtus Christi et servitus no- 

stra — sive per ordinationem actuum omnium virtutum ad Deum, sive 
in agendo et conficiendo cultum proprie dictum — christologica, Chri- 
stum sapiens. Imago igitur, quae per cultum hierarchicum praesentis 
ordinis in nobis evolvitur, mon erit simpliciter . creaturae. servientis, 
sed imago servi Dei « katexochen » scilicet Christi. Per characterem 
igitur, qui est participatio quaedam et similitudo sacerdotii Christi, 
exemplatur in nobis, in vita nostra, Christus et per illam conficimus 
cultum excellentiae divinae vere digno modo, ratione illius non de- 
viamus ab illo ritu seu modo colendi, qui est a Deo institutus et qui 
illi omnino ratus et acceptus est. Per characterem operamur in virtute 
Christi tamquam moti ab illo et damus consequenter formam actibus 
et objectis religionis ratificantem. Omnia, quae ad instar exempli Chri- 
sti peragimus per virtutem religionis, sunt Deo certe accepta et rata, 
quae autem peragimus per motionem proprii spiritus, non sunt vel 
rata vel accepta. Ideo incorporati sumus in Christum per characterem, 
ut respiciamus ad ejus exemplum et ad instar ejus servitium nostrum 
religiosum iustituamus. Totum igitur servitium nostrum rituale esse 
debet, ad exemplar scilicet Christi atque sacerdotii eius confectum. 

5. — Ad testandum etc. 

Per hanc partem exponuntur causae finales religionis. Causa fi- 
nalis principalis religionis, est reddere Deo debitum honorem, cultum 
et servitutem. Cum namque secundum praedicta totum esse et agere 
nostrum ontologice necessariis nexibus sit ligatum ad Deum, ita ut 
adhaereamus illi — ut ita dicam — aliqua societate naturali et insepa- 
rabili, necesse est atque creaturam rationalem omnino ex jure naturae 
obligat, quod hanc suam dependentiam atque suam societatem neces- 
sariam cum Deo agnoscat, sese llli subiiciat non tantum in neces- 
sariis, sed et in iis, in quibus per suam libertatem defectuosam a Deo 
recedere posset. Aliis verbis; tendentia seu conatus creaturae ratio- 
nalis, ut non tantum societate necessaria et inconscia, sed etiam conscia 
et libera Deo adhaereat, totum suum esse et agere illi modo conscio 
liget et conjungat, est finis religionis. Haec conjunctio realizatur per 
relationem, allationem vel oblationem totius activitatis facultatum et 
virtutum (ex eo quod modo debito et secundum ordinationem vel sub- 

ordinationem ad ultimum finem fiunt), vel per alios actus aut signa, 
quae specialiter ad hoc conficiuntur, ut honorem vel subjectionem no- 
stram Deo testemur (oratio, sacrificium, etc...). Finis igitur religionis 
est relationem ad Deum ponere in actibus nostris, actus nostros ad 
Deum referre et praeter socielatem necessariam, ut S. Augustinus di- 
cil, eliam, societate sancta illi adhaerere, Breviter: finis primarius ve- 
hgionis est conjunctio mentis cum Deo conscia. 

Inde sumitur divisio religionis ex parte objecti in sensu lato et 
stricto. Si consideretur religio, ut virtus, cuius objectum est relatio 
seu oblatio totius activitatis humanae ad Deum, ideoque gloria Dei 
externa in tota activitate humana realizanda, vocatur sanctitas (a. 8), 
et ea quae sic offeruntur cultus et religio in sensu lato. Si autem con- 
sideretur tamquam virtus, cuius est honorem Deo reddere per spe- 
ciales actus, qui secus nullam rationem bonitatis vel laudis haberent, 
sed solum ex eo sunt laudabiles, quod in honorem Dei fiunt vel ad 
subjectionem nostram testandam, tunc vocatur religio in sensu stricto, 
et ea quae refert, sunt cultus proprie dictus. Sic v. g. abstrahere no- 
stras intentiones et volitiones ab omnibus curis mundanis certe secun- 
dum se nihil boni vel mali habet. Potest enim fieri propter delectatio- 
nem, studium, etc. Facere tamen hoc, ut rebus divinis vacemus et 
prompte nos subjciamus Deo, est aliquid specialiter bonum et est cul- 
tus Det: per devotionem. Similiter facere aliquid ad consilium pertinens, 
ex se non habet maiorem bonitatem, quam executio praecepti. Si au- 
tem fiat ad hoc quod imitemur per illam Dei libertatem, erit cultus per 
votum. (Inde doctrina D. Thomae in II II Q. 85, a. 3. extendi potest 
ad omnes speciales actus religionis seu cultus). 

Haec divisio, ut patet, non est ex parte principii seu causae effi- 

"cientis, sed ex parte objecti. Eadem namque virtus religionis ordinat 
actus aliarum virtutum ad Deum, quae conficit cultum specialem. 
Propter identitatem tandem rationis formalis cultus late et stricte 
sumptus est ejusdem speciei. Ideo pervadit cultus late sumptus cultum 
proprie dictum et quandoque difficulter separatur ab eo tum quoad no- 
men, tum quoad rem. Finis utriusque cultus idem est, scilicet gloria 
Dei externa, ut nempe in vita humana eodem modo realizentur ideae 
Dei, imago ejus, sicut in natura vestigium ejus. Et quia cultus pro- 
prie dictus est particularis quaedam protestatio nostrae subjectionis et 
confessionis ad Deum, cultus vero late sumptus est universalis et ad 
totam vitam nostram sese extendens protestatio et confessio, primus 

absque secundo imperfectus est et mox etiam totaliter evanescit vel 
in exterioritatibus exhauritur. Veri igitur et perfecti religiosi, seu ad 
Deum ligati, per cultum late sumptum constituimur, ex quo secun- 
dus cultus jam de facili sequitur. Si autem primo intendamus ad cul- 
tum proprie dictum, negligendo late sumptum, imperfecti religiosi 
sumus. Inde homines magis educandi et assuefaciendi sunt ad pri- 
mum, quam ad secundum, licet quandoque in ordine generationis a 
secundo incipiendum sit. In hoc autem casu opportune importune repe- 
tendum est, nos esse membra Christi, in virtute ejus agentia, pro qui- 
bus pia exercitia nonnisi protestationes fidei aliarumque virtutum sunt. 
Ideo omni conatu ad hoc tendere debemus, quod interior pars mentis 
nostrae exercitiis exterioribus correspondeat. 

Finis igitur vitae religiosae idem est ac finis vitae christianae, i. e. 
imitatio vitae Dei secundum exemplar Christi. Non quidem expressio 
vitae Dei secundum eandem rationem formalem, ut est in Deo (quod 
fit per virtutes theologicas), sed per sanctificationem operum sive natu- 
ralium, sive supernaturalium, per oblationem eorundem ad Deum, seu 
per illam relationem praeadicamentalem entitati eorum superadditam, 
quae per ordinationem rationis ponitur in eis. Haec autem vita per 
imaginem Dei in nobis realizatur, qua Deus praesens fit in mundo se- 
cundum specialem rationem inhabitationis. Esse imaginem Dei idem 
est, ac intra limites creaturae eandem vitam vivere ac ipse Deus — ergo 
ex eadem veritate pasci per fidem, qua Deus vivit, et eodem ardore 
terri per caritatem, quo Deus vult se et alia. Ex his procedunt motus 
et operationes aliarum virtutum, quibus partialiter realizamus aliquid 
de vita Dei. Omnes istas virtutes actusque eorum supervigilare eisque 
firmitatem et immobilitatem quandam conferre ex continua connexione 
ad Deum, est virtutis religionis, cujus est consequenter tamquam supe- 
rioris moventis imaginem Dei mediantibus aliis virtutibus evolvere seu 
hanc evolutionem dirigere. Et quia in hac evolutione ad exemplar 
Christi respicere debet, imaginem Dei in nobis in tantum evolvit, in 
quantum haec in Christo elucet. Sic ergo in culto hierarchico religio- 
nis et praesentia Dei et praesentia Christi in mundo realizantur, seu 
potius Deus has praesentias realizat in mundo per homines in Christo 
religiosos. Quia insuper in hominibus tali modo conversantibus gloria 
Dei externa magis apparet, quam per vestigia ejus in aliis creaturis, 
et haec praesentia per inhabitationem proprium esse et agere Dei ma- 

gis repraesentat, quam communis praesentia per essentiam, per poten- 
tiam et per praesentiam, ideo dicere possumus finem primarium re. 
ligionis esse gloriam Dei in Christo manifestatam continuandam per 
homines, aedificare et stabilire in mundo regnum Christi, 

Ex hoc patet relatio religionis ad caeteras virtutes. Religio agit 
sub directione et motione virtutum theologicarum et donorum S. Spi- 
ritus; est prima ministra et serva caritatis et timoris Domini, quae me- 
diante religione actus aliarum virtutum ordinant ad suum finem. Re- 
late vero ad virtutes morales religio est prima motrix ordinans eas ad 
Deum, ita ut praeter propriam speciem et bonitatem recipiant etiam a- 
liquam superiorem speciem et bonitatem ex eo, quod ad Deum ordi- 
nantur et sic in ejus firmitate (ut ultimo fine) et munditia (ratione or- 
dinationis), quae nihil immundum secum patitur, participant, breviter 
sanctificantur. Religio secundum haec est virtus medians inler divina 
(virtutes theologicas) et humana (virtutes morales), inter Dewm et ho- 
minem. Sub hoc respectu, non in ordine potentiae, sed in ordine habi- 
tus, est revera virtus sacerdotalis, utpote participatio sacerdotii Christi, 
cuius erat omnia, quae hominum sunt, referre ad Deum, praesentare 
ipsi. Idem facimus nos per virtutem religionis, ut principio elicitivo, 
quoad bene esse, quoad dignitatem et acceptabilitatem actuum, dum 
iidem quoad ratificationem (ordinatio rationis) a charactere procedant. 
Inde religio utitur etiam charactere, seu potius intellectu hac potentia 
supernaturali instructo, ad ratificandos suos actus coram Deo, ad red- 
dendos illos Christoformes et Christophoros, sicut e converso character 
utitur religione ad hoc, quod actus sui non tantum rati, sed et Deo di- 
gni atque etiam ex parte agentis instrumentalis accepti fiant. Religio 
igilur agens per characterem producit actus cultus hirarchici, prout 
agit absque eius ministerio cultum hieraticum peragit. 

Finis religionis aliter per Pacem quoque exprimi potest. Illi ha» 
bent pacem inter se, qui nullam hostilitatem vel offensam inter se ad- 
mittunt et amicabiliter convivunt participantes in quibusdam bonis 
communibus vel saltem promoventes tranquillam fruitionem proprio- 
rum bonorum. Sic ergo et homo habet pacem eum Deo, si illum non 
offendit, sed tamquam amico adhaeret, vel illum offensum reconciliare 
intendit; similiter si in bonis Dei participat sive petendo ea, quae sibi 
necessaria sunt, sive gratias agendo pro geneficiis acceptis, vel tandem 
si bonum Dei (gloriam externam) promovet (zelus). Haec omnia fiunt 
mediante religione, qua ex eo, quod homo suos actus ordinat ad 


Deum, revera omnem offensam et hostilitatem evitat, imo et positive 
Deo adhaeret. Similiter, quia per illam Deum supremum Dominum a- 
gnoscit, pacifice, cum gratiam actione et spe ulterioris participationis 
vivit cum illo et sic meretur ulteriorem participationem. Eadem religio- 
ne zelatur etiam pro honore Dei, utpote bono communi Dei et hominis 
religiosi defendendo et diffundendo. Et quia horum omnium mediante 
Christo participes sumus, servitium nostrum religiosum in virtute eius 
efficax est, merito dicitur Christus pax nostra, qui facit utraque u- 
num (Eph. 2/14). 

Hos diversos fines primarios religionis exprimit S. Thomas in 
fine corporis articuli 1. Q. 8r. 

Finis secundarius religionis, est participatio in donis Dei. Per hoc 
non numeratur religio inter illa principia agendi, quae utile attendunt 
(ut e. g. politica). Utique servire Deo solum propter bona, praesertim, 
temporalia, recipienda, tamquam finem primarium, esset imperfectum, 
imo, si esset finis unicus, peccaminosum. Servitus tamen, quae pro- 
cedit ex conscientia nostrorum defuctuum, qua scilicet persuasi sumus, 
quod nihil proprii habeamus (sed omnia esse dona Dei), et quod nihil 
independenter ab Eo nobis provenire possit, expectando aliquid vel 
recipiendo a Deo, non utilitatem per se primo, sed gloriam benefacien- 
ts et retribuentis quaerit, submittendo se et omnes suos defectus be- 
nevolentiae Dei. Inde per ipsam hanc receptionem vel expectationem 
honoramus Deum, ut supremum nostrum benefactorem, et per hanc 
humilem subiectionem meremur actualem collationem donorum secun- 
dum ordinem divinae Providentiae. In praesenti vero ordine Provi- 
dentiae Deus nihil nobis confert absque Christo (quod directe vel in- 
directe ad salutem ordinatur). Inde omnis nostra participatio (vel co- 
natus ad illam) in donis Dei est honor et gloria Christi, ita ut per 
huiusmodi actus Christum colamus et mediante Christo Deum tamquam 
principalem datorem omnium bonorum. Inde est quod nullas petitio- 
nes, gratiarum actiones vel similia Deo substernere debeamus, nisi 
in nomine Christi. Nihil igitur mirum, si S. Thomas illam partem 
cultus divini, qua in donis Dei participamus (sacrificium, sacramenta) 
praecipue sub dominio Christi ponit et ad illum exsequendum requirit 
specialem immembrationem in Corpus Christi mysticum per characte- 
rem. Haec pars cultus Dei hierarchici praesertim ideo excellet inter 
ceteras, quia hic acquirimus principia ad cultum Dei generalem exse- 
quendum necessaria (gratiam et dona) et quia ritus eius in vita et in 

praeceptis Christi adhuc accuratius determinatur, quam ritus cultus 


generalis, et tandem quia efficacitas cultus generalis ab isto speciali 
dependet. 

Inde iam absque ulla difficultate intellegi potest definitio quam 
de virtute religionis ex parte obiecti eius dare solent. Religio est virtus 
moralis, qua Deo culium debitum exhibemus. Vel adhuc brevius : e- 
ligio est cultus Dei. — (Cum omnis virtutus in sua specifica 
natura per ordinem ad suum obiectum constituatur, unicaque 
eius destinatio sit per actionem suam illud attingere, duobus 
modis definitio eius essentialis confici potest: a) per obiectum for- 
male, b) per actum, quo illud attingit. Primo modo definitur hic, se- 
cundo in sequenti capitulo. 
; Virtus obiective (ex parte obiecti) dicitur bonum quoddam, in quo 
esse secundum rationem (commensuratio ad normas moralitatis) sal- 
vatur (II-II. Qu. 47. a. 6.). Et quia, ut iam nomen ostendit, virtus 
non normam singulorum actuum, sed multorum, secundum eandem 
rationem coniunctorum, repraesentat, describi potest tamquam multi- 
tudo bonorum per eandem rationem bonitatis coniunctorum. Et quia 
ratio bonitatis in moralibus desumitur a fine, virtus obiective est uni- 
tas finis agendorum, vel unitas agendorum ratione fimis (1). Illud igi- 
tur dicitur materia alicuius virtutis, in quo finis exercetur, ut ita dicam 
concrete manifestatur. Et hoc vocat S. Thomas materiale obiectum vir- 
tulis (quasi materiam, circa quam finis versatur, quam finis informat). 
Sic ergo materiale obiectum religionis est cultus, seu diversi actus ad 
Deum referibiles, sive sint actus virtutum, sive significatio nostrae 
ad Deum relationis et subiectionis (devotio, oratio, adoratio, sacrifi- 
cium, etc.). Ipsi autem actus facultatum, qui ad Deum referuntur, sicut 

(1) Praecise ideo dicitur virtus, quia quamvis formaliter sit quid u- 
num, virtualiter tamen est multiplex, utpote normam agendi in certo ge- 
nere vel specie actuum humanorum repraesentans. Dicitur etiam virtus 
ideo, quia in illa vis experientiarum multorum hominum, multorumque 
saeculorum deponitur, quae apta est ad dirigendas actiones humanas 


omnium temporum. Moralis namque dicitur a moribus seu consuetudinibus 
hominum purificatae mentis et animi, (I-II Qu. 58 a. 1). 

et res (actus corporales, voces, res exteriores) ad significandum ac- 
ceptae, sunt causa materialis horum obiectorum materialium, in qui- 
bus ordinatio rationis exercetur et recipitur, et quae obiectum mate- 
riale remotwm appellari possunt. Obiectum vero materiale propinquum 
est id, quod per ordinationem quandam rationis generalem ad unita- 
tem finis reductum est, quin tamen ulteriorem determinationem et or- 
dinationem ad finem magis specialem excludat (1). Sic religio ratione 
materiae propinquae cum actibus multarum aliarum virtutum convenit 
Eadem signa reverentiae applicamus v. g. in adoratione Dei, sicut 
in cultu sanctorum, imo et superiorum, Inde adoratio ratione obiecti 
materialis non differt ab eis, imo et quoad nomen identificari solent. 
Idem dicendum est de sacrificio, quod si in sua materia spectetur, 
non multum differt ab aliis oblationibus, quae hominibus offeruntur. 
Ex obiecto igitur materiali solummodo generica differentia virtutum 
et actuum dependet, quae differentia materialis appellari consuevit. In- 
de est etiam, quod diversi actus religionis nonnisi materialiter inter 
se differunt, utpote eadem ratio formalis in diversis actibus exercita. 
Inde si consideretur cultus ut obiectum materiale religionis, tunc de- 
signat varios actus et modos ordinatos, qui in communi ratione reve- 
rentiae et honoris conveniunt. 

Diversi modi seu rationes, quibus ratio materialis obiecti deter- 
minatur, specificatur atque contrahitur, vocantur rationes formales 
obiecti. Et sicut ratio materialis desumitur a fine quodam generali, sic 
ratio formalis ab aliquo fine particulari illi subordinato. Inde ratio for- 
"malis obiecti designat differentiam eius specificam seu id, per quod 
virtus (obiective) ita constituitur, ut essentiam propriam et ab aliis vir- 
tutibus distinctam habeat. Si ergo generalis ratio virtutis est esse se- 
cundum rationem, specialis ratio eius in esse secundum rationem modo 
speciali determinanda est. Et cum obiectum virtutis per ordinationem 
rationis evolvatur (similiter ut obiecta scientiarum per rectam tationem 
sciendi), haec vero per influxum finis, ut causae exemplaris, dirigatur, 
recte dici potest, quod finis sit forma obiecti materialis ratione illius 
coaptationis, quam istud per ordinationem rationis subit. Inde defini- 
tio virtutis per obiectum formale, (quod ex obiecto materiali et ratione 


(1) Illud à quo haec generalis ordinatio desumitur, vocatur ratio ma- 
lerialis obiecti. Sic in iustitia exigentia aliorum est generalis ratio debiti. 

formali constat) perfecta et omnino sufficiens est, cum omnes causas 
comprehendat, utpote ex concursu omnium illarum rationem suam 
habens. 

Sic igitur in definitionibus supra allatis de religione, per assigna- 
tionem obiecti eius perfecte determinatur natura eius specifica. Per par- 
ticulam cultus designatur obiectum materiale eius tum propinquum 
tum remotum. In hoc convenit cum aliis virtutibus, quarum est reve- 
rentiam et honorem exhibere (pietas, observantia, dulia). Ex hoc quod 
additur: Dei, determinatur ratio formalis cultus, cum finalitas eius ad 
rationem excellentiae extendatur simul et contrahatur. 

Definitiones praedictae pro religione utroque in sensu (sive su- 
matur pro sanctitate, sive pro religione stricte dicta) applicari possunt, et 
diversum solum sensum habent, secundum quod cultus late (pro acti- 
bus virtutum) vel stricte sumitur (pro operibus, quae solum ex ordina- 
tione ad Deum laudem habent). 

Obiectum virtutis — virtus obiective, prout distinguitur a virtute 
subiective, ut est principium actionis, et a virtute, ut est actio, qua 
mediante obiectum attingitur. 


remotum : genus supremum 
virtutis. 

materiale Y 
propinquum ; genus proxi- 


mum virtutis, 


Obiectum quo, vel sub quo (ratio formalis) : 


differentia specifica virtutis. 


materiali et formali quo) : 


/ 
|. formale | quod (resultans ex obiecto 
| essentia specifica virtutis. 


Obiectum materiale remotum religionis est debitum. In hoc genere 
supremo convenit cum omnibus speciebus iustitiae a Qu. 57-122., quo- 
cumque modo enumeratis. 

Obiectum materiale propinquum religionis est debitum reveren- 
tiae. In hoc convenit cum pietate, observantia, honore et obedientia. 

Obiectum formale quo seu ratio formalis religionis est ratio re- 
verentiae erga excellentiam Divinam. 

Obiectum formale quod religionis est debitum excellentiae, quod 
cultus vocatur, 

Rationes obiecti supra enumeratae inveniuntur in virtute etiam ut 
est principium et ut est actio. Virtus namque ut est principium 
nihil aliud est, quam ipsum obiectum in subiecto realisatum quoad 
possibilitatem operandi circa illud. Sicut v. g. 200 ph., est in aliqua 
machina ex eo, quod idem per illam effici potest, ac per vires 200 
equorum, vel 200 librae in brachiis alicuius viri, quia potest eas 
elevare vel circa tale pondus operari, ita etiam obiectum quoddam, 
per principia moralitatis, praesertim per finem modo supra dicto 
determinatum, est in nobis, quatenus adsunt omnia principia, per 
quae illud attingere, circa illud operari possumus. Ideo secundum 
rationes obiecti requiritur in agente nova quaedam accumulatio vi- 
rium, quandoque eiusdem, quandoque diversae speciei secundum 
naturam obiecti. Sicut enim ad operandum circa 200 libras ex se 
non augmentatio virium intellectualium, sed corporalium requiritur, 
ita et ad operandum circa debitum secundum diversas rationes vires 
voluntatis accommodari debent. Secundum has diversas accomodatio- 
nes vel additiones dicitur potentia quaedam diversos habitus vel vir- 
tutes possidere, secundum illas est in agente obiectum secundum vir- 
tutem seu potentiam operandi circa illud. 

Actio vero ab aliqua virtute procedens nihil aliud est, quam con- 
iunctio virtutis, ut obiecti, cum virtute, ut principio. Est medium in- 
ter obiectum et subiectum, proindeque aliquid, quod naturam utriusque 
prae se fert. Est aliquid exemplatum ad instar obiecti, ita ut natura 
huius in coaptatione actionis omnino resplendeat, sit quasi eius phae- 
nomenum concretum. Item natura virtutis, ut principii, resplendet in 
ea, cum agens per virtutem respectivam realiset ea, quae in obiecto, 
tamquam causa exemplari observavit et ad quod exemplandum et ex- 
primendum virtutem energiasque in illa contentas possidet, sive per. 
acquisitionem propriam sint accumulatae, sive per infusionem collatae. 

Ideo diximus supra virtuosum esse quendam artificem. Non enim 
unusquilibet potest circa obiecta artis operari, sed solum ille qui 

habet facultatem. Sic etiam obictum virtutis ille solus potest in suis 
actionibus et operibus exemplare, qui habet facultatem, vires in suis 
potentiis obiecto correspondentes. Et sicut inter artifices sunt gra- 
dus innumeri —- incipiendo ab opificibus usque ad ingenia ma- 
gna, quae omnia intuitive et ex inspiratione realisant — ita et inter 
virtuosos. Incipientes, proficientes et perfecti designant istos gradus 
(II-II. Qu. 24 a. 9) et illi, qui magna cum difficultate exemplar obiec- 
ti virtutis exprimunt, sunt opifices, illi autem, qui intuitive et ex inspi- 
ratione, sunt ingenia. Et quia ista inspiratio in ordine naturali est 
specialis quaedam gratia Dei, in ordine vero supernaturali provenit 
ex donis S. Spiritus, ideo huiusmodi homines recte divini vocantur 
et dona S. Spiritus merito appellantur principia genialitatis vitae chri- 
stianae. 

In quocumque igitur sensu virtus sumatur, per obiectum formale 
quod essentialiter definitur, ita ut isto recte intellecto nullae aliae ad- 
ditiones fieri debeant et si addantur, hoc vel ex rationibus paedagogicis 
fit, vel non obiectum formale, sed materiale designatur, ita ut addi- 
tiones vel explicationes ulteriores illud ad rationem obiecti formalis 
determinent. Sic ergo si postea religionem, ut actionem, per oblationem 
definiemus, revera assignabimus eius actum essentialem, in quo et 
tota ratio obiecti (debitum excellentiae) et subiecti (coniunctio cum Deo, 
subiectio ad illum) continetur. 

Nota de debito. 

Debitwm est obiectum exigentiis alicuius commensuratum, Si be- 
ne intelligatur, idem est ac ius, seu iustum, de quo S. Thomas ILI 
Qu. 57., loquitur. Potest sumi pro obiecto, pro principio et pro actione, 
eodem modo sicut supra de virtutibus in genere diximus. Ut princi- 
pium est ipsamet virtus iustitiae in voluntate existens eam ad hoc 
inclinans, ut suum cuique reddat. Ut obiectum est illud, quod cuique 
tamquam sibi commensuratum reddi debet. Ut actio est ipsemet motus 
voluntatis sese exigentiis aliorum in suis intentionibus, electionibus 
et exsecutionibus commensurans atque coaptans. Sic describitur a 
S. Thoma II-II Qu. 58. a. 10: « materia iustitiae est exterior operatio, 

secundum quod ipsa, vel res cuius est usus, debitam proportionem 
habet ad aliam personam ». * 

Debitum diversificatur secundum singulas species iustitiae in de- 
bitum iustitiae legalis, commutativae et distributivae. In omnibus istis 
retinet et habet rationem veri debiti, et quidem debiti iustitiae, ita ut 
numquam rationem consilii vel rationem alterius virtutis (v. g. cari- 
tatis) habeat etiamsi minimus sit. Iustitia namque non potest ' per 
aliud motivum in actum suum exire, vel sub alia ratione obiectum 
quoddam attingere, nisi sub ratione debiti. 

Debitum 3ustitiae legalis est opus exigentiis boni communis 
commensuratum. 

Debitum iustitiae commutativae est opus exigentiis duarum per- 
Sonarum inter se ordinatarum (v. g. per contractum) commensuratum. 
Debitwm iustiliae distributivae est opus exigentiis alicuius personae 
secundum suum ordinem ad bonum commune commensuratum. V. g. 
regi debetur honor ab honore officialium inferiorum distinctus. De his 
cf. Qu. 58. a. 5-8. 

Debitwm strictum est opus personae, ut simpliciter alteri, com- 
mensuratum. V. g. inter regem et populum, inter duos contrahentes. 
Debitum late est opus commensuratum inter duas personas, quarum 
una est alterius et sic non simpliciter, sed secundum quid tantum est 
altera, V. g. inter patrem et filium. II-II Qu. 57. a. 4. 

Diversae rationes debiti desumuntur secundum diversitatem fun- 
damentorum, quae duas personas, sive physicas, sive morales, inter 
se coniungunt. Inde si aequali ratione posuerint fundamenta exsurgit 
debitum aequalitatis, si vero inaequali ratione posuerint, exurgit de- 
bitum excellentiae. Haec duplici ratione generali exerceri potest : a) de- 
bitum excellentiae simpliciter, si fundamentum non solum diversa ra- 
tione positum fuerit sed etiam transcendenter, ut fit in omni influxu 
Dei in creaturas; b) debitum excecellentiae comnaturale, si inaequali- 
ter quidem, sed intra limites ordinis naturae, ut inter filios et parentes, 
patriam et cives, etc. 

Debitum legale dicitur, si ipsum fundamentum positum, absque 
ullo respectu ad alias quascumque exigentias, determinat commensu- 
rationem et proportionem operis ad alias personas. Dicitur legale quasi 
ab ipsa obiectiva lege, absque ulla additione ad considerationes ipsi 
extraneas, determinatum, sive sit legale secundum legem naturalem, 

sive secundum legem positivam. Ideo describit illud S. Thomas Qu. 8o., 
tamquam, id, ad quod reddendum quis lege adstringitur. Sic omnia 
debita procedentia ex speciebus iustitiae enumeratis, quatenus ex solo 
fundamento oriuntur. Sic etiam partes annexae iustitiae, ut religio, 
pietas, observantia, obedientia respiciunt debitum legale, nam ad illud 
reddendum praeter fundamenta posita nulla alia consideratio requiritur. 

Debitwm morale est opus alteri commensuratum' non ratione solius 
fundamenti positi (ratione legis obiectivae), sed ratione aliarum consi- 
derationum, praesertim ratione respectus ad honestatem morum, vir- 
tutis, decentiae etc. Hoc debitum ex se non est confundendum cum con- 
siliis. Rationem namque debiti et obligationis retinet, quamvis defi- 
cienter et diminute, cum fundamentum ex se non sufficiat ad illud exi- 
gendum vel reddendum, ideoque locus detur propriis considerationi- 
bus, commensurationibus subiectivis, ideoque medio rationis, Debitum 
igitur morale tunc habetur si consideratio solius fundamenti locum 
cedit aliis considerationibus. Secundum gradum huius cessionis di- 
minuitur ratio debiti et virtutes, quae illud respiciunt, secundum hanc 
gradationem amittunt rationem iustitiae et accedunt ad alias virtutes 
morales. Sic virtutes a S. Thoma enumeratae a gratia usque ad libe- 
ralitatem. In omnibus istis casibus magis respicimus ad exigentias no- 
stras ad alios, quam ad exigentiam aliorum ad nos. Motiva enim desu- 
mimus magis ex eo, quid honestas moralis, vel esse virtuosum no- 
strum expostulent ad hoc, quod in actionibus nostris simus aliis com- 
mensurati, quam ex eo, quod alii a nobis expostulare possunt. Quo 
magis igitur motiva talium virtutum desumantur ex ipsa consideratione 
fundamenti, tanto magis aliqua virtus ad iustitiam pertinet — ut patet 
de gratia, veritate et vindicatione. Si autem soli, vel quasi soli consi- 
derationi propriae honestatis vel dignitatis hae virtutes innitantur, a- 
mittunt rationem iustitiae et debiti et accedunt ad illas virtutes mo- 
rales, quae passiones moderantur. Hoc diximus relate ad propriam 
rationem huius debiti. Si enim sub alia ratione haec debita attingantur 
ab aliqua specie iustitiae, tunc inducunt eius determinationem speci- 
ficam et transeunt in rationem debiti legalis. 

DE SUBIECTO RELIGIONIS ET DE SINGULIS ACTIBUS 
EIUS. 


Subjectum religionis esse voluntatem patet ex eo, quod sit pars 
potentialis justitiae. Objectum eius est cultus seu debitum Deo redden- 
dum et consequenter voluntas inclinari et disponi debet, quod hoc red- 
dat et modo Deo digno reddat. Virtus ad haec disponens vocatur reli- 
gio, quae consequenter ad partem affectivam hominis pertinet, ita ut 
de affectibus religionis optime loqui possimus. Ex hoc tamen nullo 
modo sequitur religionem ex affectu oriri vel per affectum dirigi. Re- 
ligio seu affectus religiosus oritur ex fundamentis supra enumeratis 
(ens contingens, effectus, defectus, etc.), ex quorum cognitione per 
intellectum procedit in voluntatem motio seu suasio et imperium, ut 
sese in suis actionibus, intentionibus et electionibus ita habeat, sicut 
excellentia primi principii hoc expostulat, Sic in religione naturali. Si 
insuper intellectus de suis ad Deum relationibus magis illuminetur (per 
revelationem), tunc ipsa naturalis dispositio voluntatis non sufficit ad 
acceptandum dictamen rationis, sed per habitum superadditum disponi 
debet, ut ad debitum suum reddendum inclinetur. Non ergo voluntas 
vel affectus dirigit mentem ad percipiendum debitum, nec modum eius 
implendi ipse determinat, sed per intellectum voluntati proponuntur 
regulae seu normae secundum quas sese in relatione ad Deum gerere 
debet. Utique inclinatio naturalis voluntatis reddendi suum cuique 
(ergo et Deo) incitat intellectum, ut scrutetur fundamenta et modum 
subjectionis, at ea non determinat, sed relinquit determinationi mentis. 
Inde in tota vita nostra religiosa nihil est de caeco affectu, sed ut il- 
luminato et directo per conceptus et dictamina determinata et lucida 
ipsius rationis. Ideo diximus supra, quod forma actuum religionis sit 
a ratione, ita ut illi a voluntate materialiter tantum i. e. ut mota ab in- 
tellectu eliciantur. Quando duae potentiae vel habitus subordinati con- 
currunt ad eumdem effectum producendum, movens dicitur esse prin- 
cipium formale, motum vero materiale ipsius effectus. Sic in genesi 
actuum humanorum actus voluntatis (e. g. electio) formaliter est ab 
intellectu, materialiter a voluntate, et e converso actus intellectus (e. g. 


imperium) formaliter est a voluntate materialiter ab intellectu. Sin- 
guli igitur actus religionis sunt specifice et entitative quid unum, ut- 
pote ab una virtute religionis producti, licet plures potentiae et virtutes 
illi subordinatae ad illos producendos concurrant. Suppositum namque 
seu persona movet se secundum suas diversas potentias et habitus ad 
illos producendos, ita ut totus homo agat et aliquid de omnibus ejus 
viribus in actu religioso inveniatur. Inter omnes autem potentias et 
virtutes maxime necessarium est virtuti morali auxilium intellectus et 
prudentiae , sine quibus esse non potest I-II O. 58, a. 4. Forma vir- 
tutis est esse secundum rationem II-II O. 47 a. 6. Hanc formam ponit 
ratio practica naturalis praestituendo finem virtutibus moralibus, hanc 
formam ponit prudentia in singulis actibus earumdem determinando 
medium virtutis, seu id quod in determinato casu est faciendum, et 
modum seu mensuram, secundum quam est agendum. Haec ordinatio 
rationis est motivum cujuslibet virtutis moralis, exemplar suae acti- 
vitatis et consequenter forma cujuslibet actus ejus. 

Sic etiam in virtute religionis, quae fundatur supra inclinationem 
naturalem et generalem voluntatis reddendi suum cuique. Intellectus 
ut ratio practica naturalis, praestituit finem huic inclinationi, in quan- 
tum (terminum determinatum proponendo, scilicet Deum, cui in tot 
rebus se obligatum cognoscit) praedictam inclinationem generalem vo- 
luntatis ad certum objectum (scilicet debitum Deo reddendum) coarctat 
et modificat. Hac propositione finis et objecti igitur intellectus influxum 
quendam moralem exercet in voluntatem, movendo et disponendo il- 
lam ad reddendum debitum Deo et quasi dando voluntati rationes mo- 
ventes ad agendum. [Hoc fit in imperio, in ultimo judicio rationis inef- 
ficaci: redde debitum Deo, quia est ultimum principium tui esse et 
agere, a quo dependes]. Hae rationes, quae desumuntur ex nostra de- 
pendentia ab excellenti principio, sunt exemplar, ad cujus instar vo- 
luntas suam activitatem in ordine ad Deum regulatur, sunt rationes 
formales inducentes eam ad agendum, sunt formae suae activitatis, qui- 
bus haec ab aliis actibus iustitiae distinguitur. Si autem agatur de 
singulis actibus in concreto ponendis, tunc iterum intellectus mediante 
prudentia praescribit, quid hic et nunc Deo per modum debiti prae- 
standum sit et quomodo. 

Intellectus in hoc judicio ferendo dependet a pluribus aliis prin- 
cipiis (a diversis legibus, a revelatione per fidem cognita, ab exigentiis 

caritatis, ab intentionibus Christi, etc.), et sub influxu eorum proponit 
suum ultimum judicium in imperio: in hoc casu tale debitum et tali 
modo est Deo reddendum. Voluntatis per religionem informatae est ac- 
ceptare hoc iudicium prudentiae, imperiumque rationis speculative ul- 
timum practice ultimum reddere seu exsequi, adptando se illi et ad in- 
star ejus producendo suum actum circa determinatam materiam, po- 
nendo tum in propriis actibus tum etiam in actibus potentiarum vel 
virtutum a se motarum id, quod ratio imperat : ordinationem ad Deum, 
principium excellens. Iste actus sub imperio rationis positus, ad instar 
ordinationis rationis exemplatus et executus, est actus essentialis vir- 
tutis religionis (1), eodem modo ac amor pro caritate et spes pro virtute 
spei. In illo adest virtus totius considerationis mentalis ratione ordina- 
tionis rationis in imperio expressae cum virtute omnium principiorum 
intellectum ad hoc judicium determinantium. Adest etiam virtus vo- 
luntatis simul cum virtute principiorum illam informantium vel in 
decursu deliberationis moventium, ita ut ex his omnibus (ordinatio 
rationis, determinatio voluntatis) exurgat ille actus entitative et speci- 
fice unus, quam oblationem, subjectionem, devotionem vel etiam ad- 
haesionem vocare posswmus et qui est principium actuum ad Deum 
ordinandorum (cultus), sive sint actus aliarum virtutum (cultus sensu 
lato), sive sint actus proprie dicti religiosi (devotio, oratio, sacrifi- 
cium etc.). Omnia ista sunt materia religionis, quae quoad esse pro- 
ducitur quidem per alia principia (ut proxime elicitiva) a religione di- 
stincta, tamen informantur ab ista, tamquam principio movente, dan- 
te illis propriam formam per immediatam motionem, ut in actibus 
interioribus, vel movente rationem, ut ad instar suae propriae speciei 
conficiat ordinationem in materia exteriore (in motibus corporalibus, 
in rebus exterioribus, in materia actionis humanae etc.). Inde est, quod 
omnes actus cultus, sive in, sensu lato, sive in sensu proprio, revera 
producantur per religionem, quandoque ut per principium eliciens, 
quandoque ut per principium movens. 

Per hunc actum ponitur fundamentum proximum illius no- 
vae relationis, qua homo constituitur Deo subjectus, alligatus non 


(1) In hoc actu essentiali id quod correspondet voluntati intentio (de- 
votio. in sensu lato), quod vero correspondet intellectui attentio (oratio in 
sensu lato) vocatur. Sub hoc respectu de eis in capitulo sequenti. 

tantum conjunctione ontologica, sed etiam conscia seu psycologica. 
Inde sub hoc respectu religio definiri potest: principium conjun- 
clionis consciae hominis ad Deum. Aliis verbis per hanc virtutem di- 
sponitur homo ad hoc, quod tum totam suam vitam, tum certos actus 
ad servitutem Dei ordinare possit, per illa Deum honoret, gloriamque 
illius externam promoveat, utpote creatura modo etiam conscio secun- 
dum intentiones creatoris sui se gerens. Per hanc relationem volun- 
tas est sancta (utpote ad sanctitatem essentialem, Deum ligata, in 
firmitate et munditia eius particeps facta), et principium sanctitatis 
operum aliarum facultatum (utpote nullam deviationem ab ultimo fine 
in actibus eorum admittens), et quidem tum efficiens, tum exempla- 
re, in movendo scilicet illa ad sui instar modificans (ponendo in illis 
ordinationem rationis, ut formam). Inde est, quod omnes actus reli- 
gionis per hunc actum essentialem definiantur, qui oblatio, devotio, 
etc. vocatur, et quod ipsamet virtus religionis per hunc seu potius per 
ordinem ad illum in sua specie constituatur. Res autem circa quas 
praedicta oblatio etc. exercetur (actus voluntatis, intellectus, virtu- 
tum, res exteriores etc.), sunt materia huius actionis, quae in quan- 
tum stant sub actuali influxu et ordinatione religionis constituunt 
res, ut formaliter oblatas, obiectum formale religionis (cultum) ad fi- 
nem illius, qui est honor et gloria Dei, actu et formaliter ordinatum. 

Iste primus et essentialis actus religionis (sive oblatio, sive devo- 
tio, sive quocumque alio nomine signatus) definiri potest: comscia 
mentis nostrae ad Deum ordinatio. (1) 


(1) Potest etiam definiri: conscia mentis nostrae eum. Deo conjunctio, 
tamen attendendum est, ne cum conjunctione per virtutes theologicas facta 
ceonfundatur. Hae namque immediate mentem conjungunt, ut objecto, re- 
ligio vero mediate tantum subjicit per ordinationem actuum ad Deum (ut 
finem) honorandum et glorificandum. Religio utique conjungit nos Deo 
quatenus coniunctiones nostrae ontologicae per illam fiunt consciae (for- 
maliter), et ex hac conscientia procedimus (efficienter) ad ordinandos actus 
nostros ad Deum, et sic per eam novae in nobis relationes exurgunt, qui- 
bus ad Deum ligamur. Attamen ratione solius religionis haec conjunctio 
tantum propter excellentiam Dei, necnon propter debiti magnitudinem ex 
parte hominis, major et intimior est, quam illa, quae est inter duas per- 
sonas ratione justitiae (v. g. inter filios et parentes). Religio non efficit. 
communitatem vitae inter nos et Deum, sed illam per virtutes theologicas 

Proinde si in subsequentibus definitionibus oblatio ponatur, in- 
telligenda est haec conscia ordinatio ex actibus voluntatis et intelle- 
ctus subordinatis producta. Notandum insuper est, quod quamvis 
omnes actus religionis, sive eliciti sive imperati, ex relatione per obla- 
tionem ad Deum formaliter religiosi constituantur, virtus tamen reli- 
gionis non eodem modo in eis hanc formam ponit. Nam cultum late 
dictum (actus virtutum) et actus interiores voluntatis et intellectus (de- 
votionem, orationem) immediate ex sola ordinatione ad suum finem 
(reverentia Dei) refert ad Deum, actus autem exteriores cultus me- 
diate tantum, mediante scilicet significatione, quam in illis per spe- 
cialem ordinationem rationis ponit. Haec omnia exprimuntur in de- 
finitione generali religionis per suum actum essentialem, Secundum 
haec; religio est oblatio consciam cum Deo mentis nostrae conjun- 
clionem vel eius significationem (prolestationem) efficiens. Vel con- 
scia mentis nostrae ad Deum ordinatio sive in actibus virtutum sive 
in cultu symbolico (significativo internam mentis ordinationem). 

In hac definitione, omnes causae assignantur, quae ad illum actum 
costituendum concurrunt. Actus namque perfectus in genesi actuum 
humanorum ponitur in ipsamet executione, seu in acceptatione et 
realisatione imperii per voluntatem. Sic etiam actus essentialis reli- 
gionis, quem oblationem vocamus. In oblatione igitur per modum 
causae seu principii materialis se habet actus voluntatis, ut motae, 
per modum vero formae actus intellectus, seu ordinatio rationis, utpo- 
te moventis. Ex movente autem et moto fit unum, non in ratione 
principii, sed in ratione effectus. Cf. I-II Q. 17 a. 4. Et quia, ut su- 
pra diximus, in ordinatione rationis includuntur omnes modificatio- 
nes, quae in actu voluntatis exemplari debent (propter excellentiam 
divinam aliosque fines religionis), oblatio haec religiosa sufficienter 
exprimit etiam alias causas hujus actus. Attamen ad aequivocationes 


realisatam praesupponit et ex ea procedit ad officia sua erga Deum implen- 
da, praesertim per hoc, quod homo in omnibus suis actibus sese ita gerit, 
ut se praedictae dignitatis conscium et datori tantorum munerum gra- 
tum ostendat, per omnes vires suas dignum famulatum praestans. Ordi- 
natio igitur actuum vel totius vitae, vel cultus specialis ad Deum est me- 
dium huius conjunctionis, vel fundamentum proximum talis relationis, 
ideoque sic intellecta definitio actus essentialis religionis admitti potest. 

tollendas explicite poni debet causa finalis, qua sensus et valor obla- 
tionis indubie determinantur. Hoc fit per vocabula: conjunctionem 
cum Deo efficiens. En causa finalis hujüs actus, per quam praesertim 
ex actibus virtutum theologicarum distinguitur. In his namque con- 
iunctio nostra cum Deo est principium actionis (fidei, spei et cari- 
tatis), in religione vero est terminus nostrae tendentiae, seu finis, in 
cujus possessione agens quiescit et actus terminatur. In illis aliquid 
divinum (seu participatio ejus, modus agendi proprius Dei partici- 
pata) est pro nobis principium vitale, ita ut per actionem ab illo pro- 
cedentem Deus, ut objectum fruendum, communicetur nobis, in reli- 
gione vero Deus fit per oblationem solum terminus nostrae relationis 
ad illum. Conjunctio cum Deo per virtutes theologicas est in unitate 
ejusdem-vitae et in fruitione eorumdem bonorum, per religionem vero 
est in unitate ejusdem operis, quod est honor Dei atque gloria ejus 
externa, Prima est coniunctio amicitiae, secunda servitutis. 

Per vocabulum: comnsciam... exprimitur differentia actus religio- 
nis ab officio naturae, quatenus conjunctiones mere ontologicas fun- 
dat vel supra illas solas fundatur, et quod solum analogice religio vo- 
catur. Hoc est servitium inconscium, ratione cujus caeli enarrant glo- 
riam Dei et pulli corvorum invocant Deum atque sola et tota exi- 
stentia universi est sacrificium continuum in honorem Dei. In lin- 
eua latina non datur vocabulum coveniens, quod omnia ista et prae- 
sertim ordinationem oblationis ad Deum, tamquam servitii unice ipsi 
debiti exprimeret, et ideo apponi debent diversae expressiones ad ae- 
quivocationes tollendas. Vocabula tamen graeca « theosebeia, latria, 
theophoreia » has aequivocationes tollunt et essentiam oblationis re- 
ligiosae optime exprimunt. II-II O. 81: a. 1 ad 4. 

Secundum haec definiuntur singuli actus religionis : 

Religio - ut sanctitas est oblatio actuum omnium virtutum toti- 
usque vitae nostrae ad Deum honorandum et glorificandum; seu con- 
scia mentis nostrae ad Deum ordinatio in actibus omnium virtutum. 
Vita Sancta idem est ac evolutio immaginis Dei in nobis, imaginis 
servi Dei, imaginis Christi. Haec imago est finis cultus religiosi in 
sensu lato accepti et haec imago in nobis evoluta est maximus honor 
et gloria Dei, in qua efficienda cooperari possumus. 

Religio proprie dicta; Oblatio rerum consciam mentis nostrae ad 
Deum (subjectionem) conjunctionem protestantium vel significantium. 

Vel conscia mentis nostrae ad Deum ordinatio in rebus conjunctio- 
nem cum Deo protestantibus vel significantibus. Istae res constituunt 
cultum proprie dictum. Vita religiosa in hoc sensu consistit in piis 
exercitiis a Deo vel ab Ecclesia ordinatis aut intra hos limites etiam 
a proprio spiritu excogitatis, quibus anima Deo per fidem, spem et 
charitatem conjuncta sese effundit, vel ut suam subjectionem prote- 
stetur et significet, vel ut per eam sese aàccendat ad fruendum Deo. 
Sic vita liturgica, quae consequenter tunc solum vera et religiosa est, 
si cultus exclusive signum vel protestatio interioris sanctitatis (reli- 
gionis in sensu lato) vel medium ad illum promovendum sit. Cultus 
liturgicus nihil aliud est, quam protestatio fidei, spei et charitatis 
universalis Ecclesiae, protestatio nostrae cum Christo unionis et incor- 
porationis in illum. Inde ex hac parte unicus finis eius est instructio 
mentis nostrae de agendis circa divina, de percipiendis donis Dei 
(II-II Qu. 92 a. 2) et consequenter inductio nostra ad cultum interio- 
rem atque ad rectum modum efformandi in nobis imaginem Dei. Sic 
igitur illa uti debemus, ut iste finis assequi valeat. Ex hoc tamen 
sequitur, quod vita liturgica non sit unicum medium ad finem vitae 
humanae, conjunctionem cum Deo per sanctitatem assequendum. Illi, 
qui salva conjunctione cum Christo in ritibus essentialibus vitae Chri- 
stianae, aliunde ex studio, contemplatione, vita activa etc. hauriunt 
aquas de fontibus Salvatoris, finem DE quae est sancta societas 
cum Deo, perfecte assequi possunt. 

Devotio est oblatio voluntatis Deo ad prompte exequenda ea 
quae sunt cultus divini. Vel conscia mentis nostrae ordinatio ad Deum 
in actibus et intentionibus voluntatis durante cultu divino vel in or- 
dine ad illum. Differt a devotione, quae est actus essentialis religionis, 
quae in hoc consistit, quod voluntas sese per ordinationem rationis ab 
omni immuditia (intentionis vel electionis) liberat, nihilque vult, quod 
in honorem Dei non sit ordinabile et ex hac sua munditia procedit 
ad producendos alios actus virtutum, movendo et applicando princi- 
pia eorum ad agendum. Haec est devotio, ut. actus sanctitatis, ut 
actus voluntatis, non intendendi aliud, nisi quod honorem et gloriam 

Dei promovet. Inde religio, ut habitus, et ut idem sanctitati, ex sua 
natura et essentialiter est promfptitudo volendi ea, quae honorem et 
gloriam Dei respiciunt. Prout haec promptitudo in certa materia 
exercetur, scilicet circa cultum proprie dictum, constituit specialem 
actum religionis stricte dictae, quo ipsimet actus voluntatis Deo of- 
feruntur, ut digne, attente et prompte exequatur ea, quae sunt cultus 
divini. Inde devotio ut actus specialis religionis subjicit ipsasmet vo- 
litiones voluntatis volitionibus et intentionibus Dei pro cultu, honore 
et gloria sua zelantis. Per hanc devotionem voluntas mundatur et 
liberatur ab omnibus intentionibus cultum Dei impedientibus, ita ut 
audita voce Dei ad cultum invitantis statim prompta relinquat omnes 
occupationes, curas, intentiones impedientes vel retardantes, durante 
vero cultum nihil aliud velit, quam quod ad cultum Dei ordinabile et ad 
illum exequendum utile vel necessarium est. Et quia in culto nostro 
nihil praeter id, quod Christus fecit et intendit, Deo ratum esse po- 
test, devotio, ut specialis actus religionis per Christum infusae, est 
conscia voluniatis nostrae intentionibus Christi, Deum in terra colen- 
tis atque cultum per nos, membra sua, continuantis adaptatio. 

Per devotionem ergo ponitur in nobis rectitudo intentionum et 
promptitudo actualis in exequendis eis, quae ad honorem Dei con- 
ferunt et quidem 1) per devotionem, ut est actus sanctitatis in mate- 
ria omnium virtutum, 2) ut vero est actus religionis strictae, in mate- 
ria cultus. 

Hae tamen duae devotiones non sunt duo actus ex parte principii 
vel in esse speciei differentes, sed idem actus specie in diversa mate- 
ria exercitus, Entitative quidem quandoque ab invecem differunt, 
quandoque tamen etiam sic coincidunt, sicut v. g. in susceptione sa- 
cramenti, quae absque certis actibus aliarum virtutum fieri non po- 
test. Devotio igitur essentialiter est prombptitudo, i. e. oblatio illa, 
quae per virtutem religionis circa actus voluntatis fit, nosque devotos 
formaliter reddit, est ipsamet promptitudo eorum submittendi se ser- 
vitio Dei, Inde imperium — fac hoc in honorem Dei — quatenus a 
voluntate acceptatur et exequitur, ponit illam in statu promptitudinis, 
in quo ex una parte Deo actu alligata est (quod quidem jam secun- 
dum se reverentia et honor Deo allatus est), ex alia vero parte nihil 
illi deest, ut ceteros actus religionis ordinare et exequi possit. Ideo 
ipsa executio imperii, quae generaliter oblatio vocatur, in materia 

actuum voluntatis apte Promptitudo appellatur, per quam essentialiter 
notificatur devotio, et oblatio, ut genus proximum actuum religionis, 
in specie devotionis constituitur. Per hanc essentialem promptitu- 
dinem voluntatis devotae, quae est verus et proprius actus voluntatis, 
ponitur modus in caeteris actibus religionis, quatenus hi tali modo 
producuntur, qui servum Dei prompte desideria sui Domini exe- 
quentem decet. 

Inde quamvis religio in genere sit principium zeli homoris Dei, 
et in omnibus actibus eius hic zelus appareat, tamen maxime attribui 
potest devotioni, utpote actui illius propinquissimo. Si ergo ad ma- 
teriam devotionis respiciamus, essentialiter magis per promptitudinem, 
Si vero ad finem, magis per zelum notificatur. Ergo devotio quoad 
essentiam sive ut obicetum, sive ut actio idem est ac promptitudo vel 
zelus. 5i autem ex parte causae exemplaris definiatur est cultus Dei pro 
honore sui zelantis. Vel praesertim si consideretur ut actus sanctita- 
tis : est cultus munditiae Dei in suis volitionibus. 

Devotio frequenter notificatur per adhaesionem mentis ad Deum 
secundum illud Psalmistae (72, 28). Mihi autem adhaerere Deo bonum 
est. — Per hoc optime exprimitur continua illa mentis nostrae 
ad Deum  sübordinatio, qua in  habituali statu  promptitudinis 


ponimur exequendi ea, quae ad honorem Dei quocumque modo con- 
ferunt. 


TOU 


ORATIO est oblatio intellectus nostri consciam cum Divina Pro- 
videntia conjunctionem efficiens. Vel conscia mentis nostrae ad Deum 
ordinatio in petitionibus Providentiae divinae adaptatis. Vel (prout 
distincte exprimit omnes partes) ordinatio rationis a creatura ratio- 
nali Deo, tamquam supremo principio sui esse, proposita, in rebus ad 
salutem propriam vel alienam directe vel indirecte pertinentibus, ut 
per hujusmodi petitionem Deum colat et ab Eo impetret id, quod 
Deus ab aeterno decrevit per orationem assequendum., Pro explicas 
tione cf. singulos articulos D. Thomae. 

Oratio, ut est specialis actus religionis ordinationem ad Deum 
(Providentiam) in ipsis actibus intellectus ponens, differt ab illa ge- 

nerali ordinatione, quae est forma actus essentialis religionis, obla- 
tionis. Promptitudo namque voluntatis, per virtutem religionis habi- 
tualiter data, in actum reducitur mediante consideratione intellectus, 
quae in imperio terminatur et perfecta redditur, atque in oblatione 
(in actu voluntatis imperium exequente) fit actus entitative et spe- 
cifice unus ac perfectus religionis. In hac genesi actus humani, in- 
tellectus et voluntas agunt ut subordinati, ita ut voluntas physice mo- 
veat (quoad exercitium) intellectum ad singulos actus considerationis, 
intellectus vero per singulas phases suae deliberationis moraliter 
(quoad specificationem) influat in voluntatem ad hoc, quod propo- 
sitionem acceptet. Inde voluntas formaliter deliberata constituitur per 
actus intellectus a se acceptatos (per considerationem et in fine per 
imperium), sicut et intellectus formaliter considerans fit per motio- 
nen voluntatis. (Formale et materiale hic referuntur ad rationes mo- 
ventis et moti, ut I-II, O. 17 a. 4 dicitur). Et quia in religione con- 
sideratio rationis (attentio) circa hoc versatur, in quanam materia et 
quomodo promptitudo habitualis voluntatis in concreto exerceatur, 
quaenam sunt intendenda et eligenda, quaenam vero omittenda ad 
hoc, quod oblatio voluntatis Deo non tantum debita, sed et omnino 
digna sit, sequitur, quod elevatio mentis, seu attentio ad Deum, in 
ipsamet consideratione rationis exercita et in imperio perfecte posi- 
ta, sit forma omnium actuum religionis, et quod consequenter. ora- 
tio sic late sumpta (pro ordinatione rationis in omnibus ad reveren- 
tiam vel cultum Dei pertinentibus) sit forma omnium actuum reli- 
gionis, ita ut nullus eorum absque oratione, seu elevatione vel atten- 
tione mentis ad Deum fieri possit./In oblatione namque mentis actus 
religionis immediate producentis vel imperantis haec oratio, seu ra- 
tionis ordinatio, tamquam forma includitur, ideoque in suppositione 
eius absentiae pars essentialis religionis deficeret i. e. actus sic positus 
non esset religiosus. Oratio autem, ut est specialis actus religionis, 
hac generali ordinatione supposita, novam specialemque ponit in ipsis 
actibus intellectus, conformando eos divinae Providentia eosque Deo in 
petitione offerens. Hoc iterum non sic intelligendum est, ac si oblatio 
generalis et specialis essent duo actus specie distincti. Differunt tantum 
secundum quod in diversa materia exercentur: prima in omnibus acti- 
bus religionis, secunda in actu solius intellectus. Imo nec entitative ne- 
cessario differunt, quia oratio in sensu stricto nihil aliud est, quam 

ordinatio religiosa rationis in ipso actu intellectus posita. Sic si aga- 
tur de oratione interna (mentali), ubi exhibitio (oblatio) et res exhibita 
(petitio) coincidunt. Si autem agatur de oratione vocali vel de laude, 
tunc actus entitative multiplices (considerationes et ordinationes di- 
versae circa voces et cantum) sunt quid unum virtualiter, utpote in 
virtute et sub motione ejusdem oblationis internae productum, In 
omni igitur casu imperium rationis pro oratione sic formulatur: offer. 
Deo tuas petitiones. Oblatio vero ex hoc consequens est ipsamet pe- 
titio. Inde nota essentialis orationis, ut est specialis actus religionis, 
est 'pelitio, in qua omnes causae includuntur et per quam oratio per- 
fecte definitur. Omnia quae illi adduntur sunt nonnisi explicationes 
ejus virtualitatis. Ordinatio actuum rationis ad Deum est petitio et 
viceversa. Ex parte causae exemplaris oratio est cultus Providentiae 
divinae. Ex parte finis per orationem fit vir religiosus in virum desi- 
deriorum. í 

Orationem esse cultum Christi, patet ex eo, quod Deus salutem 
nostram per Christum operatur, per merita eius gloriam confert, cui- 
cumque illam conferat. Neminem insuper Deus exaudit, nisi per Chri- 
stum oret. Et quia tandem ritum nostrae orationis essentialem Chri- 
stus in oratione Dominica determinavit, ideo nonnisi sub motione 
eius, tamquam instrumenta illius, modo apud Deum rato orare pos- 
sumus. Inde orando coniuncti esse debemus Christo secundum omnes 
rationes causalitatis, efficientis, formalis, exemplaris et finalis. 

Adoratio est oblatio motuum corporalium ad consciam mentis 
nostrae cum Deo conjunctionem significandam. Vel conscia mentis 
nostrae ad Deum ordinatio in motibus corporalibus symbolicis ex- 
pressa. Constat ex duobus: a) adoratione interna, quae est ipsemet 
actus essentialis religionis, scilicet oblatio seu devotio (generalis) ; b) a- 
doratione externa, quae in motibus corporalibus, ita compositis et or- 
dinatis consistit, ut per eos interna mentis oblatio et cum Deo con- 
junctio significetur, sint quasi symbolum ejus. Haec significatio 
effective ponitur in motibus corporalibus per ipsammet oblationem, 
ita ut adoratio interna et eius significatio in motibus corporalibus per 

eandem formam constituantur, scilicet per ordinationem rationis, 
quae est in motibus corporalibus per modum signi, in oblatione vero 
vel devotione per modum signati, et in utroque ad instar ejusdem 
exemplaris, excellentiae Dei, conficiatur et quidem mediante eadem 
actione, quae est essentialis religioni, scilicet per ipsammet oblatio- 
nem. Quatenus nempe per virtutem religionis in rebus corporalibus po- 
nimus compositionem, dicimur adorare, facere oblationem — adorati- 
vam. Inde est, quod si in motibus corporalibus deficiat haec interior 
oblatio, in ratione cultus Dei nihil sunt. Inde est etiam quod iidem 
motus corporales, eademque eorum compositio, possint assumi ad 
honorem tantum humanum significandum, si scilicet a virtute hono- 
ris imperentur et informentur. (Identitas materialis in obiecto mate- 
riali propinquo). 

Adoratio interior et exterior differunt ergo inter se, ut actio offe- 
rens vel exhibens differt a re oblata vel exhibita, ut movens a moto, 
imperium ab actione imperata, signatum a signo. Saltem ergo specie 
idem actus producit adorationem internam et ejus exterius signum, 
qui quandoque etiam entitative unus et idem est, si scilicet mens im- 
mediate se moveat ad adorationem corporalem, quandoque vero enti- 
tative multiplicatur, si nempe mens prompta seu devota inquirat, in qui- 
busnam actibus se diffundere suumque cum Deo conjunctionem signi- 
ficare posset. Si eligit adorationem externam, tunc compositio mo- 
tuum corporalium per alium entitative actum efficitur, quam adoratio 
interna. 

S. Thomas Qu. 84. a. 2. adorationem externam per corporis hu- 
miliationem definit, ita ut humiliatio eodem modo possit dici actus for- 
maliter notificans adorationem, sicut promptitudo vel adhaesio notificat 
devotionem, petitio vero orationem. Et revera per corporis humiliatio- 
nem aptissime, significatur subiectio creaturae ad suum principium 
excellens. 

Ex parte causae finalis adoratio ad quemlibet finem religionis or- 
dinari valet, proindeque fieri potest proptdr reconcilationem, gra- 
tiarum actionem, petitionem, etc. Similiter per eam honorari potest 
excellentia Dei in qualibet ejus proprietate. A veritate tamen forse 
non aberramus asserendo, quod adoratio ex natura sua maxime apta 
sit ad honorandum Dei sapientiam in ordine et pulchritudine Uni- 
versi constituendo. Per oblationem namque adorativam ponitur in 

motibus et partibus corporeis certa quaedam ordinatio, compositio si- - 
gnificativa seu symbolica, ratione cujus Dei ordinationem circa ma- 

teriam imitamur et per eam colere intendimus. Sub hoc respectu dici 
potest, quod adoratio sit cultus Dei, ut Auctoris ordinis et pulchri- 

tudinis Universi (1). Et quia Christus est sapientia Dei incarnata non - 
tantum in ratione Personae, sed etiam in ratione operis, (cum Deus 
majorem hac unione efficere, majorem ordinem et pulcritudinem ma- 
teriae communicare, quam per unionem hypostaticam communica- : 
vit, non possit, ipsaque materia se Deo et ordinationi ejus magis sub- 

jicere non valeat, quam in Christo), ideo exemplar et finis nostrae 

adorationis est Christus et ipsamet adoratio est cultus Dei hominem 

elevantis et glorificantis. Christus est exemplar adorationis, cum in 

ipso totum corpus omnesque motus ejus erant in servitio Dei et per 

ordinationem ad illud sanctificati, et Ipse est finis, nam et nos « re- 

demptionem corporis expectantes » (Rom. 8-25) per adorationem il- 

lam imaginem Christi, servi Dei, in nobis exprimere debemus in qua 

subiectio et elevatio materiae et hominis ad Deum ordinantem ma- 

xime elucet. 


Idem salva proportione dicendum est de illo actu religionis, qui 
laus vocatur. Cum tamen hic certa compositio vocum praesertim 
propter aedificationem proximi quaeratur — certe non exclusa, sed 
inclusa aedificatione propria — apte dici potest, quod laus sit cultus 
Dei, ut auctoris ordinis socialis, qui requirit, ut unus pmo per alte- 
rum in honore et gloria Dei quaerenda adiuvetur. 

Sacrificium est oblatio rerum exteriorüm ad consciam mentis no- 
strae cum Deo conjunctionem significandam immutatarum  (santifi- 
catarum, ex usu profano extractarum, ad ipsum cultum per modum 
materiae vel objecti applicatarum, in ipso cultu consumptarum, Deo 
dicaturum, in eius cultu consecrandarum etc.). Vel: conscia mentis 
nostrae ad Deum ordinatio in rebus exterioribus, in ipso cultu Dei 


(1) Fundamentum huius asertionis desumitur ex II-II. Qu. 108. a. 1. 
ad 3. 

realiter vel symbolice consecratis, Inde oblatio sacrificalis idem est ac 
consecratio rei, vel consumptio eius non quidem per destructionem, sed 
per realem vel symbolicam mutationem esse et usus ejus profani (co- 
munis, naturalis) in aliquod esse et usum magis elevatum et sacrum. 
Consecratio igitur, in quantum est translatio realis vel symbolica- ad 
esse superius( Deo dicatum), constituit esentiam sacrificii actionesque 
per quas haec consecratio perficitur vel significatur nonnisi mate- 
rialiter se habent in sacrificio. Et quia per talem oblationem seu con- 
secretionem res ex usu hominis (non tantum de possessione ejus) ex- 
trahuntur, per sacrificium Deus colitur, ut supremus Dominus rerum 
exteriorum, usum quoque earum homini permittens et committens. 
Ex alia vero parte cum res exteriores sint media omnino necessaria ad 
esse hominis sustentandum et ad exercitium virtutum (III C. Gent. 
€. 134), ipsae maxime aptae sunt ad hoc, quod per oblationem earum, 
quasi locum nostri esse tenentium, totalis nostra a Deo dependentia 
significetur atque sic per sacrificium Deus praecipue colatur, ut 
principium nostrum quoad totum esse et agere. Inde ex his talis etiam 
definitio sacrificii intelligi potest :( extractio rerum exteriorum ab usu 
humano, ad. consciam mentis nostrae cum Deo conjunctionem signifi- 
candam.»Haec extractio idem est ac oblatio vel consecratio. Et quia 
res exteriores in ratione sacrificli praecise per suam extractionem a 
communi usu humano significant, indirecta earum extractio eodem mo- 
do sufficit ad signum sacrificale constituendum, sicut directa per conse- 
crationem vel immutationem realem aut symbolicam. Inde est, quod 
oblatio vitae non tantum in ratione martyrii, sed etiam sacrificii veri 
et proprii assumi potest in cultum Dei. Inde est etiam, quod votum 
solemne continentiae, sit verum et proprium sacrificium (etsi analo- 
gice tantum, per habitudinem ad sacrificium crucis), cum per ipsum 
renuntiatio fiat ipsi usui exteriorum rerum relate ad venerea, per 
quam corpus nostrum Deo sacrum redditur. Sed de his fusius in tra- 
ctatu de sacrificio. Hic solummodo notare debemus, quod consecratio 
et extractio non referuntur ad esse absolutum rerum exteriorum, sed 
ad relativum tantum. Naturaliter ordinantur ad usum hominis. Haec 
relatio tollitur in consecratione vel oblatione, et fundatur alia, qua sci- 
licet ad usum solius Dei, in reverentia et gloria ejus externa effi- 
cienda vel significanda, destinantur. 

Oblatio et decimae in hoc a sacrificio differunt, quod res exte- 

riores non extrahuntur de usu humano, sed solum de possessione ho- 
minis offerentis et traduntur in possessionem cultus vel potius eorum, 
qui locum Dei tenent in terra, scilicet Ecclesiae vel ministrorum ejus. 
ad cultum alendum et ad sustendandos servos cultus. Inde hi actus - 
religiosi sunt cultus Dei, ut Domini bonorum exteriorum etiam quoad 

facultatem dispensandi et procurandi. De distinctione inter usum et 
possessionem cf. II-II. O. 66. a. 1 et 2 

Votum est oblatio libertatis nostrae (in certa materia) ad consciam 
mentis nostrae cum Deo coniunctionem firmandam vel significandam. 
Vel: conscia mentis nostrae ad Deum ordinatio in libertate (ex parte 
objecti) agendi coarctata et firmata. Libertas nostra coarctatur ex parte 
objecti quando ex eis, quae licite eligi possunt, ad illum eligendum nos 
ligamus, quod melius et Deo magis beneplacitum est. Firmamus autem 
libertatem, si illam ad bonum tantum volendum ligamus (etiamsi so- 
lummodo praeceptum), imitando. per hoc Dei libertatem (II-II O. 88 
a. 4 ad 1). Voluntas autem ligatur in ipsamet acceptatione imperii, in 
quibus proposita rationis (per electionem jam inefficaciter acceptata) 
exequuntur, vel voluntas ad unum efficaciter determinatur. Haec ef- 
ficax acceptatio imperii, ligamen voluntatis et libertatis repraesentans 
et efficiens, vocatur 'Promissio in quantum executionem operum in 
tempore futuro respicit. Inde oblatio religionis in voto per fromissio- 
nem notificatur et votum per eam definitur. In promissione igitur om- 
nes causae oblationis votivae virtualiter includuntur, et solum majoris 
claritatis causa explicite apponi solent, cum votum definitur : Promissao 
Deo facta de bono meliori, Promissio igitur idem est ac oblatio re- 
ligiosa libertatis nostrae, seu libertas nostra (ex parte objecti) coarctata 
et firmata est promissio votiva vel oblatio religiosa in hac materia. 
Per promissionem ponitur in voluntate ligamen, seu obligatio implen- 
di suam promissionem. Pro hac parte exemplar nostrum in voto emit- 
tendo est fidelitas Dei. Per votum adimpletum constituitur vir. re- 
ligiosus fidelis servus Dei et ipsum votum adimpletum est cultus 
fidelitas Dei. Pro voto autem emittendo exemplar nostrum est libertas 
Dei in bono essentialiter firmata et sub hoc respectu votum est cultus 
libertatis Dei. In quantum autem votum pertinet ad cultum Dei hie- 

rarchicum, exemplar nostrum est firmitas Christi in bono, qui vota 
sua (mentem suam omnino ad Deum relatam) Deo reddit in membris 
corporis sui mystici in bono similiter firmatis, ut fuit ipse in carne 
mortali (Cf. II-II. Q. 88 a. 4 ad 3). 

luramentum est oblatio reverentiae in nomine Dei invocato ad 
testificationem firmandam. Vel conscia mentis nostrae ad Deum or- 
dinatio in invocatione sui nominis ad testimonium ab eo sumendum. 

Iuramentum ab aliis actibus religionis multum differt, non tan- 
tum secundum materiam, sed et secundum alias rationes. In juramento 
praeter reverentiam erga nomen Dei invocatum nihil offertur Deo, 
proindeque ex parte materiae juramentum non pertinet ad religionem, 
sicut ceteri actus, per quos aliquid in reverentiam Dei offertur (voluntas, 
mens, libertas, res exterior, etc.). Cf. O. 89. a. 4 ad 1-2. Haec quidem re- 
verentia erga suum nomen honorat Deum et in hoc est utique oblatio 
et mentis nostrae ad Deum ordinatio. Attamen ipsa nostra invocatio 
nominis Dei non remanet, ut quid Deo datum et sacrum atque unice 
ad illum ordinatum, sed statim sumitur ab eo atque ordinatur ad uti- 
litatem proximi, i. e. ad firmandum nostrum testimonium et ad mo- 
'vendum alios ad illud acceptandum atque ad ordinem socialem hu- 
manitatis lapsae firmandum. Inde ex hac parte (ex parte totalis 
oblationis ad honorem Dei) iuramentum imperfectius est, quam alii 
actus religionis, cum ex natura sua aliam etiam ordinationem praeter 
honorem in se includat. Votum, sacrificium, oratio, etc., nonnisi per 
accidens ordinatur ad aliud praeter honorem Dei, iuramentum autem 
per se. In caeteris actibus quoque religionis includitur quaedam or- 
dinatio ad utilitatem nostram, cum ad certos defectus tollendos divina 
excellentia a nobis honoretur. Attamen ipsa materia nostrorum de- 
fectuum sanctificatur, cum ad Deum refertur, et sic novum quoddam 
esse relativum accipit. In juramento autem testimonium defectuosum 
non refertur ad Deum, non est materia sanctificanda et per novum 
esse telativum (ad Deum) aucta, sed illi apponitur reverentia nostra 
erga Deum, et hoc totum ordinatur ad utilitatem proximi. Esse ergo re- 
lativum, quod materia juramenti recipit, est quid omnino humanum, 
proindeque non tam perfecte pertinet ad religionem, sicut ceteri actus 

ejus. Si testimonium Dei esset nobis ratio formalis cognoscendi ipsum 
assertum testis, tunc plene ad religionem pertineret. Cum autem non 
sit ratio formalis cognoscendi, sed solum motivum reverendi et ac- 
ceptandi testimonium in ratione solius testificationis, ipsa assertio 
nullam secundum se relationem ad Deum recipit. 

Ex his intelligitur definitio iuramenti distinctionem ejus ab aliis 
actibus religionis exprimens : oblatio reverentiae nostrae erga nomen 
Dei invocatum ad movendos alios ad reverentiam et acceptationem no- 
siri trestimonü. 

In quantum iuramentum ad religionem pertinet, causa exemplaris. 
ejus est ex parte formae ubiquitas Dei, ratione cuius omnia aperta 
sunt oculis eius, Inde iuramentum est cultus Dei ut est scrutator cor- 
diwm. Ex parte autem materiae, non ut oblate, sed ut defectus tol- 
lendi, ad firmitatem Dei in asserendo exemplatur, seu reverentia huius . 
proprietatis Dei testimonio defectuoso apponitur. Inde sub hoc re- 
spectu iuramentum (tum ut actus iurantis, tum ut actus acceptantis) 
est cultus firmitatis Dei in asserendo. 

Haec omnia salva proportione etiam de adiuratione dicenda sunt, 
quae definiri potest: oblatio reverentiae" nostrae erga nomen Dei ad 
movendos alios ad aliquid agendum vel praestandum. Causa eius 
exemplaris est Deus ut praesens ubique per potentiam, ut movens 
corda. Est igitur cultus Dei, ut movenlis corda. Ex parte vero ma- 
teriae exemplar eius est firmitas Dei in movendo et sic huius cultus 
vocatur adiuratio. 

Exemplar autem nostrum in iurejurando debet esse Christus, 
cuius firmitas in veritate asserenda tanta fuit, ut speciali confirma- 
tione non indigeret. Unusquilibet christianus deberet esse testis omni 
exceptione maior, ita ut si omnes viverent, sicut exemplar eorum, 
Christus, iuramentum omnino superfluum evaderet et sic status ille 
idealis evolveretur, quem Chistus prae oculis habet iubendo suis, ne 
unquam iurarent. En sensus praecepti Domini: tales esse debetis, ut 
inter vos iuramentum non fiat. Quousque autem inter membra Christi 
erunt defectuosa et ab exemplari sui Magistri valde remota, iuramentum 
erit necessarium ad ordinem socialem firmandum. Praeceptum tamen 
Christi de non iurando remanet, tamquam summam Christianae per- 
fectionis postulans. Inde Christus non iuramentum, ut remedium so- 
cietatis morbidae reprobat et vetat, sed illum perfectum statum suis 
membris praescribit, in quo iurare amplius non est necesse. 


Nota: Uberior explicatio naturae juramenti, 

Thesis : Juramentum est invocatio divini nominis (veritatis Dei) 
in Lestimonium in his, quae nom possunt hwmano modo sufficienter 
constitui in esse veri, non simpliciter, sed ut probativi seu testificativi. 

Explicatio : Juramentum ad veritatem testificandam exquiritur. Er- 
go determinandus est modus, quo veritas in cognitione realisetur et 
qualem veritatem juramentum ponat in ea. 

Veritas est conformitas intellectus et rei. Haec habetur materialiter 
per assimilationem intellectus (veritas materialis), formaliter vero per 
cognitionem seu per conscientiam huius conformitatis (veritas for- 
malis) (1). Ea quae hanc conformitatem mediant, seu intellectum suam 
conformitatem cognoscentem reddunt, vocantur rationes cognoscen- 
di. Ratio materialis cognoscendi ; quae intellectum reddit quidem co- 
gnoscitivum (assimilatum), quin de ipsa sua conformitate cum rea- 
litate vel cum suo objecto in se certificet. (Conformitatem cum am- 
biente obiecti dare potest). Sic in simplici apprehensione vel in iudi- 
cio in sola virtute schematum logicorum, vel generatim in omnibus 
casibus, in quibus obiectum cognoscendum solum secundum inferio- 
rem rationem (secundum conformitatem intellectus, non cum ipso 
obiecto. sed cum ambiente eius, ut in demonstrationibus veritatum 
supernaturalium) attingimus. 

Ratio formalis cognoscendi est quae ipsam conscientiam mediat 
conformitatis, per quam consequenter intellectus constituitur forma- 
liter verus et obiectum formaliter aptum ad hoc, quod assensum 
intellectus terminare valeat. Inde forma nostrae cognitionis est haec 
ratio cognoscendi, quae objective consistit in eis, quae inducuntur 
ad hoc, quod obiectum  proportionatum reddatur intellectui nostrc 
(sunt argumenta, principia, facta, testimonia et in ultima analysi 
prima principia per se nota), subiective vero in assensu mentis qui 
per copulam « est » exprimitur (2), quo consequenter iudicium seu 


1) De Veritate, Q. I, art. 9. 

2) Copula «est» locum tenet rationis formalis objectivae in judicio 
subjective accepto. In virtute rationis formalis, intellectus ligatur et as- 
sentitur, assensumque et ligamen suum exprimit per « est», signficans 0- 
biectum à se perceptum, seu suam cognitionem, ad ea pertinere quae or- 
dinem dicunt ad esse, Et secundum quod rationes cognoscendi eius desu- 
muntur ex virtualitate entis communis vel! participati, mutatur valor co- 

finis et terminus inquisitionis mentalis, necnon conscientia confor- 
mitatis mentis cum suo obiecto designatur. 

Obiectum autem intellectus est duplex, primae scilicet et secundae 
intentionis. Secunda intentio designat schemata logica, seu leges in- 
tellectus, obiectivas quidem in hoc sensu, quod valeant pro intellectu 
humano universaliter, pro omni omnino cognoscente et cognitione,. 
subjectivas tamen per respectum ad realitatem. Inde si sumatur con- 
lormitas intellectus cum suo objecto secundum haec sola schemata 
logica, tunc veritas ejus definiri debet: conformitas intellectus cum 
seipso, cum suis propriis legibus. Patet, quod haec veritas est quidem 
praesuppositum conformitatis intellectus cum suo objecto secundum 
comprehensionem seu primam intentionem, attamen hanc ultimam 
conformitatem secundum se, in propria virtute, in virtute entis co- 
munis, quod est principium horum schematum, numquam stabilire 
valet. Inde haec veritas intellectus, haec conformitas sua cum seipso, 
non est veritas formalis, sed materialis tantum. Si autem consideretur 
objectum intellectus ut prima intentio, tunc conformitas seu veritas 
eius non attenditur secundum leges intellectus praedictas, sed se- 
cundum leges seu categorias entis. Ens autem, ut prima intentio, 
non secundum totam latitudinem entis communis est intellectui acces- 
sibile, sed prout est ens in quidditate sensibili, a rebus sensibilibus 
abstractum et usque ad rationem entis participati compositum (per 
syntheticam abstractionem notarum evolutum). Inde conformitatem 
mentis nostrae quoad partem comprehensivam ex identitate cum le- 
gibus entis in quidditate sensibili, entis participati, compositi scilicet 
ex esse et essentia, mensurare et determinare debemus. Omnis nostra 
cognitio obiective debet esse informata virtute harum legum, ita ut 
intellectus noster solum in hac virtute ligari et in suo assensu con- 
firmari possit. Inde veritas haec formalis est, utpote realitatem refe- 
rens, et est conformitas intellectus cum suo obiecto quoad realitatem, 
i. e. conformitas intellectus cum legibus entis participati, seu cum 
legibus realisationis mentalis ipsius realitatis. Inde intellectus noster 
ea solum vere quoad realitatem cognoscere potest, quae in virtute 


pulae, valor cognitionis. Si enim copula desumitur ex virtute entis com- 
munis, tunc cognitionem solum pro ordine logico informare, potest eaque 
possibilis tantum vel non impossibilis sub hac forma apparet. Si vero de- 
sumitur ex virtute entis participati, tunc valorem realem confert. 

entis participati continentur et ad quae virtus intellectus a sensibi- 
libus abstrahens se extendit. Ex hac ultima parte ea, quae latent, ut 
cogitationes cordium, vel ea quae distant, sive quoad tempus, sive 
quoad locum, certitudinaliter ab intellectu per suas vires ordinarias 
cognosci non possunt. [Inde ut etiam haec obiecta intellectum movere, 
assensum eius ligare et in tenenda veritate confirmare valeant, de- 
bent informari per aliquam rationem cognoscendi formalem, qua ex 
una parte in ratione veri formaliter constituantur, ex alia parte con- 
Scientiam conformitatis cum realitate in intellectu generare valeant. 

Haec ratio formalis cognoscendi es* testificatio per quam ea, quae 
latent et a longe distant in esse veri humani, intellectui proportio- 
nati constituuntur. Sed ex alia parte ipsamet testificatio ad hoc, quod 
ad assensum moveat et in ratione formali cognoscendi constituatur, 
debet firmari, probari et verificari. Hoc fit vel ex rationibus intrin- 
secis vel per invocationem alicuius testis, de cujus veracitate dubitare 
nequit, vel qui pro veracitate alterius spondet. Hoc fit in iura- 
mento, ubi nomen Dei invocatur pro sponsione veritatis testis. Per 
hoc igitur non constituitur res testata, imo nec ipsum testimonium 
testis, in esse veri, sed solum in esse probativi, in esse testificati et 
confirmati per testirnonium omni exceptione maius, Auctoritas nam- 
que Dei non inducitur ad attestandam veritatem facti vel testis, sed 
solum a jurante assumitur ad sponsionem pro se, pro sua veracitate, 
in virtute suae fidei in Deum. In iuramento igitur non ipse Deus 
aliquid asserit vel attestatur, ut in revelatione, sed fides jurantis as- 
serit Deum pro se spondere et vadium praestare. Virtus igitur cónsti- 
tuendi iuramentum in esse probativo vel in ratione formali cogno- 
scendi est in fide jurantis, non in ipsa auctoritate Dei. Illud conse- 
quenter quod informat testimonium iuratum, est nomen, veritas etc. 
Dei per fidem invocata, et id, quod audientem vel acceptantem iuramen- 
tum ad assensum movet, est reverentia vel agnitio fidei iwrantis im 
Dewm, qua maiorem testem suae veritatis a se invocari non posse con- 
fitetur. 

Jurans igitur offert audientibus suam fidem et reverentiam in 
Deum verum» veracem et in veritate firmissimum, non ut acceptent 
asserta sua, tamquam in se vera, sed ut in ratione testificationis supra 
omnem ecceptionem elevata. 

Si igitur per auctoritatem Dei aliquid etiam in esse veri (obie- 

ctivi) et in esse ligantis mentem constitui deberet, non sufficeret iu- 
ramentum, sed requirerentur signa, miracula, prophetia, virtutem 
solius Dei prae se ferentia. Haec conabantur homines in probationem 
invocare in ordalibus. 

Ex. parte autem virtualitatis entis participati, omnia illa possunt 
in esse veri formaliter constitui, quae sive per experientiam in iudi- 
ciis. syntheticis, sive per principia a sensibilibus abstracta in iudiciis 
analyticis, tamquam realia demonstrari valent. Experientia et ana- 
lysis. principiorum per realem synthesim acquisitorum, obiecta in 
esse. veri obictivi (non tantum pro foro intellectus humani, sed sim- 
pliciter), realis. informare et cognitio talis confdrmitatis intellectus 
cum legibus realitatis illum. conscientia suae veritatis formaliter et 
simpliciter implere potest. Ea autem que in virtualitate, entis parti- 
cipati non continentur, ut veritates supernaturales, per illud in esse 
veri formaliter constitui. non possunt, sed solum in esse veri mate- 
rialis. (tamquam possibilitates vel non impossibilitates logicae, ergo in 
virtute entis communis), ita ut si etiam in esse veri formalis constitui 
debeant, requirant aliam rationem formalem cognoscendi, quae est 
auctoritas. Dei revelantis in doctrina. Ecclesiae manifestati. 


N. B. — Inde copula « est » ponitur in aliqua enuntiatione aut 
actu mentis vel materialiter tantum, vel etiam formaliter. Materia- 
liter — quoad verbum — si non habeat virtutem conjungendi mentem 
cum realitate, sed reddit illam tantum opinantem aut aliquem sta. 
tum subiectivum percipientem. PFormaliter si conjungat intellectum 
cum realitate, si sit expressio hujus cognitionis, conscientiae et per- 
suasionis mentis, se esse in possessione veritatis, realitatis obiecti- 
vae. Sic est forma nostrae cognitionis, eius anima et vita, et cognitio 
nostra constituitur per illud iudicium seu aliquid iuste dictum, con- 
venienter scilicet ad leges realitatis. 


Thesis;  Juramentum est necessarium | secundum — mecessitates 
praesentis ordinis socialis. 

Judicium est aliquid iuste dictum, convenienter scilicet legibus 
realitatis. Atqui realitas (veritas) in multis rebus absque testificatione 
attingi nequit. Ergo ad iudicium ferendum in multis casibus necessaria 
est testificatio, | 

Atqui testificatio humana  defectuosa est propter corruptionem 

mentis ad levitatem vel mendacium in dicendo inclinatae. Ergo ad 
hoc, quod testificatio humana plenam vim habeat probativam et intel- 
lectum ad iudicium ferendum inclinare et in iudicio confirmare valeat, 
necessaria est, secundum praesentem statum hominis, confirmatio te- 
stificationis humanae per testimonium Dei, quod fit in iuramento per 
invocationem nominis (veritatis) Dei in confirmationem. 

Breviter : — Veritas est conformitas cum re intellecta. Atqui haec 
materialiter ponitur per assimilationem mentis cum suo obiecto, for- 
maliter vero per cognitionem (conscientiam) huius assimilationis vel 
conformitatis. Ea quae hanc cognitionem (conscientiam) generant, 
vocantur rationes formales cognoscendi, quia in virtute earum intel- 
lectus constituitur formaliter verrus. (Virtus illorum continetur et expri- 
mitur in copula « est »). 

Ergo ad hoc quod intellectus sit formaliter verus, debet confirmari 
per diversas rationes cognoscendi. 

Haec aut desumuntur ex natura rei, ut in necessaria, aut ex expe- 
rientia vel ex testimonio in contigentibus. 

Ergo ea quae, nec ex natura rei, nec ex testimonio vel experientia 
probari possunt, vel in quibus intellectus per has rationes informari non 
potest, indigent superiore quadam confirmatione per veritatem primam 
(auctoritatem Dei), ut ratione formali cognoscendi. 

Veritas prima vel constituit aliquid in esse veri, ut in revelatione, 
(habetur fides), aut in esse veri probativi et testificativi, (habetur te- 
stimonium omni exceptione maius). 

Ergo in iuramento est confirmatio testimonii humani per veritatem 
primam in esse probativi. 

Inde juramentum definiri potest: invocatio nominis (testimonii) 
divini ex fide procedens, ad confirmationem testificationis humanae, 
seu, confirmatio testificationis humanae per testimonium Dei fide in- 
vocatum. 

DE RELATIONE INTER ACTUM ESSENTIALEM RELIGIO- 
NIS AD CETEROS EIUSDEM ACTUS PRAESERTIM 
EXTERIORES. 


Actum essentialem religionis in oblatione consistere supra asse- 
ruimus. Oblatio autem est actus duarum facultatum subordinatarum, 
intellectus scilicet et voluntatis. Ad intellectum pertinet ordo consi- 
derationis in imperio finitus, ad voluntatem autem ordo volitionis seu 
intentionis in ipsa executione clausus. Quod uterque ordo perfectus esse 
debeat, patet ex eo quod secus religio non esset actus humanus. Prin- 
cipium enim actus humani est voluntas deliberata i. e. per propriam 
considerationem mentis ad agendum determinata. Actus insuper in 
genesi oblationis concurrentes conscii esse debent, secus non essent 
liberi, cum non esset in potestate agentis iudicare de principiis, qui- 
bus se ad agendum determinat. Aliquid potest tamen esse conscium 
in pluribus gradibus. 


Actuale — 


PIRE — vivum. 
(positivum) | 


Virtuale —^ subconscium 


] 

Conscium negativo-positivum 


Lu 
Potentiale — inconscium 


privative, | pure negativum 


Consciwm est omne, quod mentem nostram quocumque modo af- 
ficit, seu status mentalis nos afficiens. 

Consciwm actuale est status mentalis nos afficiens perceptus. Est 
duplex : 

1) — Formale sew vivum, est status mentalis n se perceptus. V. 
g. cogito de virtute religionis. Ea, quae percipio constituunt meam 
conscientiam vivam seu formalem de religione. Est igitur id, quod 
hic et nunc percipitur, tamquam afficiens mentem nostram. 


2) — Virtuale seu subconscium : status mentalis perceptus secun- 
dum suas causas ad illum hic et nunc influentes. V. g. ea quae perci- 
pio de religione hic et nunc cogitando procedunt ex habitibus vel co- 
gnitionibus antea acquisitis. Habendo igitur conscientiam vivam de 
actibus, simul conscius sum causarum, non quidem in se, sed in suis 
effectibus perceptarum. Conscientia nostra viva absque conscientia 
concomitante seu virtuali causarum non est plena i. e. ad eius per- 
fectionem et comprehensionem necessario pertinet admissio causarum 
eius, nam eo ipso, quod aliquo statu mentali affecti sumus: afficimur 
et eius causis, ad quas affectio reducenda est. Cum tamen causae hae 
non in se, nec ratione sui afficiant nos atque precipiantur, sed ratione 
suorum actuum, sunt sub conscientia viva, constituunt nostrum sub- 
conscium. Subconscium igitur est, id, quod ad formalem perceptio- 
nem alicuius status hic et nunc influit, vel quod est pars inseparabilis 
alicuius comprehensionis perceptae, licet i» se non percipiatur. 

Inconscium est status mentalis non perceptus nec in se, nec in suis . 
causis. Gradus eius determinantur secundum causas vel rationes, cur a- 
liquid non percipiatur. In triplici gradu hoc contingit et sic incon- 
Scium est triplex : 

a) — megalio-positivum est status mentalis non  perceptus 
in se propter ligationem conscientiae ad alia objecta. V. g., transeo 
per plateas. Permultas habeo impressiones, quas non percipio, quia 
ad unum hic et nunc attendo. Inde status mentalis (impressio) in se 
adest, et in quantum est in illo, percipi posset (ideo dicitur quid in ge- 
nere conscii positivum), non tamen de facto percipitur propter ra- 
tiones a se indepedentes (ideo est negativum). Adest igitur aliquod 
fundamentum ad perceptibilitatem rei in se. 

b) — ure negativum est status mentalis non perceptus in suis 
causis propter exclusionem actualis influxus ex parte earum, licet hae 
causae adsint. V. g., speculanti de virtute religionis habitus suus de 
scientia botanica negative inconscius est, quia nullo modo in eius spe- 
culationem actu influit, nec influere debet, 

c) — $rivativwm est status mentalis non perceptus in suis cau- 
sis, vel quia-hae non adsunt, vel qui influxum suum non exercent, 
quamvis deberent. V. g. speculanti de virtute religionis non est con- 
scius habitus metaphysicae privative, si eum non habet, vel non sub 
influxu eius speculatur. Inde proveniunt errores, eius in actuali spe- 
culatione. 

Oblationem seu devotionem esse actum essentialem religionis si- 
gnificat a) ad illam producendam ordinari virtutem religionis ex na- 
tura sua: b) illam esse causam omnium actuum religionis, ita ut si haec 
absit, compositio qualiscumque perfecte symbolica in ratione religionis 
nihil sit. Hinc exurgit quaestio, in quonam gradu hic actus essentialis 
conscius esse debeat ad hoc, quod in ratione religionis actus praesertim 
cultus exterioris producere et informare valeat. Difficultas ex hoc praeci- 
se exsurgit, quod multi actus religionis (ut oratio, sacrificium, adora- 
tio, etc.), habent esse fluens et per longum quandoque tempus durant. 
Quid necesse est ex parte actus essentialis religionis ad hoc esse fluens 
uniendum et informandum ? : 

Notandum est actum intellectus in oblatione seu devotione relate 
ad conscientiam notificari per attentionem, actum vero voluntatis per 
inlentionem. Qualis attentio et intentio requiritur ad hoc, quod ali- 
quis actus constituatur in esse religioso, sit ad Deum relatus ? 


: ' explicita, formalis, vive conscia. 
actualis 

seu positiva 
Attentio implicita, virtualis, subconscia 


[ntentio | 


potentialis seu negativa vel habitualis. 


Atlentio est applicatio mentis ad aliquod abjectum consideran- 
dum; advertentia ad aliquod objectum; perceptio seu considera- 
tio alicuius objecti. Possumus de ipsa loqui ut est actio et ut est 
objectum perceptum seu pars comprehensiva conceptus percepti. 

Gradus eius, ut est actio, ex eo determinantur, quamnam partem 
ipsemet intellectus in consideratione habeat. An scilicet per proprium 
actum hoc faciat vel in actu alterius facultatis includatur. In quantum 
vero attentio referatur ad objectum perceptum, gradus eius secundum 
notas ideae vel conceptus determinantur. Primo determinamus gradus 
eius ut est actio, secundum quod supra descriptiones eius dedimus. 

Attentio actualis est conjunctio mentis cum suo objecto. Est du- 
plex : 

1) — formalis (explicita et conscia viva) est conjunctio mentis 

cum suo objecto per ipsum actum advertentiae seu considerationis (ixe 
per actum ipsius intellectus). V. g. conficio sacramentum vel sacri- 
ficium et aciem mentis dirigo ad ipsam sacram actionem partesque 
eius. Vel oro et singula, quae pronuntio cum advertentia intellectus 
comitantur. 

2) — virtualis (implicita, subconscia) est conjunctio mentis cum 
suo objecto mediante actione voluntatis. Haec non est attentio vel 
Aadvertentia secundum se, sed est intentio attentionis. «Cum intentio 
voluntatis absque praecedente actu intellectus impossibilis sit, in omni 
actu voluntatis conscio actio intellectus tamquam causa eius includitur, 
ita ut intentio voluntatis attentionem suam virtualiter contineat et sic 
etiam intellectum cum suo objecto conjungat. V. g. si intendo in sa- 
cramentis vel in sacrificiis id, quod Christus et Ecclesia eius intendit, 
virtualem habeo attentionem ad ea, quae pronuntio i. e. actus vo- 
luntatis et intellectum coniungit cum suo obiecto, licet formalis con- 
sideratio vel advertentia deficiant. In attentione actuali igitur adest 
positiva inter mentem et suum objectum conjunctio, sive per actum 
ipsius intellectus, sive per actum illius facultatis, in quo consideratio 
intellectus (antea aliquando etiam formaliter existens) virtualiter con- 
tinetur. 

Attentio potentialis (habitualis ve! negativa) est conjunctio mentis 
cum suo objecto non per ipsum actum considerationis, nec per actum 
alterius facultatis in qua illa actu et positive continetur, sed per cau- 
sas, quae hanc conjunctionem efficere possunt. Inde in tali attentione 
non adest positiva conjunctio mentis cum suo obiecto, sed solum pos- 
sibilitas huius  conjunctionis propter praesentiam talium | causarum, 
quae illam efficere possunt. Inde adest conjunctio negativa i, e. nullo 
modo repugnans, imo et ratione dictarum causarum possibilis. Aliis 
verbis est inadoertentia actualis, et solum advertentia vel attentio po- 
tentialis. V. g. justus in longa oratione dormit. Certe non adest at- 
tentio formalis cum nulla advertentia inveniatur. Sed nec virtualis a- 
dest, cum voluntas eius per somnum ligata sit. Adest tamen habitus, 
seu promptitudo attentionis, quia statim ut expergefit, attendit et in- 
tendit propter bonas dispositiones, quae per somnum ligatae erant. 
Inde etiam durante somno dicitur negative seu habitualiter attendere 
et mens eius negative conjungi cum objecto orationis. Habitus vel 
dispositiones iusti dormientis sunt igitur ratio illius negativae conjun- 

ctionis mentis cum suo objecto, de qua locuti sumus, quae certe maior 
est, quam in illis, in quibus hae dispositiones non adsunt, vel in qui- 
bus contrariae dispositiones inveniuntur. Quamvis igitur attentio po- 
tentialis sit negatio actualis advertentiae, differt tamen ab inadverten- 
tia privative accepta. Haec invenitur in illis, in quibus nec actuales, 
nec potentiales causae coniunctionis mentis cum suo objecto adsunt. 
Qui ergo nec intentionem attentionis habet, nec ad illam habitualiter 
dispositus est (V. g. ratione affectus pii ad Deum aliis temporibus 
habitum), vel se tradit occupationibus advertentiam mentis absorben- 
tibus eamque nec in ipsa intentione voluntatis prae se ferentibus, di- 
citur esse inattentus privative. 

Ex his videmus, quod et ipsa attentio potentialis plures gradus 
habet, qui secundum defectum coniunctionis determinari possunt: 


negativo-positiva 


Attentio potentialis — 
inadvertentia ; pure 


negativa | 


| privative 


Attentio potentialis seu inadverlentia est defectus coniunctionis 
mentis cum suo obiecto. 

a) — negativo-positiva est defectus coniunctionis mentis cum 
suo objecto propter absentiam influxus causarum actu coniungentium 
(quae sunt vel actualis consideratio intellectus vel intentio voluntatis 
— ex hac parte est negativa), propter praesentiam tamen causarum ha- 
bitualium diminutus (ex hac parte est negativa), ita ut conjunctio in 
potentia proxima adsit. 

Breviter : conjunctio mentis cum suo obiecto in potentia proxima 
sive voluntatis, sive intellectus, Vel promptitudo attentionis. Sic si 
quis possideat habitum alicuius scientiae, promptus est ad speculandum 
de obiectis eius qualibuscumque occupationibus detineatur, dummodo 
ab illis revocetur. Eodem modo, qui habet consuetudinem concupiscendi 
feminam, quacumque occasione oblata attendit ad eam aspiciendam. 
Inde etiamsi aliis occupationibus absorbeatur, statim ac ab illis revo- 
catur vel sese occasio praebet attendit ad feminam. Ideo dicitur etiam 

durantibus aliis occupationibus inconscie ad féminas attendere sic- 
que negativo-positivam attentionem habere. In materia religionis, 
principium huius attentionis inconsciae seu negativo-positivae, est vir- 
tus religionis, quae est principium formale seu potentia proxima 
cuiusque promptitudinis ad exsequendos actus. Proinde ille qui habet 
virtutem religionis, inconscie ordinat se ad Deum, est conjunctus cum 
illo inconscie. Sic justus durante officio divino in choro persoluto 
dormiens dicitur inconscie, in potentia vel habitu, negativo-positivo 
attendere. 

b) — negativa est defectus conjunctionis mentis cum suo objecto 
propter absentiam causarum tum actu tum potentia talem conjunctio- 
nem efficientium. Est duplex : 

«) — fure negativa: si haec absentia non est ratione con- 
trariorum habituum vel dispositionum. Est non-repugnantia, non-im- 
possibilitas attentionis. 

6) — $rvoaliva. si absentia causarum conjungentium est 
propter habitus vel dispositiones contrarias. 

Sic ille, cuius mens non est imbuta scientia metaphysicae, non 
attendit ad ultimas causas, nisi pure negative, in potentia, quatenus 
non repugnat mentem eius etiam hac scientia imbui, et sic etiam ul- 
timas causas considerari ab eo. 

Si autem mens alicuius sit informata metaphysica negante ulti- 
mas causas, tunc privative ab illo excluditur attentio ad ultimas cau- 
sas. Repugnat, propter dispositiones contrarias, ut eas consideret. In 
de iste nec inconscie attendit ad ultimas causas, ille vero inconscie 
quidem, sed pure negative. Similiter ille, qui non habet vitium con- 
cupiscendi feminas, pure negative et inconscie attendit ad eas. Non 
repugnat, quod eas aspiciat et concupiscat. E contra qui habet vir- 
tutem castitatis, privative a se excludit talem aspectum et concupi- 
scientiam. — Generaliter loquendo dici potest, quod ea, quae princi- 
pia actualia et potentialia attentionis ita ligant et absorbent, ut omnis 
eorum — etiam potentialis — influxus in aliquem actu impossibilis 
evadat, attentionem privative excludunt. Sic delectationes venereae ve- 
hementes mentem omnino abstrahunt ab attentione ad alias res ita, 
ut durantibus illis nec in potentia remota adsit. Ea vero, quae in- 
fluxum saltem in potentia remota relinquunt vel secum compatiuntur, 
attentionem solum pure negative excludunt. 

Aitentio quatenus refertur ad objectum perceptum est conscientia | 
notarum ipsius objecti. Gradus igitur eius dependent ab expressione 
proprietatum alicuius objecti seu conceptus pro consideratione intel- 
lectus oblatarum. 


( confuse 
' formaliter, explicite 
| distincte 
actu, positive 


: . ; des ( UO SE 
virtualiter, implicite Voc 


er accidens 
Notae d 
idearum 


secundum convenien-, positivo - negative 
: tiam 
potentia, nega- 


tive : 
pure negative 


secundum repugnantiam -— privative 


Attenlio est consideratio objecti quoad suas notas seu proprie- 
tates suas; est duplex: 

1) Attentio actualis est consideratio obiecti quoad suas notas, 
quae illi ratione comprehensionis conveniunt. 

2) Attentio polentialis est consideratio obiecti quoad suas no- 
tas, quae illi ratione extensionis conveniunt. 

Attentio actualis est duplex : 

a) — formalis: est consideratio notarum in se et explicite ex- 
pressarum, e. g. facienti signum crucis, Personae Divinae explicite 
et in se considerationi meae proponuntur et quidem confuse, si dico: 
in nomine SS. Trinitatis, Dei redemptoris, distincte, si dico: in no- 
mine Patris et Filii et Spiritus Sancti. Sic attentionem actualem for- 
malem vel explicitam habeo, si in oratione vocali, in sacrificio vel in 
sacramentis conficiendis, etc., mens mea non tantum cum suo obiecto 
connectitur, sed illud secundum notas suas quoque considerat, sive 
distincte, sive confuse cognitas. 

b) — virtualis est consideratio notarum obiecti in suis causis, 
seu ut in alio inclusarum et implicite contentarum. Nota autem aliqua 
in alio includitur per se, si illi secundum aliquam connexionem seu 
relationem causalem necessariam adiungatur, ita ut ab eo insepara- 
bilis sit, et hoc absque illa nota plene in sua ratione percipi non va- 
leat. Tales relationes necessariae sunt inter essentiam physice sum- 
ptam eiusque proprietates; inter essentiam metaphysice acceptam et 
exigentiam proprietatum; inter effectum realem eiusque ordinem ad 
Suas causas etc... In consideratione igitur seu attentione ad proprie- 
tates includitur attentio ad essentiam, in attentione ad effectum (ut 
talem) advertentia ad causas ejus. Haec attentio virtualis (seu subcon- 
Scia) relate ad notas necessario conjunctas est determinata (etsi im- 
plicita), relate vero ad notas contingenter connexas est indeterminata ; 
i. e. ex prima possumus pervenire ad attentionem seu cognitionem 
explicitam et determinatam notarum inclusarum, ex secunda non. 
Exempla: ille qui in antiquo Testamento admisit Christum esse ven- 
turum, implicite credidit Trinitatem et Incarnationem, Similiter qui 
sacrificia obtulit, implicite advertit ad redemptionem Christi. Ille qui 
credit quidquid Ecclesia credit, implicite advertit ad singulos articulos 
fidei. Sed nec in hac, nec in explicita fide de virtute baptisimi inclu- 
ditur, hwnc hominem, aqua baptisimi ablutum, esse baptizatum, cum 
hic connexio quoque causalis contingens intercedat. — In virtute 
religionis, ille qui ad hoc attendit, quod materia exterior digne hono- 
ri Dei ordinetur (voces bene pronuntientur, actiones sacrae compo- 
site fiant), implicite et virtualiter attendit etiam ed ea, quae hi rebus 
significantur, i. e. in hac sua explicita attentione ad externa, virtu- 
aliter includitur attentio interna; attendit namque ad finem religionis, 
honorem Dei, saltem aliquo modo realisandum. 

Atientio potentialis refertur ad considerationem notarum possi- 
bilum quae scilicet alicui objecto ratione suae extensionis logicae 
adiungi possunt. Hic consideratur actualis comprehensio objecti tam- 
quam fundamentum eorum, quae illi attribui possunt, vel quae illi re- 
pugnant. Inde etiam definiri potest : inconscia advertentia ad ea, quae 
alicui objecto convenire possunt vel ei repugnant. Et quia de ratione 
universalis logici est excludere de comprehensione conceptus, omnes 
notas, quae extensionem ipsi competentem quocumque modo coar- 
ctare possent, notae in potentia alicuius conceptus contentae sunt no- 

tae exctusae, et attentio potentialis refertur ad has notas exclusas, seu 
est conjunctio mentis cum notis a comprehensione alicujus conceptus 
exclusis, advertentia ad illas. Et quia hae notae non adsunt actu, nec 
in suis causis, advertentia ad illas non est positiva, sed negativa. No- 
tae istae exclusae erant per abstractionem analyticam, et solum per 
novam synthesim iterum conceptui uniri possunt. Inde gradus atten- 
tionis potentialis ex eo determinantur, quale fundamentum compre- 
hensio actualis alicuius conceptus ad syntheticam unionem cum nova 
nota praebeat. Aliqua nota pertinet ad comprehensionem alicujus 
obiecti potentialem dupliciter : 

a) negalivo-posilive, si possibilitas conjunctionis demonstrari 
potest, i. e. comprehensio. secundum se praebet fundamentum proxi- 
mum, ut illi nova nota adjungi valeat. Sic v. g. genus respectu dif- 
ferentiae specificae. Inde qui attendit ad genus, inconscie seu in po- 
tentia attendit ad speciem. 

b) Pure negalive, si comprehensio actualis non praebet quidem 
fundamentum proximum, tamen ratione ejus non repugnat adiunctio 
"novae notae; v. g. natura humana respectu ad gratiam. Inde, qui 
considerat defectus naturae humanae, inconscie advertit ad ea, per 
quae Auctor naturae vulnera eius sanare, defectusque illius tollere 
posset, quamvis nihil ex eis remediis, nec secundum se consideret, 
nec ad determinatam cognitionem eorum tendat, vel possibilitas ali- 
cuius superioris sanationis in hac consideratione menti suae se offerat. 
Ipso facto tamen quod quis defectus suos agnoscit atque ratione eo- 
rum in Deo adiutorium quaerit, inconscie considerat omnia illa prin- 
cipia et remedia, quibus Deus illos defectus tollere vel sanare pos- 
set. In attentione igitur ad potentiam Dei includitur etiam attentio ad 
gratiam et gloriam, seu ad principia naturam humanam perfecte sa- 
nantia. Haec tamen attentio solummodo inconscia et pure negativa, 
est, nullaque ratione positiva vel conscia dici potest. Innititur enim 
potentiae Dei, quae nobis non immediate innotescit, sed solum vel 
in suis effectibus vel in fundamentis, quae entitas rerum creatarum 
nobis praebet. Positive igitur de potentia Dei id cognoscimus, quod 
aut Deus supernaturaliter revelavit, aut in rebus creatis manifestavit. 
Cum autem natura humana ex se nullam exigentiam vel possibilita- 
tem sanationis per gratiam, prae se ferat indipendenter vel antece- 
denter ad revelationem, nullum menti nostrae fundamentum offertur 


ad cognoscendam divinam potentiam, ut elevantem, ideo nec incon- 
scie ad illam atque àd terminos ejus (gratiam et gloriam) positive at- 
tendimus. Cum tamen ex alia parte natura humana potentiam in se 
tali modo operantem non excludat, considerando Dei potentiam, ut 
illam sanantem  defectusque ejus tollentem, ^ negative et inconscie 
etiam ad Deum elevantem principiaque elevantia attendimus. Inde 
est, quod homines sub lege naturae Deum colentes, sacrificantes, etc. 
negative etiam ad Deum elevantem  attendebant et inconscie talem 
quoque participationem desiderabant. Eadem attentio eiusque in cultu 
significatio evasit positivo-negativa, cum homines — sive ex reve- 
latione primitiva aliquo modo conservata, sive ex aliquo nuntio ab 
illis audito, quibus clarior Dei revelatio comunicata est — in spe 
Redemptoris, sibi secus ignoti, suum cultum divinum ordinaverunt. 
In cultu et in sacrificiis veteris legis eadem attentio et significatio 
positiva fuit, etsi virtualis et implicita, in novo tandem Testamento 
positiva, formalis et explicita. 

Attentio tandem suam potentiam se extendit etiam ad illa, quae 
objecto considerato repugnant. Ratione igitur alicujus objecti con- 
siderati dicuntur ab attentione nostra omnia excludi, quae cum illo 
objecto incompossibilia sunt et ab eo privative excluduntur. Sic chri- 
stianus colens Deum secundum intentiones Christi et Ecclesiae pri- 
vative excludit omnem superstitionem, etsi signa ab ipso electa MU 
fit apud rudes) quandoque valde imperfecta sint. 

Intentio est actus voluntatis circa finem, qui est objectum ap- 
petitus. Intentio actualis est actus voluntatis circa determinatum fi- 
nem seu objectum. Est duplex: 

a) formalis (explicita, conscia) est actus voluntatis circa determi- 
natum finem in se volitum, seu tendentia ad illum per ipsum actum 
voluntatis v. g. volo deambulare propter sanitatem. Sanitas est a 
me in se volita et circa illam elicio actum voluntatis. 

b) virtualis (implicita, subconscia); est actus voluntatis circa ali- 
quod objectum in alio inclusum, vel tendentia ad objectum seu finem 
per actum alterius facultatis (sub motione intellectus). V. g. deam- 
bulo ex oboedientia; in se volo oboedientiam, sed implicite etiam ea, 
ad quae deambulatio natura sua ordinatur (sanitas, recreatio). Certe 
ista inclusio refertur ad ea, quae in objecto volito necessario conjun- 
guntur, nam ea, quae tantum per accidens cum illo cohaerent, non 

pertinent ad intentionem virtualem, sed potentialem. Vel alio modo : 
intentio virtualiter includitur in attentione. Inde si quis attente per- 
ficit aliquod opus, virtualiter habet intentionem perveniendi ad fi- 
nem operis. 

N. B. — Intentio formalis actualis est confusa vel distincta se- 
cundum attentionem seu considerationem mentis circa suum obje- 
ctum. Iste gradus (secundum confusam vel distinctam consideratio- 
nem et intentionem) non requiritur ad actum humanum vel ad mo- 
ralitatem' ejus constituendam, sed ad ejus perfectionem. Inde si adsit 
consideratio vel attentio sicut et intentio ex ea consequens, vel in illa 
inclusa, actus humanus ejusque moralitas amplius deesse non possunt. 

Intentio polentialis est volitio finis ratione dispositionum ha- 
bitualium, in quas voluntas hic et munc nullum influxum exercet, vel 
quae in actum voluntatis hic et nunc non influunt. Est ergo volitio 
finis negativa, inconscia et impropria, cum nec in se et per actum 
voluntatis intendatur, nec in alio et in actu alterius facultatis sub mo- 
tione et influxu voluntatis stante exerceatur, sed volitio ejus suppo- 
nitur, suspicatur ve] imputatur, cum in statu mentali adsint quaedam 
principia, quae talem quoque tendentiam voluntati, etsi inconsciam, 
imponant. Est: 

a) negativo-positiva, si in statu mentali adsund reales dispo- 
sitiones, quae imputationem talis volitionis rationabilem reddunt. V. 
g. juvenes lascivi etsi alia ex causa velint hic et nunc deambulationem, 
rationabiliter putantur inconscie et negativo-positive intendere con- 
cupiscientiam feminarum. Vel vir pius dormiens in choro non cen- 
setur intentionem orandi amisisse. 

b) Pwre negativa: si in statu mentali non adsint reales dispo- 
sitiones, quae imputationem talis voluntatis rationabilem reddant. V. 
g. vir gravis etsi non habeat votum castitatis, nec tamen lascivus sit, 
non censetur deambulare propter concupiscientiam feminarum, et si 
hoc illi imputetur, etiam tamquam quid inconscie volitum, hoc irra- 
tionabiliter fit. Religiosus negligens dormiendo in choro non cen- 
setur conservasse intentionem orandi. 

C) Privaliva: si in statu mentali dispositiones omnino contra- 
riae huic volitioni inveniuntur. V. g. vir infidelis exercens quosaam 
motus corporales adorationi similes, nec inconscie censetur exercere 
velle actum religionis, Vel sanctus transiens per plateas nec nega- 

tive vel inconscie putatur velle concupiscere feminas ; hoc privative 
ab ipso excluditur. 

Nota. — Attentio sicut et intentio virtualis dicitur de extensione 
virtutis attentionis vel intentionis actualis ad ea, quae per eam effi- 
ciuntur, vel quae per eam attinguntur. Omnis igitur attentio et in- 
tentio aliquando formalis fuit et in se extitit. Secundum quod virtus 
ejus conservatur in quibusdam effectibus, dicitur virtualiter existere 
et suam efficaciam ulterius exercere. Sic attentio virtualiter existit in 
intentione voluntatis, quae absque ordinatione rationis impossibilis 
est. Idem dicendum est de aliis actibus vel operibus in virtute inten- 
tionis voluntatis productis, nam in illis omnibus operatur virtus at- 
tentionis habitae. Sic in oratione vocali etiamsi attentio secundum se 
dispareat, remanet in virtute intentionis orandi et componendi verba 
ad honorem Dei. Et ipsamet intentio suam efficaciam tamdiu exer- 
cet, quousque per aliquam aliam intentionem totaliter absorbeatur. 
Si namque virtus ejus solum aliquo modo .debilitetur (per occupa- 
tionem compossibilem), influxus et virtus positiva remanent, et ora- 
tio sic persoluta est actus religionis, etsi imperfectus. Similiter loquen- 
dum est de attentione ex parte objecti. Attentiones explicitae ad sin- 
gulas notas vel proprietas alicujus objecti synthetice uniri possunt 
in uno conceptu (vel nota), qui consequenter virtualiter continet om- 
nes attentiones antecedentes. Inde attentio ad tale objectum virtu- 
tem habet perducendi mentem nostram ad. omnes notas aliquando 
consideratas, seu attentio talis formaliter una (ex parte objecti) vir- 
tualiter multiplex est (propter multitudinem notarum in objecto con- 
tentarum). Proinde ille qui attendit explicite in aliquod objectum, 
implicite attendit ad omnia, quae cum illo necessario conjunguntur 
atque sic in illo implicite continentur. Imo virtus actualis et formalis 
attentionis ex parte objecti non tantum ad ea se extendit, quae pro- 
pria industria unita sunt in aliquo conceptu, sed etiam ad ea, quae 
aliena industria vel attentione tali modo confecta suunt. Inde est, 
quod quis attendens in suis officiis religiosis ad id, quod Christus 
fecit vel etiam ad intentionem Ecclesiae, virtutem suae attentionis 
extendit et effundit ad totum opus, singulasque ejus partes. 

Potentia attentionis actualis adhuc latius se extendit, quam vir- 
tus ejus. Nam virtus consideratur secundum id quod, per attentio- 
nem ipsam in aliqua actione alterius facultatis positum est, vel quod 

obiectum ejus secundum actualem suam comprehensionem ejusque 
relationes necessarias menti consideranti imponit. Potentia autem at- 
tentionis determinatur secundum extensionem logicam obiecti vel se- 
cundum alias habituales dispositiones sive intellectus, sive voluntatis, 
quae ad considerandum objectum vel ad efformandam intentionem vo- 
luntatis hic et nunc non influunt. Dum igitur ea, ad quae virtus atten- 
tionis se extendit, dicantur proprie considerari et attendi, ea, ad quae 
sola ejus potentia se extendit, nonnisi improprie et interpretative con- 
siderantur et attenduntur, Inde haec ad actum humanum moralitatem- 
que ejus constituendam non influunt, sub hoc respectu non imputantur 
et inter principia actus humani non computantur, illa autem in actum 
humanum influunt et in constituenda ejus moralitate imputantur. 

Haec omnia salva proportione dicenda sunt de intentione. Nam 
attentio et intentio invicem comfpeneirant el causant. Attentio dat for- 
mam actui humano, ordinationem rationis; illam tamen non dat atque 
confert, nisi in virtute voluntatis, movente mentem ad attentionem et or- 
dinationem. Inde virtus attentionis est in intentione et virtus intentio- 
nis est in attentione, ita ut secundum actualitatem unius sit determinan- 
da virtus vel potentia alterius. 

His dictis pronuntiatur thesis I: Ad hoc quod actus interior reli 
gionis (oblatio, devotio) in propria specie constituatur, a) nom sufficit 
alientio et inlentio potentialis sew inconscia, b) non tamem necessario 
requiritur actualis, formalis et conscia, sed c) sufficit actualis, virtualis 
et subconscia. 

Ad a) Attentio et intentio. potentialis secundum omnes suos gra- 
dus considerantur et imputantur secundum principia vel habituales 
mentis dispositiones, quae hic et nunc nullum influxum in agentem 
exercent i. e. quorum virtute agens non utitur. 

Atqui actio humana, ut est oblatio vel devotio, determinatur in sua 
specie et attenditur in suo esse secundum ea, quae illi esse actu ccon- 
ferunt. Ergo attentio et intentio a principiis habitualibus derivata vel 
imputata non sufficit ad oblationem et devotionem in esse actus humani 
et in specie religionis constituendam. 

Explicatur. De omni re iudicandum est secundum principia sua 
actu constitutiva. Sic suppositum naturale constituitur per hanc ma- 
teriam et per hanc formam, non autem secundum potentialitatem. ma- 
teriae vel formae. Idem principium applicandum est etiam ad actus 

humanos, qui sunt actualitates ipsius voluntatis deliberatae. Voluntas 
autem fit (ultime) actu per imperium a se acceptatum, ita ut ordinatio 
rationis sit forma actionem humanam in sua specie et entitate deter- 
minans. De ratione autem imperii est, quod referat determinatum fi- 
nem atque determinata media cum exclusione aliorum finium possi- 
bilium. Ordo namque deliberationis non finitur, quousque finis tali mo- 
do non sit determinatus et circumscriptus. Imperium autem designat 
finem deliberationis, Inde voluntas se aeterminans ad finem in imperio 
propositum, ita illam intendit, quod excludatur intentio alterius. Prin- 
cipia igitur constitutiva actuum humanorum desumuntur ex determi- 
nata ordinatione rationis et ex determinata volitione, quae nonnisi ex 
intellectu et voluntate, sub influxu determinatorum principiorum agen- 
tibus, causari possunt. Inde ea quae habitualiter seu in potentia tantum 
in his facultatibus sunt, in determinationem actus humani non infuunt 
nec ad illum causandum sufficiunt. 

Oblatio igitur seu devotio ex actuali consideratione (attentione) et 
intentione voluntatis procedere debent ad hoc, quod sint actus hu- 
mani in specie religionis constituti. 

Ad b) r) In quantwm. attentio et intentio sunt actiones. Id quod 
próducitur per duo principia subordinata, ad suum esse constituendum 
non requirit formalem influxum vel interventum utriusque prin- 
cipii, sed sufficit si unum secundum suam virtutem adsit moveatque ad 
effectum. Atqui actus humani, ut sunt oblatio vel devotio, producuntur 
a duobus principiis subordinatis, scilicet ab intellectu, ut considerante 
et attendente, et a voluntate, ut intendente. 

Ergo non est necessaria utriusque actualis formalis praesentia et 
influxus, sed sufficit virtus unius in altero inclusa et per eam operans. 
Inde sufficit attentio ad finem oblationis, sicut et intentio finis oblatio- 
nis ad hoc, quod actus religionis sit perfectus in sua specie et entitate. 

2) In. quantum attentio et intentio referuntur ad objectum. Ubi 
per unum actum intellectus plura attendi et in volitione unius finis plu. 
ra intendi possunt tamquam in objecto necessario conjuncta, ibi non 
omnino requiritur, quod actus intellectus vel voluntatis ad singula se 
formaliter extendat, sed sufficit attentio vel intentio ad obiectum inclu-- 
dens. Atqui oblatio seu devotio procedit ex intellectu et voluntate, quae 
per unum actum (ex parte objecti) ad plura se extendere possunt. Ergo 
non necessario requiritur quod attentio intellectus et intentio voluntatis 

sese ad singulas partes objecti extendant, sed sufficit eorum operatio 
circa objectum includens. 

Pro explicatione minoris cf. I Q. 85 a. 4; I-II Q. 8 a. 2. 3. Vir- 
tualitas attentionis et intentionis ex parte objecti successive et paulatim 
sese explicare potest, Inde intellectus vel voluntas ponentes aliquem 
actum formaliter et implicite circa ea, quae ex obiecto implicite conti- 
nente eruuntur, licet actiones eorum per aliud obiectum specificentur 
(sive formaliter sive materialiter hoc fiat), primariam tamen specifica- 
tionem retinent, utpote virtualiter in nova contentam. Virtualitas igitur 
primariae attentionis et intentionis actu remanet atque exercetur, quous- 
que actus subsequentes intellectus et voluntatis versentur circa ea, quae 
cum objecto originalis intentionis vel attentionis necessario conjun- 
guntur, vel per agentem expresse inclusa sunt. Inde in virtute talis in- 
tentionis et attentionis, implicite (ex parte objecti) multa continentis, 
actus remanent in specie religionis etiamsi in diversa materia exercean- 
tur (oratio, adoratio, etc.) atque agens singulis vicibus novam obla- 
tionem non eliciat (dummodo primam nec in se, nec per alios actus illi 
privative oppositos revocet) Imo nihil obstat, quominus ipsa oblatio 
virtualiter in actu alterius virtutis v. g. caritatis, contineatur et sic im- 
plicite et virtualiter etiam in ratione religionis specificet actus a caritate 
imperatos. 

Ad c) Haec pars thesis est in a) et b) probata, proindeque tam- 
quam corollarium eorum retinetur. 

Thesis II. — Ut actus a religione imperati vel ab ea in ratione si- 
gni effecti in. specie religionis constituantur a) mom sufficit attentio et 
inientio (oblatio seu devotio) potentialis et incomscia, sed b) requiritur 
actualis, non tamen necessario formalis et conscia, c) sed sufficit vir- 
tualis et subconscia. 

Argumenta, per quae thesis nostra probatur, eadem sunt ac pro 
thesi prima. Actus enim imperatos oblatio efficit in ratione moventis, 
actus vero exteriores producit in ratione signi. Inde ad utrumque neces- 
saria est virtus quaedam actualis in qua tum ordinatio rationis, tum 
volitio finis (reverentiae Dei) includantur actu. Quamdiu igitur oblatio 
interna maneat, tum actus imperati, tum signa induunt speciem reli- 
gionis. Et cum idem sit motus ad signuni et signatum, quamdiu quis 
pie occupetur circa opera exteriora religionis, censetur actualem, etsi 
virtualem, attentionem et intentionem habere et opus vere religiosum 

exercere, quamvis attentio et intentio interior secundum se formaliter 
deficiant. Haec ad intelligentiam II-II O. 83 a. 13. 


N. B. — Conspectus eorum, quae hucusque dicta sunt. 
Secundum triplicem, quae possibilis est, considerationem virtutis (cf. 
pag. 27) conati sumus exponere naturam religionis atque conficere defini- 
tiones unicuilibet acceptationi correspondentes. In primo capitulo decla- 
ravimus naturam religionis, ut est principium omnium actuum ad reveren- 
tiam Dei quocumque modo ordinatorum. Sub hoc respectu religio est causa 
efficiens proxima ponens in actibus, tamquam in causis materialibus, illam 
formam, qua ili mundi et in Deo firmati redduntur. Ordinare ad Deum, 
seu inducere formam in omnes actus sive à se productos, si e imperatos, ra- 
tione cuius illi reverentiam Deo, principio excellentissimo, debitam prae se 
ferant atque testificentur, est finis religionis, ut principii.  Suppositum, 
tamquam principium remotum, per religionem operatur praedictamque for- 
mam mediante ordinatione rationis efficit et ponit in actibus. In hac ordi- 
natione rationis conficienda agens respicit ad exemplaritatem excellentiae 
Dei, à cuius reverentia desumit modos et motiva, secundum quae singulos 
actus mundari atque in Deo firmari possunt et debent. Posita hac compo- 
sitione et ordinatione in ratione, per acceptationem voluntatis, quae est 
coaptio eius dictamini rationis, praedicta ordinatio fit forma intrinseca ipsi 
actui religionis, per modum relationis transcendentalis referens actus eius 
internos ad Deum, per modum vero relationis praedicamentalis actus a se 
imperatos adeoque intrinsece modificatos (mundando et firmando eos ad 
finem ultimum). Omnia igitur, quae in primo capitulo adduximus ad hoc 
serviunt, quod. principia, quae in productione actuum religionis concurrunt, 
notificent, Religionem tandem ex parte obiecti ceonsideravimus p. 35 sequ., 
ut vero actionem p. 37 sequ. scrutando principia, quae ad obiectum et actum 
€ostituendum concurrunt. 

DE EXCELLENTIA RELIGIONIS 


Religionem praeferendam esse aliis virtutibus moralibus, S. Tho- 
mas a. 6, indubie affirmat. Contra tamen assertionem eius militant duo 
praecipue textus. II-Il qu. 30. a. 4. namque misericordiam maximam 
virtutem appellat, qu. 58. a. 12. vero asserit iustitiam legalem esse prae- 
clariorem 1nter omnes virtutes morales. Ut haec bene intelligantur, re- 
colendum est has virtutes duplici in sensu sumi posse : a) exclusive se- 
cundum se, prout habent proprium obiectum, ad quod ita restringuntur 
et cuius bonitatem ita respiciunt, ut solam illam in actibus ponant, sive 
in virtute propria sive ut mota a superiori principio v. g. a caritate. In 
hoc sensu virtus quaedam tali modo ponitur in specie infima, ut solum 
rationem sui in se habeat, et non sit ratio alterius, nec ut determina- 
bile ad alias species, nec ut movens alias virtutes ad proprios actus (t1). 
b) Secundum se quidem, attamen prout habent quandam generalitatem, 
seu prout sunt ratio aliarum virtutum, sive per moaum generis, sive 
per modum moventis. Primo modo iustitia legalis, communutativa et 
distributiva sunt species infimae, partes subiectivae iustitiae, quae mo- 
do determinato ponunt rationem debiti in actibus, quin ad aliam 
quamcumque bonitatem ex se respectum habeant. Propriam bonitatem 
et laudabilitatem ita habent a suo obiecto, ut ea posita in ratione iusti- 
tiae propriae speciei irreprehensibiles sint, etiamsi ab integra bonitate 
morali illis aliquid desit. Similiter loquendum est de religione, cuius 
est debitum honorem praestare primo principio excellentissimo. Idem 
constat de aliis virtutibus iustitiae annexis, sicut etiam v. g. in mate- 
ria temperantiae de abstinentia et de castitate. Secundo modo conside- 
rantur virtutes, prout q) artes subiectivas sub se habent, sicut v. un 
iustitia generalis in tres species infimas divisa eisque totam suam ra- 
tionem generalem communicans; sic etiam temperantia est generalis 
ratio suarum specierum, abstinentiae nempe et castitatis; B) prout mo- 
vent alias virtutes ad finem suum, Sic iustitia legalis, quatenus actus 

aliarum virtutum ordinat ad bonum commune; religio, inquantum 
movet alias virtutes ad cultum Dei, sive generali ordinatione, mun- 
ditiae et firmitatis, sive ad cultum stricte sumptum digne et munde pe- 
ragendum (v. g. ante orationem, sacrificium etc. purgando animam a 
peccato, ab iniquis intentionibus etc.). Similiter pietas, observantia, 
misericordia aliaeque virtutes habent talem generalitatem, ut alias vir- 
tutes ad proprium finem movere, actibusque earum etiam suam pro- 
priam specificationem communicare valeant. 

In excellentia igitur virtulum determinanda ad distinctionem prae- 
dictam ommino respiciendum est. Potest namque fieri, quod virtus 
quaedam praemineat aliis in ratione obiecti secundum se, quamvis in 
ratione generalitatis minoris sit excellentiae. 

In ratione igitur obiecti primum locum inter omnes virtutes te- 
nent virtutes theologicae, cum hae immediate circa Deum operentur, 
immediate cum Deo coniungant vitamque Ipsius in anima realisent. 
Obiectum eorum est ipse Deus, finis vero illorum est amicabilis coniunc- 
tio cum Deo, participatio vitae Divinae. "Virtutes morales versantur 
circa media, per quae haec amicabilis coniunctio cum Deo, ipsamet 
vita Divina, in nobis vel defenditur, vel manifestatur. Inde ordinantur 
ad Deum tamquam finem ultimum, cuius gratia fiunt et a quo suam 
bonitatem mutuantur. Sic v. g. laus iustitiae in hoc consistit, quod in 
relationibus creaturarum observetur ille ordo, qui in lege Dei àeterna 
praescribitur. Imitari hunc ordinem, tali modo componenre actiones 
nostras, ut legi aeternae, ordinationi eius, correspondeant, est 
finis iustitiae. Objectum ergo ejus sunt actiones aliis debitae (proinde- 
que activitati creaturae ut sic competentes), finis vero expressio et rea- 
lisatio ordinis a Deo determinati. Similiter el aliae virtutes morales — 
fortitudo, temperantia — exclusive actiones creaturae, ut sic, compe- 
tentes ordinant ad normam legis aeternae et sic versantur circa media, 
quibus fini ultimo, Deo, assimilari, vel eius similitudinem in. nobis 
exprimere possumus. ÍI-II. Qu. 30. a. 4. ad 3. Sub hoc respectu sunt 
manifestationes et signa vitae Divinae in nobis existentis, obiecta et 
actiones eorum sunt media ad Deum, ad eius similitudinem, imaginem, 
finem vitae moralis perveniendi. Quo propinquius ergo aliqua virtus 
moralis circa Deum operetur, quo magis activitas eius in ipsamet ordi- 
natione ad ultimum finem consistat, tanto perfetcior erit in ratione 
obiecti. Cum autem secundum praedicta religionis ut sanctitatis, sit 
ipsamet ordinatio ad ultimum finem, adhaesio ad Deum, principium 

firmissimum et mundissimum, religionis vero proprie dictae sit honor 
Deo praestandus in cultu, de facili videre est hanc virtutem in ratione 
obiecti proxime stare ad Deum, obiectum virtutum theologicarum, pro- 
indeque in ordine dignitatis statim post illas poni debere. Religio pro- 
inde in ratione obieclà secundum se praeeminet. omnibus virtutibus 
moralibus et maior est quam iuslilia legalis vel misericordia. lustitia 
namque legalis respicit bonum commune humanum, misericordia vero 
bonum proximi, quibus certe praeeminet reddere Deo debitum cultum 
et honorem. Propinquius namque circa Deum operamur reddendo Illi 
honorem, quam reddendo, sive ex debito, sive ex caritate, imagini Dei 
id, quod ipsius est. Religio porro est prima manifestatio seu protestatio 
vitae Divinae in nobis existentis, ut pluries dictum est, Inde quamvis 
obiectum eius quid creatum sit, totaque activitas eius circa debitum 
reddendum versetur, tamen quia ratio eius propria in sanctificanda vita 
morali atque in referenda ad Deum tota nostra activitate consistit, ut- 
pote virtus communicans divina (sanctitatem) humanis (actionibus mo- 
ralibus), certe praeeminet aliis virtutibus. 

Si autem consideretur religio secundum obiectum ex parte adiunc- 
torum, non tenet primum locum inter virtutes morales. Sumpta enim 
religione in sensu stricto, finis eius est utilitas nostra et proximi (I-II. 
Qu. 30. a. 4. ad I). Opera antem misericordiae, sicut et iustitiae pro- 
pinquius conducunt ad utilitatem proximi, quam opera religionis. Inde 
misericordia et iustitia legalis praeminent religioni. Et quia iustitia re- 
spicit debitum, misericordia vero absque debito quoque operatur bonum, 
dummodo adsit defectus tollendus, relate ad virtutes circa proximum 
misericordia statim post virtutes theologicas ordinatur, utpote caritatem 
Dei maxime manifestans. Justitia vero legalis et religio post illam 
numerantur. 

Si tandem consiaerentur obiecta virtutum secundum repraesenta- 
tionem activitatis Dei, causae universalissimae, iustitia legalis absque 
dubio primum locum tenet inter omnes virtutes morales, per quas opera- 
mur circa aliquod bonum particulare, per iustitiam autem legalem circa 
bonum commune, quod ratione universalitatis est aliquid divinum. Inter 
omnes virtutes morales igitur per iustitiam legalem maxime imitamur 
modum agendi Dei, causae et provisoris universalis atque boni com- 
munis. Ideo iustitia legalis primum locum tenet inter omnes virtutes 
morales, ita ut misericordia et religio solum post ipsam ordinentur. Et 
quia de obiecto alicuius virtutis iudicandum est secundum eius propin- 


 quitatem ad similitudinem Dei, asserendum est iustitiam legalem, sim- 
pliciter excellere ceteris virtutibus moralibus. S. Thomas proinde non 
absque ratione asserit iustitiam legalem praeclariorem esse inter omnes 
virtutes morales (de religione loquens determinationem « omnes » relin- 
quit, misericordiae antem solum inter virtutes circa proximum operan- 
tes praeeminetiam adscribit). 

Haec magis apparent, si consideretur, quod religio sit solum 
manifestatio et protestatio boni Divini, cuius volitionem per cari- 
tatem praesupponit, iustitia autem legalis non tantum est protestativa, 
sed et factiva boni Divini in rebus humanis. Per illam namque volu- 
mus bonum commune humanum, et ex hac volitione procedimus ad 
illud realisandum mediantibus aliis virtutibus, ordinando actus earum 
ad bonum commune. Inae est, quod iustitia legalis in rebus humanis 
similiter se habet ac caritas in rebus Divinis : utraque possidet proprium 
finem et est principium in suo ordine primum activitatis humanae in 
certa materia, ita tamen, quod iustitia legalis caritati sit subordinata. 
'Tali modo has virtutes inter se comparat S. Thomas II-II. qu. 58. a. 
6. Ideo iustitia legalis praeferenda est aliis virtutibus moralibus, quae 
circa bona particularia operantur vel non sunt factivae boni illius ordi- 
nis, ad quod movent se aut alia, cum non habeant proprios fines, rela- 
tive saltem independentes, 

Ex his patet etiam solutio quaestionis de praeeminentia virtutum 
in ratione generalitalis in movendo. Tum religio, tum iustitia legalis 
ordinant actus omium virtutuum ad suos fines. Et quia actus iustitiae 
legalis non tantum ordinabiles, sed et ordinandi sunt ad finem ultimum, 
quod fit per religionem (ut sanctitatem), et ipsimet actus religionis prae- 
cipuam partem boni communis humani repraesentant, utraque virtus 
ordinare potest et debet de actibus etiam alterius. Inde ex hac parte 
neutra alteri praeponenda est. Iustitia tamen legalis in ratione moven- 
tis videtur maiorem possidere perfectionem, quam religio. Movet enim 
religionem et alias virtutes ad proprium finem, caritati quidem subor- 
dinatum, tamen in suo ordine independentem. Religio vero ordinat 
actus virtutum non ad proprium finem, sed ad finem caritatis. Inde in 
ratione moventis videtur esse imperfectior illa virtute, quae ad pro- 
prium finem movet. Aliis verbis : religio est solum serva caritatis, iusti- 
tia autem legalis est etiam domina in suo ordine. 

Facta igitur comparatione inter religionem stricte sumptam et inter 
misericordiam atque iustitiam legalem, hae illi tum in ratione obiecti, 


ew 
tum in ratione generalitatis praeeminent, ita ut primum locum simplici- 
ter teneat iustitia legalis. Si autem comparatio fiat inter religionem ut 
sanctitatem dictasque virtutes, tunc religio solum secundum quid illis 
excellet, simpliciter vero iustitia legalis est prima inter omnes virtutes 
morales. | 

De religione asseruimus, quod sit protestatio nostrae fidei et cum 
Deo amicabilis coniunctionis. Hoc extendendum est etiam ad ea, in qui- 
bus nostram de Deo fidem scientifice et synthetice unimus. Inde secun- 
dum diversitatem synthesis theologicae variatur etiam cultus Dei, ita 
ut salva unitate in essentialibus et necessariis servitus nostra religiosa 
alterius rationis sit secundum diversitatem synthesis mentalis. Sic v. g. 
si bonitas vel misericordia Dei assumantur in subiectum sciendi, ser- 
vitus religiosa magis prae se fert rationem gaudii et laetitiae, quam alias 
rationes. Similiter si nostra a Deo dependentia in agendo debilitetur, 
ut in Molinismo, etiam relationes nostrae religiosae alterius rationis 
hunt, quam in illa synthesi mentali, in qua nihil causalitati Dei subter- 
fugere valet. Maiestati namque Dei in hoc casu utique in timore servi- 
mus, sed exsultamus ei in tremore in conscientia nostrae dignitatis, ut 
instrumentorum in manu Dei in realisandis consiliis. Nihil igitur tetri 
in hac servitute religiosa invenitur, bene tamen multum de gravitate, 
ex conscientia nostrae instrumentalitatis exorta. Ex hoc namque quod 
scimus nos nihil ex nobis ad gloriandum habere, religio nostra ex una 
parte induit veram et totam rationem servitutis, alia vero ex parte con- 
servat rationem dominii et regni propter conscientiam nobis persua- 
dentem, virtutem Divinam, nobis ad agendum instrumentaliter com- 
municatam, esse nostram, esse participationem ipsius dominii et regni 
Dei supra suam activitatem ad extra, supra libertatem. Haec gravitas 
praedominatur in servitute religiosa thomistica, quae virtualiter laeti- 
tiam ceterosque affectus ita in se includit, ut absque ulla difficultate 
illis locum cedat eosque explicite revocet, si Alleluja vel mysterium 
celebrandum hoc expostulet. 

Reconciliationem, poenitentiam etc. attribuimus virtuti religionis. 
Quomodo hoc cum sententia D. Thomae componitur, qui hos actus 
virtuti poenitentiae attribuit (III. Qu. 85)? 

Responsio . poenitentia et religio non sunt virtutes realiter distin- 
ctae. Poenitentia est actus specialis religionis, sicut et gratia, petitio, 
etc. cum autem motivum eius specialem quandam rationem (materia- 
lem) prae se ferat, a S. Thoma virtus specialis appellatur, quin tamen 
specifice et entitative a religione differat. Cf. Caiet. in III Qu. 85. a. 2. 

Virtutes tunc specie inter se differunt, si rationes earum formales 
ad invicem irreductibiles sint. Ratio autem formalis virtutum desumi- 
tur a causa earum exemplari. Causam vero exemplarem religionis de- 
monstravimus esse defectus creaturae, pio affectu ad Deum, ut primum 
principium excellentissimum relatum. Quamvis igitur singuli defectus 
in se, materialiter, diversae sint, in una ratione formali, excellentiae Di- 
vinae eos tollere vel supplere valentis, conveniunt. Sub hoc respectu 
provocant nos defectus nostri ad Deum et consequenter unice in hac 
excellentia Dei quaerenda est causa exemplaris virtutis debitum Deo red- 
dentis. Debitum istud materialiter, et ex motivo materialiter sumpto (ex 
defectu), diversum esse potest, formaliter tamen non diversificatur prop- 
ter rationem indivisibilem excellentiae Divinae. Inde reddere debitum 
Deo benefacienti (per gratiarum actiones) eiusdem rationis est cum 
debito reddendo Deo offenso (per poenitentiam). Poenitentia igitur spe- 
cie non differt a religione, sed est eius actus specialis. 


Humilitatem S. Thomas II-II. Qu. 161. a. 5., ordinat post iustitiam 
legalem, proindeque anteponit religioni. Humilitas enim est factiva 
subiectionis hominis ad Deum, religio vero est tantum protestativa. 
Inde actus humilitas praecedit actum religionis astque illi potior, sicut 
causa effectui. Nihil tamen obstat, quonimus religio suam excellentiam 
secundum quid etiam respectu humilitatis retineat. 


DE SACRIFICIO (II-II, Qu. 85). 


1) De excellentia sacrifici inter exteriores actus religiomis. 


Oblationem esse essentialem actum religionis supra demonstravi- 
mus. Haec est illa devota mens, de qua St. Thomas a. 4. loquitur et 
cuius oblationem sacrificium principale nominat. Iste actus idem est 
specie in omnibus phaenomenis virtutis religionis, necessario praesup- 
ponitur illis, ita ut hi nonnisi sub imperio et ordinatione eius producan- 
tur tum in ratione actus, tum in ratione signi. Inde valor actuum ab 


hoc actu essentiali dependet, qui nonnisi accidentaliter ab invicem dif- 


ferunt, secundum majorem vel minorem scilicet gradum fervoris et 
praesertim caritatis, a qua imperantur. Sub hoc respectu sacrificium 
non praecellet aliis actibus religionis. Inde ratio, cur sacrificium prae 
caeteris actibus religionis exterioribus excellet in signo sacrificali quaeri 
debet. Inquantum enim significat internum animi religiosum affectum 
non habet majorem valorem, quam caetera exercitia religiosa, cum 
valor horum unice ex his actibus interioribus dependeat. Affectus ta- 
men mentis per aliqua signa sensibilia magis excitatur, quam per alia, 
ita ut haec diversis in gradibus apta sint ad augendum internum mentis 
fervorem. Inde unum prae alio ab hominibus appretiari et anteferri solet. 
Hinc de facili explicatur, cur ex devotionibus homines secundum suas 
inclinationes individuales eligant id, quod illis magis placuerit. Finis 
namque psychologice primarius horum exercitiorum est refectio men- 
tis, quam quisque ibi quaerat, ubi magis invenire potest. 

Sunt tamen quaedam signa, quae ex se et abstrahendo ab inclina- 
tionibus individualibus, aptiora sunt ad naturam humanam, qua talem, 
magis movendam, ad affectum pium excitandum, vel quia mysteriis et 
occultis significationibus plena sunt, vel quia rara ideoque magis pre- 
tiosa sunt, vel quia majore cum solemnitate tractari et multis ceremoniis 
circumdari possunt, vel quia magis exprimunt non tantum privatos, 
sed et sociales affectus hominis, vel tandem quia constant ex materiis 
(rebus sensibilibus) homini pretiosioribus et propinquioribus, ita ut 

donationem et traditionem sui, affectus internos, magis exprimere pos- 
Sint Cf T. TE*Qa 102487 4: C: 


Ex his rationibus sacrificium semper pluris ab hominibus aesti. | 


mabatur, quam caetera opera pia. Significatio enim ejus magis oc- 


culta est et vel soli offerenti nota, vel solis inauguratis, Natura 


humana inclinatur ad talia signa occulta conficienda, ut serietatem 
operis significati exprimat. Sic in cultu esoterico paganorum, franco- 
murariorum, etc... Omnia ista occulta valde movent et terrent animum. 
' Ideo sacrificium per suam occultam significationem aptissimum est ad 
| ingerendos hominibus affectus reverentiae et timoris coram primo prin- 
cipio sui esse occultissimo. Sacrificium etiam ideo eminet, quia magna 
cum solemnitate offeri potest atque circumdari ceremoniis significan- 
tibus, quae omnia impressionem specialem in animum. exercent. (Cf. 
sacrificium Missae, Deus sacrificium Crucis cum solemnitatibus a na- 
tura institutis — sol obscurabatur, etc. — et multum commoventibus 
circumdedit). Sacrificium tandem per caetera opera religiosa comitari 


solet et consequenter quasi virtute ea continet. Inde in omni sacrificio | 


invenitur oratio, adoratio, oblatio; hic solent vovere, solemniter jurare 
etc. In ratione etiam signi sacrificium perfectissimum est et exemplar 
omnium aliorum signorum sive in sacramentis, sive in sacramentalibus, 
ita ut haec ad instar eius conficiantur et ratione ejus atque efficacia a 
sacrificio procedente ad religionem pertineant. Inde sacrificium ex na- 
tura sua revera aptissimuri est, quod sit centrum cultus Divini et sum- 
mum culmen operum piorum. Ad haec adde, quod sacrificium offertur 
ex bonis propriis honeste acquisitis, quae sunt quasi partes nostri 
ego, de quo quási deciduntur. Inde hac ex parte per sacrificium nostra 
cum Deo conjunctio per internum affectum rleigiosum et caritatem, 
praesertim vero agnitio nostrae ab Eo dependentiae atque subiectio 
ad Illum optime significari potest. 

In sequentibus non agitur de sacrificio interiori, cujus naturam 
onnesque causas fuse explicavimus tractando de religione, cum qua 
quoad principium identificatur et cujus est actus essentialis offerens 
Deo bono opera cujusque ordinis. Agimus igitur de sacrificio exte- 
rirori, ut est signum interioris affectus scrutamurque ejus causas et 
intimam naturam. Causam ejus efficientem esse ipsam virtutem reli- 
gionis, nulli dubio obnoxium est, eamque operari mediante suo im- 
perio, quod oblatio vocatur, ex dictis etiam patet. Inde hic solum illae 
causae explicandae sunt, quae virtutem religionis in determinando si- 

gno et actione sacrificali movent et dirigunt, vel quibus ipsa religio 
in hac determinatione utitur. 


2) De variis nominibus sacrificii. 


Sacrificium dupliciter suits potest; a) ut actio, qua aliquid 
offertur — b) ut res quae offertur seu res sancta sancitate sacrificali, 
vel sacrificium ut signum. 

Ad a) nomen generalissimum est oblatio, ngooqopk, Iorban. Obla- 
tio sic designat extractionem alicujus rei ex usu profano communi, et 
traditionem ejus vel applicationem ad finem sacrum. Vocabulum ger- 
manicum Opfer secum fert insuper significationem, quod haec extractio 
et tradito aliquid incommodi pro offerente significet. 

Nomen proprium : Sacrificium (ut actio) sacrificare rem sacram 
facere, conficere. — Consecrare per aliquam actionem rem sacram ef- 
ficere : Consecratio. — Imolare imponere molam salsam animalibus diis 
sacrandis erat mos Romanorum. Inde etymologia. — Litare Deum pla- 
cabilem reddere, 

Graece:  $)uoikzety,  cmáv:etw  — occidere; «é£AÀAo, eÀéo  — con- 
ficere in sacrum. 

Hebraice : hiqtir ^ adolere — 90s Sic vocatur omne sacrificum 
quod in altari conficitur. Ergo aliquid quod in odorem suavitatis Dei 
ascendit. 

Sabach pro oblatione animalium in occisione — ozévcetw  — macta- 
re. Secundum se non habet significationem hieraticam, sed quia non 
aderat alia expressio, etiam hieratice hoc vocabulo usi sunt. 


Ut opus Dei vocatur — abad - servire, — A«tgebew, — Kidasch — 
sanctificare. — Asah — facere, conficere. 
Ad b) in generali: munus — 9690» -— mincha. — Profrie . sacri- 


ficium — res consecrata; hostia — (etymologice : sacrificium pro hosti- 
bus arcendis); ergo: sacrificium impetrativum ; victima — sacrificium 
pro victoria — sacrificium pro gratiis reddendis. 


Graece: Sola, Q$uwiauux -— dicuntur de transmutatione rerum in 
fumum (Rauchopfer) et translata sunt in omnia sacrificia. — — omiytov 
—- occisum. —  tveAet/, — confectum (sc. in sacrum). 


Hebraice: Ischeh — incensum, Feueropfer. 
Sebach -— sacrificium animalium, et omne sacrificium cruentum. 

3 DE CAUSIS EFFICIENTIBUS SACRIFICII UT SIGNI. 


Ut res significans nostram erga Deum subjectionem pro causa 
habet rationem practicam componentem res et actiones sacrificales in 
unitatem quandam relativam significantem nostrum affectum subjectio- 
nis aá Deum. : 

In statu, quo homines reguntur per solam legem naturalem pro 
sacrificio privato causa efficiens designatur in ratione practica unius- 
cuiusque, pro sacrificis vero publicis in potestate patria, patriarchali 
etc. Sub lege Divina ipsemet Deus ordinat sacrificia, 


En schema: 
Hn aeterna 
lex naturae 


individualis 


sacrificali , 
iR collectiva 


humana 
proxima (ratio pra- 
ctica) lex positiva. | in Lege Veteri 


in Lege Nova 


remota 
Causa, efficiens signi 
| Divina. 
| 


Causa efficiens sacrificii ut signi est illa, quae in talem ordinatio- 
nem practicam rerum sensibilium influit, ut ex eis res sacrae confectae 
censeantur et repraesentetur. 

Atqui in hanc ordinationem multa directe vel indirecte, remote vel 
proxime influere possunt. 

Ergo schema allatum convenienter aliquas ex his causas enumerat. 

(THESIs I: Lex aeterna est causa efficiens Temota, sacrificii. 
CUSABUIL Ou or. 

Lex aeterna : ratio Divinae Sapientiae, quatenus est directiva mo- 
tus omnium creaturarum ad bonum. commune totius Universi. — At- 
qui inter creaturas dirigendas et ordinandas invenitur etiam creatura 
rationalis. — Ergo ratio ordinis et motus creaturae rationalis in bonum 
commune Universi ex lege aeterna desumenda est. 

Atqui creatura rationalis per diversos actus et exercitia movetur vel 
confert ad bonum Universi, inter quos sunt actus religionis, relationem. 
consciam creaturae ad Deum exprimentes. Ergo. ultima ratio, cur homo 

se per actus religiosos (et inter illos per sacrificium) ad Deum movere 
debeat, est lex aeterna, , 

N.B.: Bonum Universi ex unitate finis desumitur. Si enim sint 
plures fines, tunc membra coordinantur et non est aliquod bonum com- 
mune multorum, sed bonum particulare singulorum. Unitas finis de- 
sumenda est a Deo, a quo, tamquam primo principio totius esse, omnis 
creatura dependet, ad quem firmissimis vinculis ontologicis (creatio, 
conservatio) ita ligatur, ut absque ejus influxu actuali in ratione entis 
nihil sit, et cujus tandem participationem ita appetit, ut ipsamet bo- 
nitas Divina, ut participabilis ad extra, sit causa exemplaris ultima 
suorum desideriorum proportionatorum (sive naturalium, sive elici- 
torum), ideoque unus sit finis omnium in esse quocumque modo parti- 
cipantium : manere in conjunctione cum Deo, et exsequi Eius intentio- 


; nes. Has intentiones Dei determinat et regulatur lex aeterna. Et quia in 


creaturis sic ordinatis manifestatur magnitudo et excellentia Dei, an- 
nuntiatur gloria ejus interna modo perceptibili et tractabili, apte dici 
potest unitatem finis Universi consistere in gloria Dei exorta ex conspi- 
ratione creaturarum per eandem legem aeternam directarum. In hac 
conspiratione ad unum finem, in hoc appetitu gloriae Dei, consistit re- 
ligio naturae et affectus Universi ad Deum, in quo et homo participat, 
inquantum est membrum Universi, ens contingens et creatura. Inquan- 
tum finis cui Universi, seu dominus ejus a Deo est constitutus, affe- 
ctum Universi praedictum modo conscio in se portare et Deo offerre 
debet. Ouia vero dominum hominis supra Universum in Christo et per 
Christum evasit perfectum, ideo homo solummdo in unione cum affectu 
Christi recte affectum Universi in pectore suo portare et Deo offerre 
valet. Haec unio affectuum confert servitio nostro religioso characterem 
quendam veri sacerdotii regalis, quatenus unaquaelibet creatura ratio- 
nalis nomine irrationalium, tamquam caput earum servit Deo modo 
conscio. Et quia in sacrificio utimur rebus exterioribus ad significandum 
nostrum affectum, unitas finis per legem aeternam posita, sicut et uni- 
tas affectuum creaturae rationalis et irrationalis necnon et Dei per na- 
turam humanam assumptam nobis conjuncti, per sacrificium maxime 
exprimitur. Si igitur lex aeterna praescribat conjunctionem consciam 
hominis per religionem ad Deum, significationem ejus per sacrificium 
specialiter videtur praescribere et dirigere, cum hoc sit actus unitatem 
Universi praecipue repraesentans. 

Lex maturalis: participatio legis aeternae in creatura rationali, 

quatenus per lumen naturale rationis cognoscit ea, in quibus, et modum, 
quo se debet movere ad bonum commune totius Universi. 


I'rHESIS II ; Sacrificium est de lege naturae (LET TESOUES5, a: y. 


Argumentum est applicabile et applicandum omnibus actibus re- 
ligionis, 

a) Quod apud omnes populos invenitur, procedit ex instinctu 
naturae, seu principium ejus non est quaerendum in causis individua- 
libus aut plus minusve universalibus, sed in ipsa natura, causa universa- 
lissima. Atqui oblatio sacrificii sicut et oratio, adoratio et oblatio apud 
omnes populos invenitur. Ergo sacrificare est homini naturale. (Cf. ar- 
gumentum Sed contra). 

b) Subjectio inferioris ad superius necnon  honoratio et re- 
verentia illi praestanda omnino naturalia sunt. Atqui homo naturaliter 
propter suam compositionem ex esse et essentia, subjicitur Deo quoad 
totum suum esse et operari. Ergo naturale est quod hanc suam subje- 
ctionem agnoscat, Deumque tamquam supremum principium colat at- 
que revereatur. ' | 

Ad majorem : Superius et inferius nomina sunt relativa. Inde ubi 
nulla subordinatio, ibi superius et inferius non adsunt. Si autem ad- 
sint in ordine essendi et operandi (propter dependentiam), apud crea- 
turam rationalem etiam in ordine psychologico adesse debent per a- 
gnitionem dependentiae et per debitum cultum (venerationem et ho- 
norem). : 

c) Creatura rationalis debitum cultum suo principio supremo 
reddere debet modo sibi convenienti. Atqui homini, composito ex a- 
nima et corpore, convenit Deum non tantum mente, sed et corpore co- 
lere, quod fit per res exteriores ita ordinatas, ut internos mentis affectus 
significent. Ergo naturale est homini (ex lege naturae obligatorium) 
Deum per signa externa colere. 

Atqui ad hanc significationem ordinari possunt voces (in oratione), 
motus corporis (in adoratione) et ipsaemet res exteriores (in oblationi- 
bus sive sacrificalibus sive non). Ergo naturale est homini offerre sa- 
crificia. 

Ad minorem : Relate ad voces cf. II, II. Qu. 83. a. 12; Qu. 91 
a. 1-2. — Relate da motus corporis cf. II-II, Qu. 84, a. 2. Relate ad 
oblationem non sacrificalem cf. Qu. 86. a. 1. ubi S. Thomas, profunde 

notat, quod de ratione oblationum est, quod voluntarie offerantur. Hoc 
tamen non impedit, quonimus, si offerantur, satisfiat praecepto legis 
naturae. Lex enim naturae praescribit, quod cultui Divino publico pro- 
videatur per societatem. Inde unumquodlibet membrum debet de suo 
voluntarie offerre ea, quae sunt cultui necessaria, non exspectando 
coactionem per praeceptum. 

Ratio vero specialiter suadens oblationem sacrificii esse de lege 
naturae data est in fine argumenti thesis primae. 

Quomodo sacrificium sit de lege naturae? 

Lex naturae tria genera praeceptorum continet: r) Ea, quae sunt 
universalissima et quoad se, et quoad nos per se notissima ; bonum est 
faciendum ; quod non vis tibi, nec alteri facias; suum cuique etc... — 
2) Ea, quae immediate ex his deducuntur absque stricto ratiocinio, ut 
praecepta decalogi. — 3) Ea, quae ratiocinio strictiori mediante dedu- 
cuntur; v. g. circa matrimonium ut est contractus. 

Sacrificium in genere, ut opus ad honorem Dei ordinatum, in con- 
fuso et indeterminate (prout sumitur pro omni bono opere praesertim 
aliqualiter externo) pertinet ad secundum genus praeceptorum et sic 
invenitur apud omnes populos. 

Prout dicit confectionem rei sacrae in honorem Dei (iterum inde- 
terminate et confuse) seu prout est sacrificium in sensu stricto, pertinet 
ad tertium genus et sic non invenitur apud omnes populos primitivos, 
cum supponat aliquam culturam mentis. In certo tamen gradu culturae 
apparet apud omnes populos. 


Thesis III : Determinatio sacrificiorum est de lege positiva. 


Ea, quae sunt legis naturalis, indeterminate et plerumque subob- 
scure praescribuntur in maxima quandoque universalitate. Atqui vita 
moralis versatur circa concreta, particularia. Ergo universalis directio 
legis naturae debet per normas magis particulares determinari ad hoc 
ut tuta via incedere valeamus. 

Hoc fit pro actionibus ad bonum privatum ordinatis per pruden- 
tiam monasticam ; in iis vero quae ad bonum commune ordinantur, per 
legislationem. Inde utraque ratio, tum singularis tum collectiva, recte 
ponitur inter causas efficientes sacrifici, si apatur de homine, ut carente 
revelatione Dei. Cum tamen in eis, quae ad Deum spectant, ratio hu- 
mana de facili errare potest (praesertim propter seductionem vitae af- 

fectivae) et nonnisi post longum tempus, pauci et cum admixtione mul- 
torum errorum cognoscerent, quid de Deo sentiendum sit et quomodo 
Ipsum colere debeamus, convenientissime nos Deus per revelationem 
edocuit etiam de veritatibus speculativis et practicis, quae naturali lu- 
mine cognosci possent (I. Qu. r. a. 1). Ideo ponitur Deus inter causas 
efficientes sacrificii non tantum ut praescribens oblationem eorum, sed 
etiam ordinans ea, quae offerenda sunt necnon modum oblationis. Cf. 
I. II. Qu. 101-102, de lege Veteri et Nova praesertim quoad sacrificia 
legalia. 

N. B. — Homo non tantum ut persona privata sed etiam ut mem- 
brum societatis tenetur ad sacrificium aliosque actus religiosos. So- 
cietas namque ex jure naturae constituitur sicque Deum habet pro Au- 


ctore. Proide societas, qua talis eisdem obligationibus tenetur erga 


Deum, ut aliae creaturae. 
Praeter rationem mox assignatam, interventio Divina etiam ideo 
necessaria erat, ut hoc exercitium religiosum specialem quamdam di- 


gnitatem accipiat, utpote maxime aptum ad significandos religiosos | 
animi affectus, praecipue vero ad signicicandam unitatem alicujus so- | 

cietatis tum in fide tum etiam in cultu Dei. Valde igitur conveniens 
erat quod Deus determinet, quaenam sacrificia sibi essent accepta, qui- 
busnam modis materia Sibi oblata ratificari possit et debeat, uno verbo, 
inter quasnam conditiones res aliqua sacra certe confici valeat. Absque 
enim hac ordinatione homines non fuissent securi de sanctitate suorum 
sacrificiorum atque de eorum acceptabilitate coram Deo. Per hanc 
igitur ordinationem Dei sacrificia legalia dignitatem specialem prae 
se ferunt prae aliis sacrificiis ab hominibus inventis, excellent illis in 
certitudine acceptationis per Deum et in sanctitate, quam coram Deo et 
hominibus possident, Inde haec sacrificia per populum quidem seu 
per ejus mediatorem offeruntur, non tamen determinatione eorum atque 
ad eorum beneplacitum, sed secundum voluntatem Dei. En specialis 
dignitas et excellentia sacrificiorum a Deo ordinatorum. Haec ergo sa- 
crificia semper sunt hieratica, i. e. sacra facta et sanctificantia, imo et 
hierarchica, utpote ad mandatum Dei confecta. 
Hinc duo genera sacrificiorum : 

1) Sacrificium acceptabile: quod aptum est ad Deum colendum 
seu ad significandum verum religiosum affectum erga Deum. Si igitur 
in sacrificio nihil ex parte causarum invenitur, quod irrationabile vel 
Deo indignum sit, etiamsi in rationne signi imperfectissimum quid re- 

praesentet, est Deo acceptabile. Sic sacrificia, quae ab hominibus sub 
lege naturae excogitata erant; sic sacrificia legalia, a lege divina quo- 
cumque modo praescripta, Acceptabilitas referri potest ad rationem sa- 
 crifiicii ut signi (sic locuti sumus hucusque) et vocatur acceptabilitas 
materialis, vel ad illud ut est actus religiosus procedens ex puro cor- 
de, etc. Haec vocatur acceptabilitas formalis. Sacrificium potest esse ac- 
ceptabile primo modo, quin etiam secundo modo sit. Ideo Deus que- 
ritur contra Judaeos sacrificantes absque justitia interna in Ps. 49. 

2) Sacrificum ratum : quod conficitur secundum normas a Deo 
praescriptas, tum quoad materiam tum quoad ministrum. Sic sacri- 
ficia legalia et sacrificum Novae Legis. Tale erat etiam sacrificum Mel- 
chisedech. Sacrificum ratum est simul acceptabile, imo et acceptum, si 
non tantum ea, quae ad sanctitatem signi exterioris, sed et ea, quae 
ad sanctitatem interioris offerentis requiruntur, adsint. 

Ratificare idem est ac alicui rei conferre ea, quae ad speciem (ra- 
tificatio essentialis), vel ad integritatem eius (ratificatio accidentalis) 
pertinent. Ratum igitur est illud, quod habet principia specificativa, 
naturam suam constituentia (v. g matrimonium contractum ad normas 
iuris), vel integrantia (v. g. matrimonium consummatum). Et quia in 
moralibus per finem constituitur species, per circumstantias vero inte- 
gritas, ideo secundum haec principia de acceptabilitate ed de ratifi- 
catione sacrificii loquimur. Ceteroquim sacrificium acceptabile ad or- 
dinem hieraticum, ratum vero ad ordinem hierarchicum pertinere vi- 
detur. 


4) DE CAUSA EFFICIENTE SACRIFICII UT ACTIONIS 
SACRAE. 


Sacrificium est significatio nostri affectus religiosi per res exte- 
riores seu potius per confectionem earum in rem sacram, sive sancti- 
tate reali, sive significativa. Hanc confectionem procedere a virtute 
religionis sub motione fidei etc... necnon aliorum principiorum, quae 
in actus supernaturales influunt (Deus, Christus, etc...) supra dixi- 
mus. Hic non agitur de his causis remotis actionis sacrae, sed de im- 
mediatis. quae scilicet sunt sacerdos et actiones ratificantes, in ratione 
signi conficientes sacrificum. 

A) DE SACERDOTE. Cf. III.'Qu. 22. 


Religionem supra virtutem sacerdotalem diximus, cum eius sit 
sanctificare opera nostra, per relationem et ordinationem eorum ad 
Deum conferre illis esse quoddam novum relativum, quod esse sacrum 
appellamus. Inde quicumque habet virtutem religionis, sacerdos vocari 
potest, ideoque diversi sensus, in quibus nomen sacerdotis applicatur, 
ex eo desumuntur, in quanam virtute et potestate atque in quanam 
commissione quis opera sua et aliorum ad Deum referat atque ordinet: 
Nomen sacerdotis propriissime illi convenit, in quo virtus religionis 
actum suum essentialem, oblationem, ordinationem ad Deum, perfectis- 
Sime exercet, tum ex ratione principii proxime sanctificantis (quod est 
religio), tum etiam ex parte termini, a quo sanctitas in res profanas 
descendit. Iste autem terminus est Deus. Proindeque quo magis Deus, 
virtus Divina moveat religionem ad dictam ordinationem, eo perfectior 
erit ratio sacerdotii, ita ut in illis secundum ultimam rationem inve- 
niatur, qui non tantum in virtute religionis, sed insuper in virtute ali- 
cuius potestatis specialiter a Deo ad dictam ordinationem realisandam 
collatae opera quaedam ad Deum referant. Ceteri gradus et sensus 
sacerdotii nonnisi in ordine ad istud, tamquam summum analogatum 


dicuntur. 
Sacerdos in sensu latissimo : omnis, qui habet potestatem acce- 

dendi ad Deum et per approximationem ad Illum participare de sancti- 
tate Dei. Sic omnis creatura rationalis sacerdos Universi vocari po- 
test. Definiri potest : Persona agens per religionem naturalem. 

In sensu lato omne membrum [Israelis sive carnalis sive spiritualis 
vocatur sacerdos, quatenus per electionem ab aliis populis ad specia- 
lem et a Deo approbatum cultum obligatur suaque opera propria spe- 
ciali modo sanctificare valet, utpote potens ad Deum, fontem sancti- 
tatis supernaturalis ea ordinare. « Vos autem genus electum, regale sa- 
cerdotium ». Definiri potest: persoma agens per virtutem religionis 
nfusae. 

In his sensibus ad sacerdotium non requiritur determinatus sexus; 
viri et feminae sunt sacerdotes. 

In sensu stricto sacerdos est persona media inter Deum et popu- 
lum, cuius est conficere res sacras et dare sacra populo. Sacerdos ergo 
appropinquat dona et orationes populi ad Deum, et a Deo confert dona 
et gratias populo. Cf. II. II. Qu. 86, a. 2. Est minister, mediator Dei 
et populi. Hoc dupliciter fieri potest: a) auctoritate populi: sacerdos 
pure hieraticus; b) auctoritate Dei : sacerdos hierarchicus. (1) 

Sacerdos hieraticus a populo eligitur, ut cultum publicum ordinet, 
nomine populi accedat ad Deum et obligationi colendi Deum per so- 
cietatem satisfaciat; personam gerit populi coram Deo. Huiusmodi sa- 
cerdos agit exclusive per virtutem religionis sive naturalis, sive infusae. 
Utrum sub lege naturae existentibus gratiae a Deo per hujusmodi mini- 
stros collatae sint, dependet ab acceptatione Dei. 

Sacerdos hierarchicus a Deo eligitur et ex institutione et commis- 
sione Dei sacra operatur et tribuit populo. Personam gerit Dei coram 
populo, est a Deo non pro seipso, sed pro populo institutus, illum- 
que non nomine proprio, nec nomine populi, sed nomine et ex commis- 
sione Dei ad Deum approximat. Inde excellet super populum speciali 
dignitate, quae convenit illi ex electione (vocatione) Dei et ex consecra- 
tione (unctione) segregante illum ab aliis hominibus et conferente illi 
specialem potestatem accedendi ad eum necnon et missionem ab aliis 
vocationibus et missionibus omnino distinctam, scilicet regendi po- 


(1) Nomen hieraticum derivatur a vocabulo graeco (epebety, quod san- 
ctificare, firmare significat. Inde secundum supra dicta omnis sacerdos of- 
flcium hieraticum seu sanctificativum habet, ad distinguendos tamen gradus 
sacerdotii proprie dicti utimur hoc vocabulo ex parte protestatis specialis. 

pulum Dei in his, quae àd cultum pertinet. Agit non tantum per reli- 
gionem, sed ex potestate sibi a Deo collata, sive morali (ut Melchise- 
dech vel sacerdotes Veteris Legis), sive physica, seu ex charactere, ut 
Sacerdos Novae Legis. 

N.B.: Sacerdotium pure hieraticum non amplius existit, tamquam 
dignitas Deo accepta et rata, cum per sacerdotium hierarchicum Chri- 
sti omnia alia deleta sint, et sic unum est sacerdotium ratum . potestas 
offerendi corpus et sanguinem Christi, Ministri hieratici sunt perso- 
nae ordinum minorum. 

DEFINITIONES : Sacerdos : minister cultus Dei. Persona speciali di- 
gnitate, potestate et officio pollens accedendi ad Deum atque colendi 
Illum sacra faciendo per ordinationem operum ad Deum. — Haec de- 
initio est communis omni sacerdoti, imo et Angelis, qui etiam di- 
cuntur sacerdotes et ministri Dei, sicut et e converso sacerdotes (prae- 
sertim in sensu stricto) vocantur Angeli. III. Qu. 22: a. 1. ad r. 

Sacerdos laicus; qui propria auctoritate vel secundum proprium 
beneplacitum colit Deum. Sic sacerdos in sensu latissimo et in sensu 
lato, sicut et omnis homo offerens vera sacrificia sive pro se, sive pro 
populo secundum ordinationem propriae rationis, sicut v. g. patriar- 

, chae fecerunt pro sua familia vel tribu. Ad sacerdotium laicale refertur 

etiam illud, quod exercebant reges nomine et ex commissione saltem 
tacita populi, antequam potestas regalis et sacerdotalis separatae fuis- 
sent. 

— $uwre hieraticus : persona speciali dignitate et potestate ab ali- 
qua societate collata pollens, ut nomine et auctoritate ejus accedat ad 
Deum et pro illa sacra faciat. Sic sacerdotes ethnicorum post separa. 
tionem potestatis regiae et sacerdotalis. Est minister populi. 

— hierarchicus , persona speciali dignitate et potestate a Deo in- 
structa, consecrata et missa ad hoc, ut nomine suo vel aliorum ad Deum 
accedat, sacra faciat eaque populo conferat, Est minister Dei, mediator 
inter Deum et homines, auctoritate et commissione Divina. 


B) DE SACERDOTE HIERARCHICO. 


Sacrificum ex natura sua non est necessario actus publicus, no- 
mine scilicet multitudinis exercitus, proindeque non requirit personam 
mediantem a sacrificante distinctam. Ad sacrificium unusquilibet homo 

obligatur ex lege naturae, proindeque ex eadem lege est sibi ipsi sa- 
cerdos, quousque per positivam legem Dei aliud determinatum non fue- 
rit. Per sacrificia igitur publica legis naturae, quae ordinata erant aucto- 
ritate laica, obligatio personalis sacrificandi non erat ablata et sic u- 
nusquilibet remansit sibi pro suis sacrificiis sacerdos. Solus Deus po- 
tuit sacerdotium proprie dictum tali modo separare ab hoc communi 
sacerdotio, ut obligationi personali per sacrificium alterius satisfiat. 
Hoc perfecte factum est in sacerdotio et in sacrificio Christi, imper- 
fecte vero et inchoative in sacerdotio Veteris Legis. 

Ratio autem sacerdotii publici desumenda est ex eo, quod omnis 
actus exterior religionis sit protesfio fidei. Sicut enim de Deo sen- 
timus in conceptibus intellectus, ita ei afficimur in voluntate (per amo- 
rem et reverentiam) et consequenter nostram quoque relationem con- 
Sciam per religionem ita ordinamus, ut conceptus nostri de Deo et de 
divinis, dictant et praescribunt. Cum autem religio, prout dicit sum- 
mam persuasionum et opinionum de Deo et de divinis, pertinuerit ad 
culturam cujuslibet populi (an sit vera vel non, hic et nunc nihil nobis 
interest), nil mirum si isti thesaurum suum magna sollertia custodire 
volentes, ea, in quibus religio sua confessa et protestata fuit, auctori- 
tati cuidam commiserunt, cujus erat simili modo curam cultus divini 
habere, sicut auctoritatis civilis curam boni communis. Auctoritas 
haec residebat in corpore sacerdotum atque de facto formaliter non 
erat alterius rationis, quam auctoritas publica civilis, in cujus virtute 
tale sacerdotium constitutum erat. (Materialiter erat alterius rationis, 
quia objectum erat bonum cultus, non bonum commune publicum, ut 
pro auctoritate civili). Et quia inter omnes actus religionis plurimum 
de protestatione opinionum de divinis continet sacrificium, ideo or- 
dinatio et oblatio ejus specialiter commissum fuit sacerdotibus. Haec 
dicta sint de evolutione in ordine perfectionis, nam utrum etiam in 
ordine generationis tali modo factum fuerit, historia religionum de- 
cidit. Cf. IT-II Qu. 94 a. r. 

Ouidquid tamen sit, etiam in tali sacerdotio aderat: a) electio 
quaedam, ratione cujus corpus sacerdotum segregatum erant tum ab 
auctoritate civili, tum a subditis; b) deputatio ad certa munia exse- 
quenda; c) potestas ordinandi et exsequendi cultum, Ex his omnibus 
hujusmodi personae speciali pollent dignitate, ratione cujus saltem 
intra limites a S. Thoma a. 4. assignatos (« illi qui non erant sub lege 
etc...») sacrificia populi ratificare potuerunt. 

Certum est sacerdotium Veteris Testamenti ad custodiam revela 
tionis a Deo institutum fuisse. Per totum cultum Antiquae Legis pro- 
testabatur fides in Christum venturum, ideoque totus cultus et omnia 
sacrificia erant Deo rata et accepta, inquantum in virtute sacerdotii 
Christi praefigurati confecta erant. Hoc sacerdotium igitur essentia- 
liter differebat a sacerdotio laicali, de quo hucusque locuti sumus. 
Sacerdos namque laicalis intra limites legis naturae suaeque cognitio- 
nis de rebus divinis ad beneplacitum suum determinare potuit tum ea, 
quae ad ipsam rem significandam pertinebant, tum ea, quae ad si- 
gnum sacrificale pertinebant. Ideo sacrificia ejus ullam specialem di- 
gnitatem praeter eam habebant, quae cuilibet operi pio, Deo accepta- 
bili, conveniunt. In sacrificiis autem Veteris Legis ratio significationis 
erat altissima, cum desumpta sit ab illo sacrificio, per quod Deus 
suam cum humano genere reconciliationem fiendam decrevit, scilicet 
a sacrificio Crucis. Inde quantumvis umbrosa fuerint sacrificia legalia, 
tamen ex hac relatione ad Christum speciali omnino dignitate polle- 
bant, eorumque oblatio non erat cuilibet commissa (sicut nec signifi- 
catio fuit omnibus nota, II, II, Qu. 2 a. 7), sed personis ex tribu Aaron 
electis. Commissio divina (electio Aaronitarum, deputatio ad cultum 
et potestas illis collata) ad sacrificia tantae dignitatis offerenda con- 
tulit sacerdotio Aaronitico specialem dignitatem constituitque illud in 
ratione sacerdotii hierarchici etsi umbrosi, et sacerdotium perfectum 
praefigurantis. 

Ratione tamen principiorum agendi sacerdotium Veteris Legis 
non erat essentialiter distinctum a sacerdotio laicali. Sicut enim sacer- 
dos laicus potestatem tantum moralem nomine populi offerendi ac- 
cepit, ita et sacerdotes Veteris Legis. In conficiendo signo sacrificali 
uterque operatus est per sua principia (facultates) secundum se con- 
siderata (etsi forse per virtutes infusas perfecta) per modum causae 
principalis, quin sub hoc respectu speciali modo fuisset conjunctus 
cum Deo vel egisset in virtute Dei. Inde quamvis ex parte commis- 
sionis divinae sacerdotium legale vere hierarchicum fuerit, propter ratio- 
nem mox expositam aliquo modo medium inter sacerdotium laicale et 
hierarchicum proprie dictum tenebat, magisque fuit hieraticum quam 
hierarchicum. Dignitas tale sacerdotium constituens erat moralis, cui 
in ratione entis praeter relationem ad Deum ex electione tribus Aaron 
provenientem nihil assignari potest. 

Ratio sacerdotii hierarchici perfecte in sacerdotio Christi et in 

sacerdotio ab illo derivato salvatur. Christus non ex commissione qua- 
dam morali, sed per ipsammet unionem hypostaticam fuit. sacerdos, 
mediator Dei et hominum, ita ut dignitas ejus in ratione sacerdotii sit 
summa atque cum dignitate Verbi, propter delenda peccata incarnati, 
identica. Christus ut sacerdos non secundum moralem aestimationem, 
sed per ipsummet Verbum Dei realiter et physice personam gerit Dei 
inter homines, et non tantum nomine et auctoritate, sed et in virtute. 
ipsius Dei officium mediatoris exercet. In sacerdotio igitur Christi 
revera exemplar et culmen apparet sacerdotii hierarchici, ita ut illum 
vere sacerdotem hierarchicum per se appellare possimus. Cum Chri- 
stus ad reconciliandum Deum venerit, haec vero reconciliatio per sa- 
crificium Crucis rata facta sit, necessario sequitur, quod nullus alius 
cultus coram Deo amplius ratus et acceptabilis esse potest, nisi ille, 
qui in virtute sacrificii Crucis includitur, et in sacerdotio Christi, ad 
quod pertinet tota ejus vita sancta, praefiguratur. Omnem igitur ho- 
minem Deum colentem necessarium est conjungi cum Christo, uniri 
ejus virtuti, ut se cum Deo per virtutem religionis modo conscio con- 
jungi valeat. Ad hoc requiritur character baptismalis, quo inungi- 
mur in sacerdotium regale, cujus est uti pretiosissimis donis in Cruce 
acquisitis et per sacramenta collatis i. e. implere in carne mortali ea, 
quae deficiunt passioni Christi, non quoad meritum et virtutem, sed 
quoad applicationem ad singula individua. Ratione hujus passivae 
receptionis donorum Dei per Christum communicatorum, necnon ra- 
tione assimilationis eorundem per propriam activitatem, praesertim 
sub influxu donorum S. Spiritus, illi, qui sunt charactere baptismali 
insigniti, infimum in participatione sacerdotii Christi locum obtinent 
infimumque gradum hierarchicum inter membra Christi Deo ser- 
vientia possident (1). Sacerdotium tamen Christi etiam in hoc infimo 


(1) Ratione characteris baptismalis possunt fideles participare in obla- 
tione sacrificii Crucis in Missa, ita ut non tantum per modum mere prae- 
sentium, spectantium vel solum in effectibus participantium oblationi ad- 
sint, sed ut vere offerentes et consecrantes secundum illum gradum digni- 
tatis, qui illis competit. Sacrificium enim Missae est actio totius corporis 
Christi mystici, quam omnia sua membra mystica simili modo conficiunt 
sicut sacrificium Crucis membra sui corporis realia. Et sicut oblatio sa- 
crificii Crucis principaliter processit a parte intellectiva (intellectu et vo- 
luntate) Christi, a ceteris autem participative, ita etiam in oblationem sa&- 
crificii Missae formaliter et principaliter illa membra  cooperantur, quae 
in organismo corpos mystici locum enent partis moventis, intellectualis, 

gradu suae participationis tum ratione efficaciae tum etiam ratione di- 
gnitatis excellet sacerdotio Antiquae Legis. Ratione efficaciae, qua.-' 
tenus character baptismalis est potentia recipiendi dona gratiae per 
signa Christi communicanda, ita ut ejus efficacitas sit ipsa efficacitas 
virtutis Christi, a qua instrumentaliter movetur. Idem dicendum est 
de assimilatione donorum in imaginem Dei, quae etiam in virtute 
Christi in nobis operante contingit, quamvis sub hoc respectu virtus 
Christi alia ratione in nobis operetur, ac in communicatione donorum. 
Ratione autem dignitatis praecellit, quia jam hoc sacerdotium infimi 
gradus et nonnisi in sensu lato sic dictum importat dignitatem quan- 
dam realem necnon potestatem in ipsomet charactere inclusam, quibus 
specialiter constituimur ad divinum servitium deputati atque in haec 
agendi ratione intime cum Christo et Deo conjuncti. 

Reconciliatio tamen Christi non tantum per modum purae re- 
ceptionis et redemptiois personalis continuanda erat, sed et per mo- 
dum communicationis, mediantibus causis intermediis. Sicut namque 
Deus in gubernatione mundi utitur causis secundis, ita et Filius Dei 
communicationem suae redemptionis ad certa signa alligavit, quorum 
administrationem et confectionem hominibus commisit. Ministri ho- 
rum signorum vocantur sacerdotes Christi in sensu proprio et hi par- 
ticipant in sacerdotio Christi secundum illam rationem, quae est in 
eo propriissima. 

Cur Christus communicationem effectuum suae redemptionis ad 
signa sensibilia ligaverit, desumi potest ex rationibus generalibus cul- 
tus externi (II, II, Qu. 81 a. 7; Qu. 84 a. 2; Qu. 85 a. 2). Quomodo 
autem confectio et usus horum signorum ad cultum Dei pertineat, fa- 
ciliter intelligi potest ex eis, quae supra de cultu diximus. Certe per- 
tinent ad illum ratione finis, cum in confectione et usu eorum agno- 
scamus Deum supremum principium nostri esse supernaturalis, quo 
indigemus, a quo unice dependent dona gratiae et salus nostra aeter- 
na. [Inde tum finis primarius (reverentia Dei), tum secundarius (par- 


scilicet sacerdotes, cetera vero participative, tamquam partes eiusdem cor- 
poris, per quod et pro quo sacrificium offertur. Inde sacerdotium regale 
ab Apostolo assertum neque sub hoc respectu, relate scilicet ad sacrificium 
stricte sumptum, est mera phrasis, sed veritas et realitas, ex primens veram 
et intimam fidelium in sacrificali actione Christi participationem. Quamvis 
igitur hoc sacerdotium fidelium sit laicale, tamen hierarchicum atque omnia 
sacerdotia, etiam pontificale Veteris Legis superans. 

ticipatio in donis Dei) religionis in confectione et usu horum signo- 
rum exprimitur, proindeque ad cultum Dei in sensu stricto pertinent. 
Ex hoc sequitur, quod etiam in ratione objecti ad cultum pertineant, 
non simpliciter, sed ut objecta a Christo instituta et proposita, quasi 
talia, per quae Ipse Patrem suum honorare intendit tum ex eo, quod 
per ea membra sui corporis ad devotionem erga Patrem excitat, tum 
vero, quia per ea illis dona Dei communicat. Inde est etiam, quod ex 


parte efficentiae ad cultum pertineant, quatenus a conficientibus et uten- - 


tibus modo christiano i. e. correspondenter intentionibus Christi, haec 
signa tractari non valent nisi producantur per virtutem religionis, cum 
illa scilicet munditia et oblatione sui, quae huic virtuti est propria. Ut 
ergo cultus Dei per haec signa sit servitium acceptabile, et non tan- 
tum materialiter (ut objecta per Christum instituta et confecta), sed 
et formaliter sit sanctus et sanctitatem ac sanctificationem operans, 
debet a membris Christi eodem modo confici et illis eodem modo adhi- 
beri et sumi, sicut Christus hoc fecit, i. e. summa reverentia, sub ordi- 
natione et imperio virtutis religionis. Haec acceptabilitas formalis est 
praecipuus effectus sacerdotii Christi, per se ab Illo intenta, ita ut 
per hanc solam ratio cultus a Christo intenti assequi valeat. Christus 
namque non pro se, sed pro humano genere, nec ad propriam, sed 
ad fratrum suorum utilitatem ordinavit cultum, ideeque non signa 
materialiter accepta, sed ut formaliter Deo conjungentia hominibus re- 
liquit. Possibilitas conjunctionis datur per characterem, qui ratione 
suae entitatis ad hoc ordinatur, quod signa Christi virtusque Salva- 
toris in nobis connaturaliter recipi atque efficaciam suam in nobis 
evolvere valeant. Ut autem conjunctio haec formalis fieri possit in 
ratione sanctificationis et cultus, character operatur per diversa prin- 
cipia (virtutes, dona) praecipue vero per religionem, quae formalem 
cum Deo conjunctionem efficiunt finemque cultus formaliter assequi 
faciunt. 

Ad confectionem autem signorum Christi speciali ratione requiri- 
tur character seu potestas ratificandi et efficacia reddendi signa a Chri- 
sto instituta. Per Christum namque omnis lex perfecta et determinata 
est, ita ut lex Mosaica (circa ceremonialia) umbrosa transierit in veri- 
tatem, lex vero naturalis ita relate ad cultum determinata fuerit, quod 
nullus amplius locus proprio beneplacito remanseri:. Aliis verbis: 
sacerdotium. Cristi est tam perfectae rationis, ut cultus internus non- 
nisi in virtute ejus (communicata per gratiam et dona) fieri, externus 

autem per signa solum secundum ordinationes ejus valide et rate con- 
fici possit. Ex his apparet, quod intellectus humanus secundum se 
sub sacerdotio Christi pro cultu Dei non amplius possit valida signa 
excogitare et conficere, sed sub hoc respectu omnino per modum in- 
strumenti, primo Hierarchae subordinati, se habet. Ut ergo se signis 
Christi accommodare valeat, circa ea operari eaque valide conficere pos- 
sit, requiritur potentia quaedam facultati intellectivae superaddita, 
quam characterem vocamus. Et sicut potentia ista sese accommodandi 
signis Christi necessaria est in passiva receptione donorum (character 
baptismalis), ita et multo magis necessaria est in activa communica- 
tione eorum. Facultatem naturali potentiae intellectus nostri per mo- 
dum virtutis instrumentalis superadditam, qua signa Christi conficere 
atque nos primo Hierarchae subordinare valeamus, vocamus characterem 
sacerdotalem. Et quia in signis Christi ordinatio rationis Hierarchae 
a Deo designati apparet, de facili intelligitur Per characterem omni in 
actibus religionis illam ordinationem rationis, quam formam. actuum 
religionis asseruimus, saliem quoad ratificationem  actuwm. "Totus 
namque ritus christianae vitae in Christo sacerdote praefiguratus et 
determinatus est. Inde necesse est, quod eadem omnino ordinatio ra- 
tionis sit in omnibus actibus religionis, ac in vita Christi, ideoque ne- 
cessaria est, quod menti nostrae superaddatur potentia, qua assimi- 
lemur rationi Christi sacerdotis et in cujus virtute ordinationem prae- 
dictam actibus nostris communicare valeamus. Inde character gene- 
raliter definiri potest : Potentia instrumentalis intellectui divinitus su- 
peraddita ponendi in actibus religionis ordinationem rationis Christi. 
Character autem sacerdotalis est potentia instrumentalis intellectui 
divinitus superaddita conficiendi valide signa Christi, ponendo in eis 
ordinationem rationis primi Hierarchae ad communicandos homnibus 
effectus Redemptionis. 

Cum insuper virtus Christi non moraliter tantum nos tangat, 
sed physice, atque non immediate, sed per causas intermedias ad nos 
descendat, necesse est, istas disponere per virtutem quandam realem, 
ut motionem primi Hierarchae recipere eaque per modum instrumenti 
vivi (producentis actiones vitales) uti possit, Haec potentia instrumen- 
talis vocatur character, ratione cujus mens nostra assimilatur Christo, 
fit particeps virtutis ejus, eandem per modum instrumenti facultatem 
circa cultum divinum operandi prae se ferens, ac in sacerdotio Christi 
per modum causae principalis invenitur. Character igitur sub hoc 

respectu definiri potest; potentia instrwumenlalis recipiendi vel com- 
municandi motiones Christi sacerdolis seu Capitis Ecclesiae in ordine 
ad cultwm. 

In ratione igitur entitatis character est id, quo nos in Christum 
incorporamur, per quod motiones eius in ordine ad cultum ad nos 
perveniunt, quo membra eius mystica inter se iunguntur et unicuisque 
modus proprius essenái et operandi in cultu Dei secundum ritum chri- 
stianae vitae determinatur. 

Per characterem baptismalem constituimur membra Christi re- 
demptionem ejus recipientia pér sacramenta et effectus ejusdem pro 
persona propria, per expressionem imaginis Dei, realisantia, ex eo, 
quod gratia et dona Dei fiunt in nobis vita, activitas conscia, et esse 
pro anima nostra in ordine supernaturali, eodem modo ac vivere in 
ordine naturali pro viventibus est esse. Ex hoc sumus membra Christi 
viventia et character nos ad hoc destinat, ut sacerdotium Christi quan- 
tum ad principalem ejus effectum, qui est redempio, in nobismetipsis 
singulariter realisemus. Ideo character baptismalis est participatio sa- 
cerdotii Christi quoad ejus effectus recipiendos et in imagine Dei in 
nobis exprimendos. 

Per characterem. autem. confirmationis reddimur membra corpo- 
ris Christi militantia. Idem, quod Christus in corpore pro defensione 
gloriae Patris sui gessit, et nos gerere debemus, sicque per arma justi- 
tiae virtutis Christi revera medii sumus inter mundum (quem impu- 
gnamus, cujus influxum malum a corpore Christi, a filiis Dei, avertere 
conamur) et Deum, cujus gloriam defendimus. Hoc et Christus egit et 
sacerdotium ejus in hoc praecipue elucebat eratque revera pars essen- 
tialis redemptionis humanae: Inde per characterem confirmationis parti- 
cipamus in sacerdotio Christi, inquantum ordinabatur ad confessionem 
et defensionem reverentiae Patris contra mundum malignum. 

Character tandem. sacerdotalis modo specialissimo conjungit nos 
cum Christo membrisque ejus. Per illum scilicet assignatur nobis lo- 
cus in corpore Christi mystico inter membra, quae immediate influ- 
xum Capitis recipiunt ceterisque membris communicant. Merita Chri- 
sti in Cruce acquisita hominibus communicanda, en obiectum sacer- 
dotii Novae Legis, en cultus hierarchicus proprie dictus, in quo sa- 
cerdotes, ut ministri Christi active communicando, fideles vero, ut ge- 
nus electum passive participando funguntur. Et quia opus redemptio- 
nis in Cruce completum officiumque mediationis inter Deum et ho- 

mines per sacrificium Crucis consummatum est, sacerdotium Christi 
aeternum nihil aliud est, quam continuatio sacrificii Crucis seu illius 
cultus, qui in eo inclusus erat. Inclusus autem in illo erat summa illa 
reverentia, qua Filius Dei nomine humanitatis accessit ad Patrem, per 
quam exauditus et reconciliationem fratrum suorum cum Deo asse- 
cutus est. Inde est, quod nulla amplius reverentia Deo exhibita rata 
et accepta esse potest, nisi illa, quae in unione cum reverentia Primo- 
geniti offertur Patri. Inclusa in illo erant omnia dona gratiae homi. 
nibus quocumque modo, secundum omne tempus et locum concessa, 
proindeque omnia bona opera Deo oblata. Inclusa in illo erat omnis 
conversio seu ordinatio mentis ad Deum, omnes defectus a Deo quo- 
cumque modo sanabiles, omnes indigentiae humanae auferendae et 
tandem gloria hominibus conferenda, in qua et ratione cujus sacerdo- 
tium Christi, quoad suam virtutem tale donum aeternum efficiendi 
remanet in aternum. Virtus sacrificii Christi revera infinita fuit non 
tantum ratione dignitatis, sed et ratione efifcaciae tum quoad effectus 
producendos (gratia, gloria), tum quoad sufficientiam producendi 
omnia, quae quocumque modo ad ordinem gratiae pertinent. (III, 
(0ncuea. r1). 

Explicatio hujus virtualitatis sacrificii Crucis fit in tempore et 
continuatur in permanentia aeternae gloriae. In hac explicatione, seu 
in actuali communicatione redemptionis Crucis ejusque effectuum, 
consistit sacerdotium Christi in tempore et ad hoc consortium atque ad 
tale commercium assumit eos, quos amicos suos vocat quos- 
que per characterem sacerdotalem  insignit, sibi assimilat atque 
ad tam grande officium deputat. — Character igitur. sacerdotalis 
secundum haec nihil aliud. est, quam facultas idem. instrumentaliter 
agendi, quod Christus in. Cruce egit; facullas communicandi in opere 
redemptionis per explicationem virtualitatis sacrificii. Crucis sub mo- 
lione et operatione primi Hierarchae, Primogeniti ex mortuis; est fa- 
cultas communicandi efficienter et efficaciter hominibus redemptionem 
Christi. Et quia ritus essentialis christianae vitae in hoc consistit, quod 
omnia opera nostra referenda sint ad sacrificium Crucis, in quo a 
primo Hierarca inclusa erant et a quo omnem suum valorem et effica- 
ciam mutuantur, idea character sacerdotalis describi potest, tamquam 
potentia adducendi populum Dei ad cultum secundwm ritum christianae 
vitae. 

Cum igitur per characterem sacerdotalem participetur in nobis 

sacerdotium Christi secundum formalem rationem mediationis inter 
Deum et hominem atque per eum intime conjungamur cum Christo, 
primo Hierarcha, ita ut non tantum in commissione, sed et in virtute 
ejus exsequamur cultum, sacerdotium Novae Legis stricte hierarchi- 
cum est, nomine scilicet et virtute Dei populum ad Deum adducens, 
adeoque ejusdem dignitatis (certe rationi instrumenti accomodatae), ac 
sacerdotium Christi, Et sicut sacerdotium Christi in ratione causae prin- 
cipalis summum, qui possibilis sit, tenet gradum hierarchicum, ita et 
participatio ejus in sacerdotibus Novae Legis revera summam in ra- 
tione dignitatis instrumentalis conjunctionem cum Deo intimumque 
commercium in cultu divino conficiendo designat. 

Inde sacerdos hierarchicus Novae Legis in cultu Dei non tantum 
non ad proprium placitum, sed et nec per proprias vires aliquid agit, 
ita ut tum quoad ritum, tum quoad virtutem agendi a primo Hierarcha 
atque ab ejus actuali influxu dependeat. In conficiendo igitur signo 
sacrificali necnon et sacramentali a sacrificio derivato agit mediante 
charactere, qui consequenter in praesenti ordine divinae Providentiae 
omnino necessarius est ad cultum symbolicum ratificandum. 

Sacerdotio igitur Novae Legis ipsummet sacrificium Crucis com- 
missum est. Continuare illud usque ad finem saeculorum necnon ad- 
ministrare fructus illius, perducendo Fratres Christi ad Deum, est of- 
ficium ministrorum Christi. Et quia continuatio sacrificii Crucis fit in 
symbolica renovatione ejus in consecratione panis et vini in corpus 
et sanguinem Christi, recte dici potest sacerdotium Novae Legis esse 
potestatem supra corpus et sanguinem realem, sacramentalem Christi 
i. e. potestatem offerendi, consecrandi et ministrandi corpus et san- 
guinem D. N. Jesu Christi. (Complementum potestatis sacerdotalis — 
episcopalis nempe — confert realem supra corpus Christi mysticum 
potestatem). Et quia corpus et sanguis Christi sacramentalis sunt sym- 
bolum nostrae cum Deo reconciliationis necnon repraesentatio totius 
virtutis sacrificii Crucis, ideo potestas ministrandi illa est idem ac fa- 
cultas communicandi redemptionem Christi ejusque effectus per signa 
a Christo determinata, scilicet per sacramenta. Inde in sacramentis 
Novae Legis eadem virtus operatur ac in sacrificio Crucis seu potius 
tota eorum efficacitas repetenda est ab ipsomet sacrificio Crucis, vel 
virtus sacrificii Christi descendit ad nos atque applicatur per sacra- 
menta atque in illis. Inde est, quod sacramenta eadem ratione pertinent 
ad cultum divinum ac ipsum sacrificium ; sunt partes ejus integrales, 

non in ratione signi finis primarii cultus, qui est reverentia Dei in se, 
sed magis in ratione finis secundarii, qui est reverentia Dei per par- 
ticipationem in donis ejus secundum ritum Christianae vitae. 

Quamvis ad officium sacerdotis pertineat totum cultum divinum 
ordinare et dirigere secundum normas in revelatione divina traditas, 
tamen proprium ejus officium nulli alteri communicabile est oblatio 
sacrificii et collatio donorum Dei populo (1). 

Cum cultus Dei per sacrificium Crucis ad summum (secundum 
ordinationem Divinae Providentiae) pervenerit gradum, in quo omnes 
omnino alii modi cultus Divini eminenter continentur, culmen digni- 
tatis sacerotalis est deputatio ad hoc sacrificium renovandum, summa 
potestatis ejus est posse offerre hoc sacrificium et virtute ejus posse 
dare beneficia Divina populo. Inde absque hac potestate non est sa- 
cerdotium et omnis potestas et functio sacerdotalis exinde oritur et ad 
id ordinatur. Deficiente igitur in quacumque actione, etiam pastorali, 
ordine ad sacrificium Crucis, vel assumptis aliis finibus particularibus, 
desinit dignitas a sacerdotio in haec opera transmissa et erunt pure 
humana, omni valore supernaturali religioso carentia. 

Ex his patet, quod nullum ampius sacerdotium iam existit praeter 
sacerdotium Christi ejusque participationem in ministris Ecclesiae con- 
secratis, ita ut ministri aliarum religionum jam non amplius sacerdotes 
nominari possint et debeant. Unicum ergo existit sacerdotium hierar- 
chicum, sicut et unicum est sacrificum ratum. Gradus ad hoc sacer- 
dotium hierarchicum nonnisi extrinsece gradus sacerdotales dicuntur 
et inquatum sunt tales non sunt nisi gradus sacerdotales hieratici. Inde 
diversa officia per hujusmodi ministros exercita sunt ex commissione 
Ecclesiae (excepto diaconatu) et ipsi ministri vocantur ministri hiera- 
tici. 

Inde sacerdos (in sensu stricto) hierarchicus recte definiri potest : 
persona sacra, quae vatione specialis dignitatis et potestatis a Deo col- 
latae sacra ab hominibus Deo offerre (rem sacram conficere) et illis 


(1) Christus plenitudinem potestatis sacerdotatis habebat, propriaque au- 
ctoritate instituit, ordinavit et perfecit omnia, quae ad cultum Dei pertinent. 
Docuit nos orare, adorare in spiritu e veritate, vota Deo reddere, jurare re- 
mittere peccata et sacrificium offerre delendo omnia alia sacrificia praeter sa- 
crificium Crucis. Hanc plenitudinem potestatis sacerdotalis tradidit Petro A- 
postolo, cujus suecessor tamquam Summus Sacerdos auctoritate Christi po- 
test ordinare omnia ea, quae ad cultum Dei sunt. Sacerdos simplex ad 
normas a Christo et ejus Vicario datas officio suo fungi debet. 

a Deo mediare potest. Sacerdos Novae Legis: Persona sacra a. Deo 
speciali dignitate eL potestate (per characterem) instructa offerendi, 
consecrandi ei ministrandi Corpus et Sanguinem Christi. 
In sacerdote ergo inveniuntur : 

1) electio a Deo seu vocatio, missio ad accessum ad Deum. 

3) Consecratio per quam transit in speciale dominium Dei et 
segregatur ab aliis (externe significatur per unctionem). 

3) Potestas distincta oflerendi Deo, conficiendi rem sacram, sa- 
craque populo dandi et deferendi. 


5) DE. CAUSA EFFICIENTE PROXIMA SACRIFICII. 


Causa efficiens proxima sacrificii est actio ratificans dona offe- 
renda in ratione signi Deo accepti, seu ponens eas in statu significandi 
internum animi nostri affectum (1). Hanc actionem generaliter obla- 
tionem appellamus, qua non designatur caerimonia quaedam v. gr. 
positio donorum in altari etc., sed ipsamet actio dona consecrans atque 
extrabens non tantum ex possessione, sed et ex usu humano; est do- 
norum nostrorum sanctificatio per traditionem eorumdem in exclusi- 
vum dominium vel servitium Dei. Haec oblatio et consecratio essen- 
tialiter et non tantum secundum gradum differt ab illa, qua res ex solo 
dominio humano eximuntur. Nam per oblationem sacrificalem ipsum 
esse rei profanum, seu ad usum humanum sive ex natura sua, sive ex 
alia ratione destinatum, consumitur (non destruitur), sive ex eo, quod 
realem sanctitatem in se portat, sive ex eo, quod est symbolum ejus 
adeoque saltem secundum moralem aestimationem pro usu humano 
consumptum eique non amplius destinatum censetur. Actiones talem in 
rebus exterioribus mutationem efficientes sunt sacrificales et solum 
immutatio hanc extractionem ab usu atque consecrationem ad cultum 


(1) De his causis sacrificii dupliciter loqui possumus: a) materialiter, 
quatenus considerantur in sua propria natura v. g. ut combustio, fractio etc.; 
b) formaliter, quatenus sunt sub motione et ordinatione virtutis religionis. 
Solum in secundo sensu concurrunt ad signum sacrificale formaliter cons- 
tituendum et differunt secundum speciem ab aliis actibus in eadem materia 
positis, Sic impositio thuris supra ignem tunc solum est actio sacrificalis, si 


ab interna oblatione mentis imperetur, secus autem et ad alios fines assumi 
potest. 


l 


— 99 — 


(quae consumptio usus profani vocari potest) efficiens vel significans 
oblatio sacrificalis esse potest. E contra oblationes, per quas res exi- 
muntur quidem de possessione humana et profana, quin extrahantur 
etiam ab usu, sunt quidem sacrae et religiosae, tamen non sacrificales. 
Licet enim usus quoad jus disponendi cedatur cultui Dei (seu illis, qui 
curam habent cultus Divini nomineque Dei administrant omnia, quae 
ad cultum pertinent) et per hoc etiam usus ipse humanus coarctetur et 
diminuantur, non tamen simpliciter tollitur, sed aliqualiter suspen- 
ditur. Sic in consecratione ecclesiarum, vasorum sacrorum atque in aliis 
oblationibus. 

Actio igitur sacrificalis est illa, qua res profana in sacram confi- 
citur, sanctificatur, vel cuius terminus est sacrificium prout designat 
rem sacram. Sanctitas autem dupliciter inesse potest alicui rei: a) per 
modum esse Divini illi communicati, b) per modum esse relativi seu 
signi. Inde etiam actio sanctificans est duplex, prout alterutrum ex 
his modis essendi, communicat rebus. Ut ex dicendis de causa exem- 
plari sacrificii patebit, de ratione sacrificii, ut actionis sacrae non est 
communicatio esse divini, sed sanctificatio ex relatione ad Deum. Ideo 
dicimus actionem sacrificalem formaliter esse illam, qua res profana 
in esse sacro relativo constituitur. Et quia res, ut materia sacrificii, ad 
hoc assumitur, ut significet internum animi affectum, per eandem 
actionem sacrificalem constituitur in esse sacro et in esse signi. Si 
proinde postea formam sacrificii in significatione constituamus, haec 
simul pro sanctificatione ipsius. rei supponit. Per sanctificationem con- 
stituitur res in ratione signi sacrificalis, et per significationem sacrifi- 
calem (ipsius oblationis internae) constituitur in esse sacro, rei, ut sa- 
crificio competenti. Fundamentum autem utriusque esse idem est, actio 
scilicet rem ab usu extrahens. 

Thesis igitur a nobis in sequentibus defendenda est, quod sacrifi- 
cium, ul res sacra (aliquid per virtutem religionis confectum) in sua es- 
sentia el specie perfecte ponitur et completur per operationem. sacer- 
dolis, sive late, svoe stricte sumpti (sacrificium ut actio), ex imperio 
religionis provenientem, quae relationes rei in sacras immutat, extra- 
hendo illam ex wsu, vel extractam declarans. 

Ratificatio igitur donorum duo importat : a) sanctificationem ; b) 
acceptationem per Deum. Sanctificatio consistit in extractione alicujus 
rei ab usu humano simpliciter atque in traditione (oblatione) ad Deum. 
Oblationem hanc efficit virtus religionis, cujus est, omnes actus no- 


— 100 — 


stros ad Deum referre cultumque Dei ordinare. In immediata tamen . 
productione signi sacrificalis religio utitur actionibus aliarum. facul- 
tatum vel membrorum executivorum, quibus sanctificationem rei ef- 
ficit vel significat. Ex se natura sacrificii nullam determinatam actio- 
nem requirit ad dona ratificanda, ad rem sacram conficiendam. Cum 
enim signa sacrificalia ex se sint ad placitum, et actio sacrificalis so- 
lum cuncurrat ad illa perficienda vel integranda, secundum electio- 
nem causae efficientis determinari potest. Cum tamen sacrificium exte- 
rius suam perfectam significationem per extractionem rei ab usu humano 
assequatur, illae actiones praesertim aptae erunt ad signa sacrificalia 
complenda, quae per immutationem rei extractionem hanc realiter ef- 
- ficere, vel saltem plene significare possunt. Ideo solet sacrificium in ge- 
nere per immutationem definiri, quae, ut ex dictis patet, materialiter 
se habet in sacrificio, inquatum designat ipsammet actionem, formaliter 
vero, si sumatur pro oblatione, consecratione seu extractione rei ab 
usu profano. S. Thomas quinque genera actionum distinguit, quibus 
res sacra conficitur, in ratione signi sacrificalis constituitur, ut sunt com- 
bustio, occisio, fractio, consecratio, benedictio. His addi possunt aliae, 
secundum quod in historia religionum inveniuntur. S. Thomas porro 
in eodem loco (a. 3 ad 3) sacrificium ab oblationibus et decimis per 
hoc distinguit, quod in primo circa ipsas res oblatas aliquid fiat, in 
aliis autem non, Inde S. Doctor pro sua parte omnem actionem aptam 
ad ratificanda dona in signa sacrificalia agnoscit, quae immutationem 
quandam circa rem ipsam efficiunt, sive realis sit, sive figurativa tantum. 
Non igitur generalis ratio sacrificii certam immutationem vel determi- 
natam actionem sacrificalem requirit, sed specialis significatio expri- 
menda v. g. reconciliationis, gratiarum actionis etc. Inde actiones sa- 
crificales, consecrantes, immolantes etc., diversificantur secundum di- 
versitatem sacrificiorum seu potius secundum modum et gradum si- 
gnificationis sensuum animi. 

Quod immutationes istae non respiciant esse alicuius rei absolu- 
tum, sed mutationem relationum eius, postea magis explicalitur. 

Ratificatio autem in sensu acceptationis a parte Dei dependet a 
voluntate et determinatione divina. Pro sacrificiis legis naturae nulla 
facta fuit determinatio proindeque ex se omnis actio significativa Deo 
accepta erat. In Lege Veteri actiones ratificantes erant praescriptae, 
quamvis quandoque valde difficilis sit determinare quaenam ex eis 
fuissent formaliter ratificantes i. e. confectionem ipsius signi sacri- 

ficalis secundum suam propriam rationem efficientes, quaenam vero 
solum materialiter ad sacrificium pertinuerint i. e. ut ceremoniae quae- 
dam antecedentes vel concomitantes. Consideratis praesertim sacrifi- 
ciis pro peccato, necnon ceremoniis sacrificia comitantibus multi theo- 
logi a saec. XVI., actionem destructivam assignaverunt tamquam es- 
sentialem et signa sacrificalia formaliter ratificantem. Nihil. quidem 
obstat, quonimus haec assertio cum restrictione ad sola sacrificia pro 
peccato ut opinio quaedam admittatur, quatenus affectus religiósi ho- 
minis peccatoris et reconciliationem cum Deo quaerentis magis aptius- 
que significantur per ipsammet rei destructionem, tamen hoc nec per 
modum opinionis extendendum est ad sacrificium secundum ejus ge- 
neralem rationem, ut postea in determinanda causa formali sacrificii 
ostendetur. 

Sacrificium igitur, ut est actio sacra, materialiter consitit. opera- 
lione res exteriores. aliquo modo immutante, (aliquid. circa illas effi- 
ciente), formaliter vero in extractione earum ab usu (in consecratione, 
oblatione) sub imperio religionis. Haec magis patebunt in determina- 
tione causae formalis sacrificii. 

Relate ad sacrificium Crucis causa immediata immediatione vir- 
tutis remota erat virtus religionis in Christo affectusque ab eo proce- 
dentes; proxima autem erat ipsamet actio theandrica, qua Christus 
sese immolavit, animam Patri tradidit, vitam suam in holocaustum 
obtulit, Per ipsammet mortem Christi consummatam fuisse vitam sa- 
crificalem Redemptoris quoad meritum, nulli dubio obnoxium est. III. 
O. 50 a. 6. (Omnia quae post mortem Christi in facto esse circa Ipsum 
contigerunt non jam meritorie, nec per modum sacrificii influunt in 
nostram salutem, sed per modum efficientiae et exemplaritatis. Cf. III. 
Qu. 50, a. 6; Qu. 57, a. 6). Inde illa actio proprie est sacrificalis, per 
illam dicitur Christus immolari, per quam mors ejus causata est. Mor- 
tem autem Christi intulerunt milites crucifigentes necnon in passione 
sua tali modo debilitantes, quod mors sequi debuisset. Hae tamen 
actiones nec ex affectu pio procedebant, nec confectionem rei sacrae 
intendebant. Inde non fuerunt actiones sacrificales, sed maxime pec- 
caminosae, nec formaliter in immolationem Christi quocumque modo 
influxerunt, sed materialiter, quatenus Christus se immolans usus est 
eis ad sacrificium suum consummandum. Formalis ergo causa mortis 
Christi, ut sacrificii, erat ille actus voluntatis, qua se ex reverentia et 
obedientia erga Patrem tradidit tortoribus. (De his III. Qu. 22, a. 

2, ad 1 et 2; Qu. 47, a. 1 et sequ; a. 4, ad 2). Immolatio igitur Christi 
incepit per primum actum voluntatis in natura assumpta exercitum, 
quo libere elegit se velle ex obedientia illam viam modumque vivendi 
assumere, quam Pater ab aeterno determinavit et quidem usque ad 
mortem, mortem autem Crucis. Hic actus per totam vitam Christi 
perdurans, novam tunc recepit rationem immolativam quando Chri- 
stus actu se tradidit tortoribus et quando mortem suam non impedivit 
permittendo per actiones mortiferas militum effectum naturalem pro- 
duci. En actio formaliter immolativa Christi, en ejus formalis immo- 
latio, quae verbis omne dubium excludentibus expressa est in Cruce 
per Salvatorem sese immolantem seu potius immolationem complen- 
tem dicendo: Consummatum est — et tradidit spiritum. Oblatus est, 
quia ipse voluit. 

Actio ratificans in renovatione sacrificii Crucis est consecratio 
transsubstantiationem panis et vini efficiens signaque sacrificalia cum 
ipsomet sacrificio Crucis conjungens eaque tamquam ejus realem con- 
tinuationem figuralemque renovationem constituens. In transsubstan- 
tiatione revera habetur exemplar omnis actionis sacrificalis, summus- 
que gradus actionis dona Deo oblata sanctificantis. Non enim tantum 
immutat materiam sacrificii, nec solum extrahit ab usu humano, sed 
et realiter sanctificat per praesentiam Corporis et Sanguinis D. N. 
Jesu Christi sub speciebus pani et vini contenti. Cum igitur in sacri- 
ficio missae non tantum significemus nostros erga Deum religosos af- 
fectus, sed insuper dona pretiosissima, Ipsi acceptissima, per consecra- 
tionem panis et vini offeramus, revera transsubstantiatio repraesentat 
actionem sacrificalem perfectissimam. Sub alio respectu consecratio 
est actio conjunctiva signorum sacrificalium missae cum sacrificio Cru- 
cis, ita ut hoc in illo modo mystico, modo humanae naturae adaptato, 
effectusque sacrificii Crucis exprimente atque repraesentante continue- 
tur. Ex eo enim, quod per transsubstantiationem sub speciebus panis 
et vini continetur corpus et sanguis Christi, hostia eodem numero of- 
fertur, quae offerebatur per totam vitam Christi, praesertim vero in 
Cruce. Ideo diximus consecrationem actionem  conjunctivam cum 
ipsomet sacrificio Crucis, cum quo non ponit in numero ratione ho- 
stiae et sacrificii, sed solum in ratione — ut ait Tridentinum (Denz. 
940) — offerendi. Ratio offerendi in Cruce fuit immolatio Christi realis, 
de qua supra locuti sumus, in missa vero immolatio figuralis confecta 
per consecrationem realiter conjungente signa sacrificalia, tum cum 


LUMTOSIT 


hostia Crucis, tum etiam cum offerendi ratione, utique jam non in se, 
formaliter et explicite, certe tamen virtualiter et implicite, tum in im- 
mutata reverentia Christi erga Patrem, sicut et in effectibus sacrificii, 
existente et continuata. (Cf. III. Qu. 74, a. I). Si his insuper addatur, 
quod in missa idem sit offerens, Christus scilicet ministerio sacerdo- 
tum utens, tunc revera intelligimus, quod actio ratificans signum sa- 
crificale missae solum secundum offerendi rationem differat ab actione 
sacrificali Crucis et quod haec actio ut conjunctiva cum sacrificio Crucis 
ratificet i. e. constituat Missam in ratione sacrificii. Inde actio sacri- 
ficalis Missae definiri potest : ratificatio panis et vini per consecrationem 
seu transsubstantiationem in corpus et sanguinem D. N. Jesu Christi 
^n signwm, sacrificale realiter conjunctum cwm sacrificio Crucis. 

Si igitur sacrificium mensae consideretur, ut actio sacra, quamvis 
materialiter differat ab actione immolativa Crucis, formaliter tamen 
identificatur cum illo, ita ut sacrificium Crucis et mensae, etiam ut 
actiones sacrae, eiusdem sint speciei. Motus namque formaliter diversi- 
ficatur et specificatur secundum terminum. Cum igitur terminus utrius- 
que immolationis — realis scilicet in Cruce et figuralis per consecra- 
tionem in mensa — idem sit, humanitas nempe Christi Deo oblata sa- 
crificia praedicta, etiam ut sunt actiones sacrae, inter se specie differre 
non possunt. Si porro consideretur, utramque actionem in ratione sacri- 
ficali ab eodem principio procedere, scilicet a religione Christi, tunc 
propositio nostra absque ulla difficultate admitti potest et debet. Nobis 
insuper videtur sacrificium Novae Legis in ratione actionis sacrae nec 
entitative seu numerice multiplicari, quamvis per diversas actiones, in 
diversis temporibus positas exerceatur. Si enim sacrificium mensae per 
communem et simplicem extractionem ab usu panis et vini significaret 
sacrificium Crucis, solum specie (ratione eiusdem significationis) inter 
se convenirent et unaquaelibet consecratio panis et vini numerice dif- 
ferret tum ab alia, tum tiam ab actione sacrificali Crucis. Cum tamen 
in missa non fiat simplex extractio ab usu, sed per transsubstantionem 
panis et vini in Corpus et Sanguinem Christi constituatur ratio sacri- 
ficii, ideo nobis videtur consecrationem in ratione sacrificii, forma- 
liter accepti, nonnisi materialiter seu, ut supra diximus, coniunctive 
sa habere relate ad immolationem formalem in Cruce. 

Ad rationem porro sacrificalem, formaliter consideratam pertinet 
sanctificare ipsamet dona oblata, novo saltem modo referendo ea atque: 
tradendo Deo. Dona autem in missa formaliter oblata sunt corpus et 

sanguinis Christi, non quacumque ratione, sed ut immolata et sanc- 
tificata in Cruce, ut ex verbis institutionis apparet. Hoc est corpus me- 
um, in quantum pro vobis tradetur; hic est sanguis meus, quatenus pro 
vobis effundetur. Nullam igitur per consecrationem novam rationem 
sanctitatis vel sanctificationis dona Deo formaliter oblata obtinent, sed 
solum novum modum essendi sub speciebus panis et vini. Inde secun- 
dum illam rationem, qua actio formaliter sacrificalis est, consecratio 
. nihil ponit, sed solum coniungit cum actione immolante Crucis, et per 
hoc constituit missam in rationi veri sacrificii. Panis et vinum per con- 
secrationem utique sanctificantur, non tamen in res oblatas, sed in signa 
rei oblatae seu sacrificatae. Hoc quidem sufficit ad partem materialem 
sacrificii multiplicandam, sed ad formalem plus requiritur, nova sci- 
licet et a primordiali entitative differens sanctificatio ipsius doni oblati. 

In missa, igitur habemus sacrificium sui generis. Consecratio iam 
in ratione solius benedictionis sufficeret ad extractionem panis et vini 
ex usu, ita ut missa sub hoc respectu esset verum sacrificium, vera re- 
praesentatio sacrificii Crucis. Ex eo tamen, quod ratione rei oblatae 
realiter coniungit cum sacrificio Crucis, est non tantum sacrificium, sea 
est identicum cum illo. Ad hoc formale autem sacrificium extractio 
panis et vini ex usu materialiter se tantum habet formalem vero ratio- 
nem obtinet ex ipsa reali coniunctione cum actione sacrificali Crucis. 
Ideo missa est verum et proprium sacrificium, materialiter etiam in ra- 
tione actionis aliquid aliud efficiens, quam quod in Cruce factum est, 
licet formaliter idem omnino sit cum sacrificio Crucis. 

Ex his rationibus asserimus unam esse numerice actionem forma- 
liter sacrificalem in Nova Lege — immolationem nempe Crucis — 
cetera, quae fiebant in Coena, et fiunt in missa, ex se nonnisi mate- 
rialiter sacrificalia esse, ita ut solum ex sua coniunctione cum illa for- 
malem rationem sacrificii, ut actionis sacrae, recipiant. Ideo materialis 
multiplicatio consecrationis non videtur ponere in numero cum for- 
mali actione sacrificali Christi, sacrificiumque Novae Legis, ut actio 
sacra formaliter, non videtur numerice multiplicari. 

Ex 30c tamen non sequitur, quod sacrificium missae sit superfluum 
vel irzatienabile. Cum enim panis et vinum sanctificentur in signa rei 
oblatae, in signa sacrificii Crucis, realiter idem donum oblatum con- 
tinentis, quod in Cruce immolatum fuit, revera omnes conditiones ad- 
sunt, quae ad rationabilitatem eius, ut actionis sacrae, requiruntur. Sic 
admonet nos oratio ante consecrationem, in qua Dominum precamur, - 

ut oblationem nostram ratam, rationabilem. acceptabilemque reddere 
dignetur. Cultus exterior est propter homines. Proindeque pro ratio- 
nabilitate repraesentationis sacrificii Crucis sufficit praedicta sanctifi- 
catio panis et vini, dummodo ratione donorum oblatorum sit realis 
connexio seu potius identitas inter illa. 

Ex his patet, verba Concilii Tridentini supra citata a nobis non 
pro diversa ratione formali offerendi, sed solum pro materiali explicari. 

N. B.: In schemate supra allato diximus per aliquas actiones sa- 
crificales quasdam res mutari in statum deteriorem, alias vero in sta- 
tum meliorem. Sed haec relative et secundum destinationes communes 
intelligenda sunt, cum ex eis signa sacrificalia processerint. Sic. v. g. 
combustio olei considerata secundum finem vulgarem olei est mutatio 
in melius, quamvis materialiter sit in peius. Inde ratio formalis signi- 
ficandi in sacrificio desumenda est ex communi et vulgari aestimatione 
eorum, qui illis utuntur, non autem ex materiali facto immutationis. 


6 DE-CAUSA MATERIALI: SACRIFICIH. 


Secundum S. Augustinum « verum sacrificium est omne opus, 
quod agitur, ut sancta societate inhaereamus Deo, relatum scilicet ad 
ilium finem boni, quo veraciter beati esse possumus ». Sic si consi- 
deratur sacrificium latissime, omne opus religionis vocari potest sa- 
crificium. « Sacrificium est Deo spiritus contribulatus », devotio, ora- 
tio, adoratio, oblatio et omne opus virtutis, quod quocumque modo a 
religione imperatur et ad cultum Dei ordinatur. Ille enim, qui virtutem 
babet religionis, semper et in omnibus suis actibus sacrum facit — sa- 
crificat, ordinans actus suos ad Divinam reverentiam, ponens omnia 
in relatione cum Deo, ita ut ea ex hac relatione et ordinatione reddan- 
tur munda et in Deo firmata, ideoque sacra portantia, in se continentia 
- ergo sacra facta, - sacrificia. Optime igitur loquitur S. Augustinus 
dicendo haec opera esse vera sacrificia. (Verum non idem significat 
ac proprium). Cum autem, ut ex art. 8, Qu. 81 pateat, omnia opera no- 
stra posse et debere ordinari ad cultum Dei, nil mirum est, si in com- 
muni usu loquendi dicimur sacrificare, quotiescumque bonum opus 
exercemus et praesertim si illud aliqua cum (insigni) difficultate con- 
junctum sit. Quidquid enim imperatur ab aliqua virtute vel vitio, 
participat speciem imperantis. Sicut si quis fornicatur ut furetur est 

etiam fur. Atqui omnes actus omnium virtutum possunt imperari a 
virtute religionis, cujus est sacrum efficere, referre, ordinare ad Deum. 
Ergo omnes actus imperati a virtute religionis vocari possunt vera 
sacrificia (Cf. art. 3). 

Inde materia sacrificii prout designat sanctitatem operum, ex re- 
latione ad Deum sacra facta, ad cultum Dei ordinata, sunt omnia opera 
bona. 

Sunt tamen opera bona, quae in se spectata referunt speciem boni 
et sancti, ut v. g. actus fidei, spei, caritatis, temperantiae, justitiae, 
fortitudinis, etc. Hi quidem ex imperio religionis recipiunt novam 
quamdam speciem sanctitatis et esse sacri, sed ipsa haec materia horum 
actuum in se non debet sanctificari, cum tum in se, tum ex conjunctio- 
ne cum caritate laudem et bonitatem jam prae se ferat. Unde quamvis 
sint materia sanctificabilis per ordinationem religionis, tamen sanctifi- 
cantur differenter ab illa materia, quae ex se nullam prae se fert sancti- 
tatem vel laudem. 

Idem dicendum est de actibus interioribus ipsius religionis, de de- 
votione et oratione. Hi enim sunt, sine quibus manifestatio (actus) vir- 
tutis religionis omnino impossibilis est, imo sunt ipsa virtus religionis 
actuata — seu religio in actu secundo. Virtus namque religionis est 
sanctificans, sacrum faciens, sacrificans causaliter, quatenus ordinat, 
refert ad Deum, fontem sanctitatis, ita ut ex hac relatione ad Esse 
sanctissimum (non tantum supraterrenum, | sed et supermundanum) 
redundet esse quoddam sanctum (saltem relativum) ad omne esse pro- 
fanum (participatum). Proindeque ipsae primariae manifestationes seu 
actus religionis, quae sunt agnitio supremi dominii Dei (in oratione) 
et subjectio voluntatis (in devotione), sunt principaliter et essentialiter 
sancta; sacra facta et sacrificata, adeoque, ut S. Thomas dicit, prin- 
cipalia sacrificia atque essentialia, a quibus participatur sanctitas in 
omnibus actibus ad cultum Dei ordinatis. Inde mens oblata Deo in o- 
ratione est verum sacrificium, vera materia sacrificii, imo et principale 
et essentiale sacrificium. Item voluntas Deo oblata in devotione est 
verum sacrificium, vera materia sacrificii, imo et principale et essen- 
tiale sacrificium, Absque his duobus actibus, primo, principaliter et 
proxime participantibus sanctitatem virtutis religionis, sanctificatio 
(in sensu ordinationis, relationis ad Deum) dari non potest. Inde nul- 
lum sacrificium, nullum opus ex se bonum potest Deo esse acceptum, 
per nullum eorum Deus coli et revereri potest, nisi participet ex his 

primis et essentialibus sacrificiis et sit signum eorum cum ipsis non 
tantum externe, sed intrinsece connexum. 

Sanctitas realis (esse quoddam relativum ab esse profano di- 
stinctum) in aliquam rem descendere non potest, nisi a fonte sanctita- 
tis, a Deo. Atqui fontem sanctitatis attingimus ex ordinatione nostro- 
rum operum ad Deum. Ergo sanctitas realis relativa descendit in no- 
Stra opera ex eorum ordinatione ad Deum. Atqui opera nostra ordi- 
nantur ad Deum per virtutem religionis. Ergo opera per virtutem 
religionis ordinata ad Deum sunt sancta, sacra facta, sacrificia. 

Atqui religio principaliter et essentialiter manifestatur in actibus 
intellectus et voluntatis, et solum illis mediantibus in actibus aliarum 
virtutum. 

Ergo actus religiosi intellectus et voluntatis (oratio et devotio) 
sunt principaliter et essentialiter sacrificia et causae omnis sanctitatis 
et sacrificii. | 

Sunt autem quaedam opera quae ex se nullam habent laudem, 
nullam sanctitatem. Si ergo haec possint ordinari ad honorem et re- 
verentiam Dei, possint sanctificari et sacra fieri, tunc et haec possunt 
esse materia sacrificii et ex illis confici res sacrae. Usus igitur in ho- 
norem et reverentiam Dei illarum rerum, quae non sunt necessario 
objectum alicujus virtutis vel sub illo respectu, sub quo non cadunt 
in objectum ejus, constituit sacrificium exterius in sensu magis proprio. 
Et quia talis usus procedit a virtute religionis, cujus actus est oblatio, 
res qualescumque Deo oblate seu potius ad talem oblationem aptae, 
possunt esse materia sacrificii in hoc sensu magis proprio. Sub hoc 
respectu sacrificia dicuntur omnia opera exteriora religionis. 

Materiam sacrificii in hoc sensu constituunt bona corporis, cujus- 
cumque generis sint, necnon et bona exteriora. Sic vita, sanitas inte- 
gritas membrorum, sicut et maceratio corporis, inquantum non re- 
gulantur vel imperantur ab alia virtute possunt Deo offerri et ad cultum 
applicari. Item bona exteriora, ut animalia, plantae, pecunia, ce- 
reus, etc... Haec sint dicta de absoluta acceptabilitate talium materia- 
rum, nam ad hoc, quod hujusmodi objecta et opera de facto possint 
ad Deum ordinari, omnino requiritur, quod secundum ordinarias leges 
moralitatis sint honesta vel saltem indifferentia. Sic v. g. vita et alia 
bona corporis non possunt esse materia sacrificii, inquantum solum per 
actionem quamdam injustam attingi possunt, ut occisio suiipsius, mu- 
tilatio membrorum, maceratio corporis, etc... Haec omnia stant secun- 

dum cursum communem sub directione et motione virtutum fortitu- 
dinis et temperantiae proindeque inquantum actus earum terminare 
possunt, ad cultum divinium ordinantur, sicut actus aliarum virtutum, 
ideoque sacrificia sunt tantum in sensu lato. Idem dicendum est de 
rebus exterioribus, quae si injuste sint possessae, ad cultum Dei ap- 
plicari non possunt. Hoc tamen non obstat, quominus praedictae ma- 
teriae, ut regulatae per leges extraordinarias, ad cultum Dei servire 
possint. Deus enim, ut auctor bonorum corporis et rerum exterio- 
rum, oblationem vitae, etc., praecipere potest, et tunc tales actiones ra- 
tionem veri sacrificii haberent. Inde est, quod S. Thomas enumerans 
in art. 3, ad 2, materiam sacrificii, considerat bona corporis ut posita 
sub lege ordinaria, excludit ea a materia sacrificii in sensu magis pro- 
prio accepti. Sed quod in sensu a nobis mox explicato (ut regulata per 
extraordinarias Dei leges) a materia sacrificii non excludat ea, patet 
ex eo, quod oblationem vitae Christi in Cruce verum et proprium sa- 
crificium appellat. (III. 48, 3). Inde sicut res exteriores per suam sub- 
tractionem ab usu vel dominio humano internum animi affectum sa- 
crificalem in sensu isto magis proprio significant, ita et bona corporis 
possunt ad talem significationem tamquam materia assumi sive ex eo, 
quod totaliter extrahuntur ab usu humano (ut fit in oblatione vitae, in 
consecratione ad cultum divinum per professionem solemnem), sive 
ex eo, quod transeunt in dominium speciale Dei (ut in oblatione ad 
cultum per simplicem professionem). 

Intra limites mox assignatos nulla creatura est, quae non posset 
feri materia ad Deum approximanda, sanctificanda vel ad cultum Dei 
applicanda. Ad cultum autem Dei aliquid multipliciter applicari et 
pertinere potest, praesertim si agatur de cultu publico. a) Remote; ut 
sunt loca sacra, ministri totumque decus externum quocumque modo 
adhibitum. Omne ergo, quod ad hunc finem exhibetur, sive in natura, 
sive in pecunia, est materia sacrificii in hoc sensu, quod tamen proprio 
nomine oblatio vocatur. cf. Qu. 86. b) Proxime, tamquam ipsum illud 
objectum, per quod Deus colatur, ipsa materia Deo approximanda, re- 
ferenda, sacra facienda, sacrificanda et consecranda. Hujusmodi res 
sunt materia sacrificii proprie dicti. Causa materialis sacrificii proprie 
accepti ergo est omnis res, quae est apta ad hoc, quod significare pos- 
set nostrum religiosum erga Deum affectum, et quidem non solum 
secundum partialem quandam rationem religionis, sed secundum illam 
plenam et perfectam subjectionem excellentiae divinae, quae religioni 

est propria. Inde ex causa exemplari religionis determinanda est, quae- 
nam materia sit aptior ad nostram erga Deum subjectionem signifi- 
"candam. Et quia dependentia nostra ab excellentia divina sit quoad 
totum esse nostrum, illae res aptissimae ad significandam agnitionem 
hujus dependentiae assumuntur, quae proximae sunt ad esse nostrum, 
sive formaliter (ut vita) sive ministerialiter (ut bona externa) vitam et 
agere nostrum sustinentia. 

Haec sint dicta de materia sacrificii acceptabilis. Si enim agatur 
de sacrificio rato, materia ejus ab Ipso Deo determinatur, ut in Lege 
Veteri et Nova. Quod ad Legem Evangelicam pertinet, materiam ejus 
fuisse humanitatem Christi per unionem hypostaticam sanctificatam 
S. Thomas asserit III. Qu. 22, a. 2, ad 3. Vita Christi dignissima 
erat pretium nostrae redempionis, per illam pro nobis expiavit Pa- 
trem et satisfecit pro peccatis nostris (III. Qu. 48, a. 2 et 4). Humanitas 
Christi per unionem cum Verbo, tum in ordine essendi, tum in ordine o- 
perandi sanctificata fuit verum sacrificium, vera materia sacrificii, tamen 
quia redemptio generis humani et reconciliatio Dei in Cruce fuerit 
complenda, materia sacrificii Christi proprie dicta erat caro seu huma- 
nitas ejus immolanda, ita ut tunc obtinuerit rationem hostiae actua- 
liter oblatae, cum Christus passionem et actiones militum mortiferas 
acceptavit, Patrique vitam suam mortalem obtulit. III. Qu. 22, a. 2, 
ad 2 et 3; Qu 48, a. 3, ad 3. Inde omnia, quae mortem Christi causa- 
runt ad materiam sacrificii pertinebant, quasi ea, quae Christum ma- 
terialiter hostiam et victimam constituerunt, quamvis formalis ratio 
victimae per solam oblationem et sui immolationem Christi constituta 
fuerit. Rationes, cur praecise caro Christi fuerit materia sacrificii, ex- 
ponuntur a S. Thoma III. Qu. 48, a. 3, ad 1. Ex his et ex verbis 
S. Augustini in corpore, articuli citatis elucet inter sacrificium Crucis 
et cetera sacrificia justorum sive legis naturalis sive legis divinae ad- 
fuisse conjunctionem quandam etiam ratione materiae non secundum 
se, sed ut significantis immolationem carnis Christi, ita ut etiam ex 
hac parte unitas sacrificii Deo accepti et rati significaretur. Imo fa- 
tente D. Thoma (III. Qu. 22, a. 2, ad 2), in sacrificio Crucis quantum 
ad partem materialem, quatenus scilicet fuit occisio peccaminosa Chri- 
sti, etiam sacrificia gentilium fuisse contenta. Inde unitas sacrificii 
Deo quocumque modo et quocumque tempore oblati in Cruce Christi 
perfectissime repraesentatur et se habet ad ea, tamquam veritas ad um- 
bram, perfectum ad imperfectum, intentionale ad permanens. Christus 

erat sacerdos simul et hostia et sic ratione mirabilis constitutionis 
suae personae, ut Primogenitus ex mortuis, in se uniens omnes, qui - 
reconciliatione indigent, revera perfectissimum sacrificium obtulit. Ra- 
tione unionis hypostaticae erat Deus — cui sacrificium offertur; ra- 
tione naturae humanae, ut per unionem hypostaticam inunctae, erat 
sacerdos; ratione naturae passibilis erat hostia ad immolandum apta; 
ratione suae reverentiae erga Patrem aliorumque actuum ex virtute 
religionis procedentium erat sacerdos actu hostiam immolans, ratione 
tandem gratiae capitalis erat principium virtualiter omnes redimendos 
et reconciliandos in se continens. Proindeque in uno Christo omnia 
contenta sunt, quae ad rationem sacrificii quocumque modo concur- 
runt, et praecise ideo fuit ejus sacrificium perfectissimum. 

Ex his etiam intelligimus per sacrificium crucis omnia omnino 
sacrificia deleta esse, ita ut ratio veri signi sacrificalis in nulla ma- 
teria amplius exerceri possit, nisi in ea, quam Christus ad repraesen- 
tandum sacrificium crucis instituit, in pane et vino consecrandis atque 
cum sacrificio crucis in ratione signi conjungendis. Ceterae materiae 
nonnisi tamquam oblationes ceremoniales Missam comitantes (v. g. 
accensio cerei, combustio thuris, etc.), adhiberi possunt aliae vero 
consecrationes (ut in professione solemni) nonnisi analogice, in or- 
dine ad sacrificium crucis, tamquam summum analogatum, sacrificia 
dici possunt. Idem dicendum est de aliis operibus, quae sensu latiori 
sacrificia vocantur (omnia opera religionis). Nam et horum valor a 
sacrificio crucis dependet, proindeque solum in ordine ad illud etiam 
in sénsu lato sacrificia a Deo accepta et rata vocari possunt. 

Panem et vinum esse materiam sacrificii missae, absque dubio tam- 
quam veritas fidei asseri debet. Attamen non sunt materia ipsius rei 
oblatae, sed magis materia signi eiusdem. Res namque oblata est cor- 
pus et sanguis Christi, quae certe non educuntur de materia panis et 
vini, nec in ratione rei oblatae ex eis fiunt. (Ut tales constituuntur per 
immolationem in Cruce factam). Inde panis et vinum non possunt dici 
materia rei formaliter et sacrificaliter oblatae. Per consecrationem tamen 
panis et vinum fiunt formaliter signa rei oblatae, humanitatis Christi in 
Cruce immolatae, per separationem sanguinis a corpore morti traditae. 
Non enim in ratione panis et vini haec significatio illis competit, sed 
in ratione panis et vini consecrati in corpus et sanguinem Christi, per 
quam idem significatur, quod in Cruce factum est er ratione rei oblatae 
in speciebus panis et vini etiam realiter fit. Inde panis et vinum sunt 

in sacrificio missae materia signi rei oblatae. Ex hoc sequitur, quod 
panis et vinum in missa vere et proprie offeruntur, non tantum obla- 
tione materiali, sed et formali seu sacrificali. Cum enim ex sanctifica- 
tione per consecrationem panis et vini ipsamet res oblata accipiat 
novum modum essendi et (quamvis per hoc novo modo non sancti- 
ficetur) etiam novam (materialiter) rationem offerendi (ex eo, quod 
sub speciebus panis et vini fiat), sequitur, quod panis et vinum par- 
ticipent in ipsamet excellentia formalis sanctificationis sacrificalis, ad- 
eoque sint res vere et proprie oblatae, utpote materia novae rationis 
offerendi, a ratione oblationis Crucis distinctae, et materia realis si- 
gni rei formaliter oblatae. 

Inde videmus, quod missa etiam in ratione materiae sit sacrificium 
sui generis super alia sacrificia excellens. Materia namque in sacrificio 
/"ad hoc assumitur, quod sanctificetur sanctitate sacrificali, ex relatione 
donorum ad Deum proveniente. Per eandem sanctificationem consti- 
tuitur formaliter in esse signi sacrificalis. Signatum, seu correlativum 
huius signi immediate est affectus religiosus, sacrificium interius men- 
tis nostrae. Panis et vinum essent materia veri et proprii sacrificii inde- 
pendentis, si per quamcumque actionem sacrificalem, a religione im- 
peratam, ex usu humano simpliciter extraherentur. In missa tamen 
non sunt signa immediata affectus nostri religiosi, sed signa rei 
oblatae (corporis et sanguinis Christi, sicut et modi offerendi (per 
separationem eorum in Cruce) ita ut mediate tantum significent sa- 
crificium interius Christi et ratione eius sacrificium nostrum interius. 
Ideo est sanctificatio sacrificalis panis et vini alterius rationis, quam 
in aliis sacrificiis, et ideo dicuntur materia oblationis in alio sensu, 
quam fierent, si offerentur in sacrificio quodam independenti. 

Ex his de facili responderi potest ad quaestionem ; utrum oblatio 
vitae ad servitium Dei sit verum sacrificium? 

Cum restrictione mox assignata responderi potest cum sequenti 
distinctione: Si agitur de tali oblatione, qua vita nostra consumitur 
in cultu divino, qua extrahitur simpliciter ab usu profano, ut fit in 
professione solemni, tunc habetur ratio sacrificii proprie dicti. Pro- 
missio votiva in hoc casu habet rationem actionis consecrativae, quam 
etiam effective realem reddit in virtute characteris baptismalis ex eo, 
quod totam ejus virtutem explicat ratione extractionis vitae voventis 
ab usu profano, ita ut destinationi totali ad cultum Dei, ad quam cha- 
racter ex natura sua ordinatur, nihil amplius obstet, immo et de facto 

realisetur. Inde est quod promissio votiva, inquantum est simul actio 
sacrificalis, constituat rationem voti solemnis et quod votum solemne 
sit vera consecratio sacrificalis, Si insuper huic consecrationi per vir- 
tutem religionis addatur ordinatio ad sacrificium, crucis, revera nihil 
voto solemni deest ad rationem veri propriique sacrificii, etsi analogici. 
Ex eo insuper, quod nos consecrationem promissionis votivae solemnis 
virtuti characteris baptismalis attribuamus, qui ex eo, quod vita nostra 
extrahatur ab usu mundano nosque mundo moriamur, quasi novo modo 
nos sanctificat hostiasque Dei constituit (simili modo, ut 5. Thomas 
III qu. 22 a 2 ad 3 de Christo dicit), de facili intelligitur similem per 
votum solemne in anima nostra effectum produci ac in baptismo, scilicet 
remissionem omnium peccatorum. Conveniens enim est, quod expli- 
cationem totius virtutis sanctificantis (ad cultum Dei destinantis) cha- 
racteris in voto solemni idem effectus comitetur, quam impressionem 
ejus in baptismo. 

Si autem agatür de oblatione vitae nostrae ad cultum Dei 
absque totali extractione ab usu, tradendo scilicet dominium supra ac- 
tivitatem nostram in ordine ad cultum Deo vicariisque ejus, retinendo 
tamen jus ad contrarium usum, tunc non habetur oblatio sacrificalis, 
sed illa quae communiter oblatio vocatur. Sic vita sacerdotalis et pro- 
missio votiva simplex. Sacerdos vi characteris ad hoc consecratur, quod 
sit medium inter Deum et homines in cultu. Sub hoc respectu revera 
offert vitam suam ad Deum colendum. In hoc tamen non consumitur, 
quia retinet totam suam agendi libertatem in aliis rebus. Eodem modo 
per votum simplex tradimus nos ad militandum in servitio Dei, ita 
ut activitas nostra praesertim ea referat, quae sunt vel praeparatoria ad 
oblationem sacrificalem, vel similitudinem habent cum modo agendi 
Christi pro honore sui Patris zelantis. Hoc ultimum videtur esse idea 
status religiosi cum professione simplici, in quo consequenter conse- 
crationem quamdam in virtute seu per explicationem charachteris con- 
firmationis simili modo ponere possumus, sicut pro solemni professione 
consecrationem per characterem baptismalem posuimus. Homines per 
obligationem et destinationem suam ad cultum Dei in militia pro ho- 
nore Patris sub hoc respectu de novo sanctificantur illa sanctitate, 
quam in sacramento confirmationis receperunt ideoque nova, etsi solu- 
bili relatione ad Deum iunguntur, qui non invenitur in illis, qui ad 
communem solum militiam obligantur. Hi non sunt in statu perfectio- 
nis nisi intentionaliter (illi qui intendunt emittere vota solemnia) vel 

indirecte, reductive et analogice (illi, qui vivunt secundum statuta in 
votis simplicibus). Non enim se obligant ad ea, quae sunt perfectionis 
simpliciter, sed solum inquantum sunt necessaria ad militiam perfecte 
exercendam. Hoc tamen non excludit, quod cum majori conatu et ef- 
fectu possint tendere in perfectionem, eaque quae sunt eius assequi. 
Cum tamen deficiat immobilitas per consecrationem simpliciter data, 
deficit ratio status proprie dicti et adest solum analogice, secundum 
quod omnes, qui permanenter addicti sunt ad quaedam officia dicun- 
tur esse in statu. Sunt ergo veri religiosi, quin statum perfectionis ha- 
beant. 

Ea quae de materia sacrificii diximus, sequentibus thesibus et 
schematibus comprehendi possunt : 

Thesis I : Materia sacrificii in sensu lato sunt ; a) principaliter actus 
virlutis religionis; b) secundario actus aliarum virtutum; c) res exte- 
"iores ad. cultum oblatae. 

Thesis II ; Materia sacrificii in sensu stricto sunt opera, quae 
aliunde (ex se) non habent laudem, sed solum ex eo, quod ad Deum 
honorandum et colendwm ordinantur. — Sic res exteriores ex ipso usu 
extractae. Et sub hoc respectu non tantum bona utilia, sed et bona 
corporis comprehenduntur sub rebus exterioribus. Cum autem S. Tho- 
mas II-II Qu. 129. a. r. inter res exteriores, quae in usum hominis 
veniunt, enumeret honorem, tamquam maximum bonum hominis, 
nihil obstat, quominus eius oblatio in reverentiam Dei sit verum sa- 
craficium, ipseque honor materia sacrificii proprie dicti, certe secun- 
dum normas pro materia supra statutas. 

Ex materia offerenda per actionem sacrificalem constituitur. sa- 
crificiwm, prout designat Tem sacram, seu id, quod obiectum virtutis 
religionis in hac specie dici potest. Diversae res offerendae se habent 
per modum materiae, actio vero sacrificalis per modum formae, non 
quidem in ratione actionis, sed in ratione relationis ab ipsa fundatae, 
qua materia in esse sacro simul et in esse signi interioris affectus con- 
stituitur. Cf. ea, quae de causa formali religionis pag. 4 et sequ. dixi- 
mus, ex quibus vides, cur haec in relatione praedicamentali determinari 
debuit. 

Ex hac parte de facili intelligitur divisio sacrifici stricte sumpti 
in sacrificium materiale et formale. 

Sacrificium materiale est ipsamet res exterior oblata, consecrata, 
ex usu extracta, uno verbo ratificata per omnia, quae ad signum sa- 

crificale conficiendum necessaria sunt. Est idem ac sacrificium exte- 
rius in se consideratum, cui, ut ita dicam, juridice nihil deest ad per- 
fectionem suae speciei in significando. Hic igitur abstractionem fa- 
cimus ab eo, an huic signo aliquid significatum (sacrificium interius) 
correspondeat vel non. Idem est ac sacrificium ratum et acceptum maá- 
terialiter. 

Sacrificium formale est oblatio exterior procedens ex virtute reli- 
gionis tamquam sacrificio interiori, ab illa directa, informata atque il- 
lam per veram relationem realem significans: sacrificium ratum et ac- 
ceptum formaliter. Sic v. g. sacrificium Crucis et missae inquantum pro- 
cedunt a Christo. Huic essentiali informationi si addatur accidentalis, 
tum ex parte ministri tum ex parte offerentium, habetur sacrificium 
ratum et acceptum essentialiter et integraliter. 


| religionis. 


! aliarum virtutum. 


/ 
| in sensu | 
lato i exteriores extrahendae ex 


dominio : oblatio. 


Materia bona utilia ex usu extrahenda. 


sacrificii 


in sensu 
Stricto : bona corporis et honor. 


Sacrificare est facere aliquid in honorem Dei et cultum, vel referre 
ad Deum. 

Sacrificare in sensu lato est facere... quod ex se habet laudem: 
actus virtutum. Sacrificare in. sensu. minus lato est facere... quod ex 
se non habet laudem tamen ad cultum Dei non servit proxime : oblatio. 
Sacrificare in sensu stricto est facere... quod ad cultum Dei et honorem 
proxime servit per oblationem seu per immutationem realem (consecra- 


tionem, extractionem ab usu) i. e. per symbolicam vel realem sancti- 
ficationem ipsius materiae. 

corpus, vita, sanitas, integritas. 


bona 


; , | MEE religionis (principali 
interna [^ actus 8 (p palis) 


J virtutum ; 2 ; 
Materia aliarum virtutum (secundario) 
sacrificii 
ad cultum divinum alendum, sustentandum. 
bona 
externa ad sacrum conficiendum, ad cultum conficien- 
dum. 
N. B. — Ad diiudicandum utrum aliquid sit materia sacrificii pro- 


prie vel improprie dicti, non ad materiam ipsam respiciendum est, sed 
ad virtutem, cuius ordinationem primo eL per se recipit, seu cuius 
symbolwm et cuius quasi sensibilis repraesentatio est. Si enim praedicta 
ordinatio tali modo proveniat a. virtute religionis, quod omnem aliam 
ordinationem virtuosam antecedat vel dirigat, certe ad religionem 
pertinet poniturque in illa eius specie materiali, cum qua ratione ma- 
teriae maiorem habet similitudinem. Inde est, quod oblatio vitae ante- 
cedenter ad fortitudinem ordinata per virtutem religionis, actus reli- 
giosus et quidem sacrificalis est in sensu stricto. 


7. DE CAUSA EXEMPLARI SACRIFICII 


Causam exemplarem in moralibus realiter identificari cum fi- 
nali, supra diximus. Nihil aliud est, quam obiectum, cuius similitu- 
dinem (formam) inducere intendimus in aliquam materiam. Inde habet 
forma inducenda rationem finis, qua scilicet habita omnis inquisitio 
et tendentia terminatur atque agens fruitur suo opere. Est obiectum, 
ad quod respicimus in ordinanda materia, a quo motiva, principia acti- 
vitatem nostram determinantia mutuamur, quod consequenter sub hoc 
respectu efficienter cum agente concurrit. Causa igitur exemplaris sa- 
crificii erit id, quod a mobis significandum assumitur. Cum vero sa- 
crificium exterius sit signum vel symbolum sacrificii interioris, causa 
exemplaris proxima eius est ipsum sacrificium interius, seu illa obla- 
tio, quam actum essentialem religionis vocavimus. Et quia haec obla- 

tio iterum ad instar reverentiae Dei, ut principii excellentis exempla- 
tur, causa exemplaris remota sacrificii erit, eadem exigentia reveren- 
tiae, quae pro ceteris actibus religionis ut exemplar servit. Cum ta- 
men ad signum sacrificale praesertim ex parte materiae multa concur- 
rant, accuratius determinanda sunt ea, quae ad causam eius exempla- 
rem pertinent sive pro parte pure materiali, sive pro forma, quae est 
significatio. 

Causam exemplarem sacrificii S. Thomas assignat a. r. in di- 
versis defectibus, quibus naura humana afficitur, non simpliciter, sed 
prout sentiuntur, seu ut pio et religioso affectu ad Deum, tamquam 
primum principium referuntur, utpote unice ab illo tolli vel sublevari 
valentia. Defectus designat carentiam entitatis, seu perfectionis, vel 
etiam indigentiam supplendam aut tollendam ex insufficientia virium 
exortam. Isti defectus sive sint privativi, sive negativi, dicuntur per 
ordinem ad perfectionem contrariam, a qua deficiunt, per quam tolli 
possunt, vel in cuius virtute hae res imperfectae in esse remanere va- 
lent. In omni igitur casu defectus provocat ad aliquam perfectionem, 
ex se refertur ad illam et, ut ita dicam, per propriam naturam (recte : 
per carentiam entitatis) praescribit.modos, quibus a perfectione depen- 
det, ab illo adiuvatur, suppletur vel etiam differt. Sic puer natus ple- 
nus est defectibus et in esse remanere non potest, nisi adiuvetur ab 
adultis. Filius prodigus per respectum ad patrem et ordinem mora- 
lem, plenus est defectibus, qui illum deturpant et nonnisi per redi- 
tum ad eos sanari possunt. En illa quarta via celebris D. Thomae, per 
quam ad demonstrationem existentiae entis perfectissimi pervenit, 
quae consequenter fundatur supra causalitatem exemplarem, efficacem 
in probando, vel etiam in influendo, in virtute causae finalis vel effi- 
cientis. Ubi adest defectus negative acceptus, ibi adest exemplar a 
quo deficit, sive propter virtutem deficientem agentis, sive propter ma- 
teriam, quae perfecte exemplari, assimilari nequit. Et si isti defectus 
sint ordinis essendi, relati scilicet ad principia producendi et manendi 
in esse, necessario debet esse causa realis efficacissima, potens res 
defectuosas conservare in esse, Sic via quarta in ratione exemplaritatis 
coniunctae cum ratione efficientiae perducit ad primum ens. Si vero 
defectus sunt privativi, deviatio a regula seu exemplari vires defectuosas 
agentis demonstrat et sic via iam assignata ducit ad illum, a quo auferri 
vel suppleri potest. 

Sunt autem defectus quidam, qui naturam humanam simpli. 

citer comitantur, quidam vero secundum quid, seu naturam in de- 
terminatis circumstantiis, v. gr. peccatum originale, personale; alii 
vero sunt ordinis naturalis, alii autem ordinis supernaturalis. Omnes 
autem isti defectus dicuntur tales per respectum ad Deum, qui est - 
esse per se subsistens, quem tenebrae (compositio ex potentia et actu) 
non comprehenderunt, qui in ordine essendi et operandi nullis subiacet 
defectibus vel reprehensibilitati, ens supraterrenum et supramunda- 
num, proindeque sanctissimum. Per comparationem ad Deum omnia 
sunt defectibilia, plena imperfectionibus et defectibus, sunt terrena, 
mundana, ideoque profana et non sancta et sacra. 
Cum igitur in sacrificio interiori defectus nostri esse atque indi- 
gentias nostras afferamus Deo, ut eis subvenire, dignetur, seu po- 
tius ratione horum feramur ad Deum affectu religioso coniungente 
mentem nostram cum lllo, illa proprietas Dei, vel ratio illius excel- 
lentiae erit causa exemplaris huius sacrificii; a qua praecipue spera- 
mus defectuum nostrorum ablationem (Cf. schema VI-VII), et sub qua 
Deum prae primis venerari volumus. Cum porro sacrificium exterius ad 
internum significandum et excitandum assumatur atque in rebus omni- 
no profanis, ad Deum non ordinatis exerceatur (ut sunt bona exte- 
riora), ad hoc, quod dictis finibus correspondeant, quod internum af- 
fectum Deo coniunctum, ideoque sanctificatum repraesentare valeant, 
necesse est, quod et hae res aliquo modo sanctificentur, participient ali- 
quid de illo esse mundissimo et firmissimo Dei, ratione cuius sanctus 
vocatur. Proinde dicere possumus causam. exemhplarem sacrificii exte- 
rioris esse sanctitatem Dei, rationem vero sacrificii per se primo in 
confeclione rei sacrae consistere. Hanc exemplaritatem eodem modo 
determinare debemus, quo de causa exemplari religionis in genere lo- 
cuti sumus. Ideo investigabimus, an ad rationem sacrificii necessaria sit 
talis participatio sanctitatis Dei, qua fiat in nobis principium vitale 
operationis, vel sufficiat alia, quae solum in relationibus specialibus 
ad Deum consistit. 


A. DE SANCTITATE 


Sanctitas creaturae in genere in speciali participatione Dei, con- 
stistit et super aliquam specialem, praesentiam Dei fundatur. Ex hoc 
exsurgit relatio creaturae ad Deum, qua a suo esse profano extrahitur. 

Inde sacundum quod res cum Deo in relatione poni possunt, sunt 
sanctificabiles et secundum propinquitatem huius novi esse relativi 
ad modum essendi Dei proprium erit gradus sanctitatis realis vel si- 
gnificatae. Inde summum gradum tenet unio naturae humanae hypo- 
statica cum Verbo, infimum autem illae relationes, quae non realiter, 
sed magis secundum existimationem uniunt res cum Deo (pura sym- 
bola). 

Ad rationem sanctitatis secundum D. Thomam duo requiruntur : 
munditia et firmitas. lllud enim est sanctum, quod est elevatum su- 
pra ea, quae sunt communia in vita quotidiana, sive quoad suum esse 
(munditia), sive quoad permanentiam in esse (firmitas). Ouotidiana 
namque profana et vilia dicuntur vel ex sua frequentia, vel ex eo, quod 
homines ad libitum suum ea tractare possunt et solent. Ex impuritate 
ergo, quae de icontactu cum quotidianis, aut ex eodem gradu essendi 
rebus inhaeret, necnom ex debilitate, qua quasi ad nutum cuiusque de 
facili cedunt, vocantur hae res profanae. Si autem supra quotidiana ele- 
ventur, de contactu cum eis liberentur, proindeque a nutu hominum et 
vulgi eximantur, sacra vocantur, tum propter munditiam, quae illis 
in esse propter elevationem supra profana inhaeret, tum propter firmi- 
tatem et inattingibilitatem, quas in permanentia in esse possident, ut- 
pote sub tutela alicuius potestatis firmioris v. g. auctoritatis publicae 
posita. Illud ergo, quod in esse mundissimum est, quod nullam omni- 
no compositionem ex actu et potentia admittit, et ex alia parte propter 
suam immutabilitatem tantam firmitatem in permanentia in esse prae- 
se fert, quod a nulla potestate quocunque modo mutari vel auferri pos- 
sit, essentialiter et ex natura sua est sanctum, sanctissimum, cetera 
vero nonnisi in relatione ad illud sancta vel sacra vocari possunt (1). 

Ut ergo sanctitas a rebus participetur, eaedem requiruntur condi- 
tiones, quae ad relationem in genere. Si non adsit fundamentum rea- 
le, qua ad Deum relata sint relatione reali, sanctitas rebus attributa rea- 
lis esse non potest. Inde ea, quae in rebus humanis quandoque sacra 
dicuntur, secundum hanc regulam diudicanda sunt. Permultae nam- 
quo locutiones nonnisi hyperbolae, vel analogiae sunt, cum non in 


(1) Sic Papa, superiores statuum dicuntur sancti, quia nomine Dei im- 
perant, locum, eius tenent. Leges dieuntur sanctae, quia intendunt inducere 
ad virtutem, ad actionem mundam et piam, participant de firmitate legis &e- 
ternae et non possunt quaeunque ex auctoritate vel ad libitum mutari. 

ordine ad Deum, sed ad aliquem finem status (Deum quandoque om- 
nino excludentem) res sacras nominent. Sanctitas igitur in. hoc sensu 
lato est participatio in esse vel agere Dei secundum aliquam insignem 
eorum manifestationem ; vel : est relatio quaedam specialis ad Dewm in 
aliqua re per essentiam vel per potentiam praesentem. Et quo funda- 
mentum huius relationis (generaliter quaedam immutatio rei) magis ad 
Deum appropinquat, tanto magis res aliqua sanctificari et ab esse vili, 
quotidiano et profano extrahi dicitur. (In hoc sensu docere, generare, 
actum cuiuslibet virtutis agere est res sacra, rem sacram facere). 

Natura tamen divina sub aliquo respectu in sensu eminentissimo 
dicitur sancta, i. e. munda, inaccessibilis et ideo firma. Quatenus con- 
sideratur in se, secundum modum proprium essendi et operandi, qui 
in natura non exprimitur, nec exprimi vel ullo modo participari po- 
test. Haec sanctitas Dei est ordinis supernaturalis, soli Deo propria et 
ex sola benevolentia vel gratia participabilis. Ad hanc per nullam actio- 
nem, per nullam entitatem propriam et ordinis naturalis creatura etiam 
suprema referri potest, quamvis sit terminus negativus admirationis et 
desiderii cuiuscumque creaturae rationalis. Inde etiam post revelatio- 
nem, quando fit positivus terminus, Deus in se inaccessibilis remanet 
menti humanae, ideoque aliquid, quod simpliciter ponitur supra omnem 
contagionem, imo et contactum cum rebus naturalibus, inde mundis- 
simum et firmissimum. Quatenus ergo aliquid de hac natura Dei pro- 
pria participat, vel ad hanc refertur et referri potest, sanctificatur pro- 
prie, erit res sacra, a profanis, i. e. a naturalibus rebus separata. En 
sanctitas per excellentiam, relate ad quam omnis creatura defectum in 
se portat, ita ut nec potentiam positivam (sive activam, sive passivam), 
sed — si sit rationalis — solum quamdam aptitudinem negativam ha- 
beat. 

Sanctitas igitur est proprietas quaedam naturae divinae eodem 
modo, ac infinitas, unitas etc, designatque elevationem Essentiae Di- 
vinae supra omnem naturam creatam et creabilem tum in essendo tum 
in operando, in ratione scilicet munditiae et firmitatis (immutabilitatis).- 
Haec excellentia divina in essendo et agendo, quae etiam maiestas 
appellatur, est causa exemplaris omnis sanctitatis creatae. (1) Creatura 


(1) Maiestas Dei est excellentia eius in essendo et agendo simpliciter. 
Haec movet creaturam rationalem ad affectum timoris. — Sanctitas, est ex- 
cellentia Dei in munditia et firmitate essendi et agendi. Huic competit ad- 

dicitur sancta, in quantum participat in excellentia Dei quoad mundi- 
tiam et firmitatem et secundum gradum approximationis ad Deum in 
hac participatione erit sanctitas creata maior vel minor. 

Sanclilas supernaturalis est relatio creaturae ad modum essendi 
et operandi Dei proprium. Si huic relationi praecedat talis immu- 
tatio in creatura, qua obtinet modum essendi et operandi Dei proprium 
per modum principiorum vitalium, dicitur sanctificari essentialiter, in 
se seu absolute, Sic per gratiam sanctificantem, dona et virtutes. In 
creatura tali modo sanctificata Deus modo speciali praesens est, spe- 
cialis relatio dominii subdit illam Deo, omnia tamen haec supponunt 
entitatem quamdam, ratione cuius res in se, intrinsece sanctificatur. Si 
autem creatura solum quoad speciale dominium Dei extrahatur a com- 
muni modo essendi, dicitur sanctificari relative, seu quoad relationem. 
Sanctitatis essentialis sola creatura rationalis est capax, relativae au- 
tem et irrationalis. Relativa dicitur haec sanctitas, quia semper ex or- 
dine ad aliquam sanctitatem essentialem resultat, sive sit Dei, sive 
creaturae rationalis, et quia non necessario importat mutationem rei in 
se, sed solum relationum eius. 

Sanctitatem ad cultum Dei pertinere asserit S. Thomas I-II Qu. 
IOI à. 4. In creatura namque nihil aliud est, quam coniunctio eius cum 
Deo, fonte sanctitatis et excellentiae. Secundum igitur naturam et gra- 
dum huius coniunctionis est iudicanda et natura sanctitatis, praesertim 
in distinctione coniunctionis amicabilis et servitutis. Coniunctio ami- 
cabilis, quae fit per virtutes theologicas et dona S. Spiritus, ad cul- 
tum Dei pertinet per modum fundamenti et principii dirigentis. Co- 
niunctio autem servitutis ad cultum pertinet formaliter, habetque di- 
versos respectus, secundum quos ea, quae ad illam realisandam con- 
currunt, partes cultus, adeoque sancta vocantur. Per modum principii 
elicientis ad cultum pertinet religio. Haec virtus, quamvis secundum 
suam naturam, utpote in caritate radicata atque ab ea fluens, ad san- 
ctitatem essentialem pertineat, tamen ex eadem natura sua ad hoc or- 
dinatur, ut per eam sanctitas derivetur ad ea, quae sive (quamvis ex 
se bona sint) non versantur circa Deum, proindeque sub. hoc respectu 
profana sunt (ut actus virtutum moralium iustitiae, fortitudinis etc...), 
sive secundum se omni bonitate et laude carentes ex toto genere suae 


miratio. Bonitas est excellentia Dei in participando suum esse et agere. 
Haec movet ad affectum pietatis. 

destinationis profana atque ad Deum non relata sunt. Ex hoc igitur, 
quod religio utitur his rebus, sanctitatem suorum moventium commu- 
nicat illis, ita ut per relationem ad ista, principia et hae sanctificatae, 
sanctae vel sacrae dicantur, (1) Ea igitur, circa quae religio versatur, 
quae ad Deum refert, secundum quae diversimode coniungit nos cum 
Deo in servitute, ad cultum pertinent per modum obiecti, sive mate- 
rialis vel formalis, sive finalis. Inde religio secundum diversas ratio- 
nes, etsi inter se materialiter differentes, ponit in eis sanctitatem. Ideo 
sanclitas relativa nihil aliud est quam ordo per religionem in rebus 
positus ad principia intrinseca et essentialia sanctitatis et in ultima ana- 
lysi ad. Deum. (Est illa ordinatio rationis, de qua in explicanda defini- 
tione virtutis religionis locuti sumus). Ad determinandos diversos mo- 
dos, quibus religio sactitatem ponit, :n rebus, respiciendum est ante 
omnia ad naturam illarum rerum secundum se. Actus namque huma- 
nos virtutum moralium per ordinationem ad Deum tamquam ultimum 
finem sanctificat. Ex hoc namque participant actus nostri ex firmitate 
et munditia Dei, ex quibus Deus praecipue sanctus dicitur, quod ad 
finem omnino immobilem, invariatum adeoque firmissimum, ordinan- 
tur. Per coaptationem namque ad finem ultimum redduntur mundi, ex 
invariatione vero eiusdem firmi atque elevati supra modum essendi il- 
lorum actuum, qui ad fines variabiles ordinantur (vel quia hi fines in se 
aliquid temporale repraesentant, vel quia defectu subordinationis ad 
aliquid immobile in se variantur). Inde actus humanus a religione im- 
peratus specialem quamdam bonitatem prae se fert, qua sanctus i. e. 
firmus, mundus et sub omni respectu irreprehensibilis dicitur, utpote 
sub sub speciali Dei dominio atque tutela constitutus, ex ordinatione 
et coaptatione ad ultimum finem firmissimum et mundissimum. Ideo 
actus humani tali modo atque tali speciali bonitate producendi, necnon 
imago Dei ex illis, in nobis evolvenda sunt obiectum religionis per mo- 
dum cultus late dicti et per illos assequimur coniunctionem servitutis 
cum Deo tamquam in materia immediata et prae ceteris digna atque 
excellenti. Hi sunt materia sacrificii in dignitate statim post actus in- 
tellectus et voluntatis ordinati. 


(1) Principia moventia religionis (Cf. schema III. 1l) praeter principia 
intrinseca sanctitatis essentialis (gratia, fides, spes, caritas, dona S. Spiri 
tus) sunt etiam principia extrinseca, ut Deus, Christus, proindeque actus 
per religionem eliciti vel imperati per respectum | ad omnia ista principia 
participant sanctitatem. 

Si autem agatur de rebus secundum se nullam bonitatem haben- 
tibus, religio ordinat eas ad cultum ; 

1) Ad acquirenda vel augenda principia intrinseca cultus (gra- 
tiam et virtutes). Iste modus habetur in sacramentis et sacramentalibus, 
quae ex voluntate auctoritatis cultum ordinantis (Dei, Christi, Eccle- 
siae) unice ad dictum finem destinantur. In his ergo est sanctitas, tam- 
quam in signo vel in causa efficiente instrumentali sanctitatis essen- 
tialis. 

2.) Ad exercendum cultum in illis et per ea, et quidem a) vel ipsum 
cultum secundum se b) vel cultum ministerialiter. Inde his modis inter 
se, sicut et per respectum ad primum modum alia — saltem mate- 
riali — ratione convenit sanctitas et esse sacrum. Maior est sanctitas 
rerum et actionum, quae ad ipsum cultum assumuntur, cum sint quasi 
sensibiles repraesentationes effectus religiosi interioris, quam illarum, 
quae ad cultum praeparandum. vel sustentandum serviunt. Primae 
namque in ipso cultu consumuntur proindeque secundum totum 
suum esse desinunt esse profanae, econtra res et actiones secundi gene- 
ris aliqua ratione retinent suum esse profanum. Res autem exteriores 
propter duas rationes assumuntur ad cultum: a) ad excitandos, b) 
ad repraesentandos modo sensibili internos animi religiosos effectus. 
Hi duo fines subordinati, sen potius duo aspectus diversi eiusdem finis, 
a virtute religionis respiciuntur et materia ab illa ordinatur, ut ad exci- 
tandum et significandum apta fieri possit. Et quia internus affectus du- 
plici ratione sanctus est, tum ut procedens ex principiis essentialis san- 
ctitatis (vel saltem ad illa acquirenda tendens), tum ut coniunctionem 
cum Deo consciam in ratione servitutis prae se ferens, necesse est, 
quod et res exterior dicti fini correspondens sit sancta, sanctificata, in 
sacram confecta. Haec sanctitas descendit in illam ex virtute religionis, 
qua eaedem relationes in ea ponuntur, quae sunt in ipso actu interiori, 
etiamsi fundamenta non eadem ratione in utroque inveniantur (1). 


(1) Alia enim est ratio alicuius rei in esse naturae, significati vel reprae- 
sentati, et alia in esse signi, symboli vel repraesentantis. Fundamenta igi- 
tur, quibus affectu religioso interno reali coniungimur cum Deo, realia esse 
debent, in signis vel symbolis autem eius sufficit, si illa. fundamenta in es- 
se repraesentativo adsint. Ad hoc vero sufficit realis operatio virtutis reli- 
gionis principiorumque cum illa cuneurrentium circa ista symbola ordinan- 
da ad hoc, quod sanctitas in ea descendere valeat — relativa nempe et na- 
turae earum proportionata. In hoc sensu dicemus postea, quod ad signum 

Omnis igitur res, qua religio ad iinem suum utitur, sanctificatur 
sanctitate relativa, et quo perfectius et propinquius fini eius servit vel 
ad illum sive assequendum, sive repraesentandum adhibetur, tanto ma- 
gis participat de sanctitate, quae ex actu interiori Deo coniuncto in il- 
lam descendit. Si igitur religio talem in rem quandam profanam in- 
fluxum exerceat, quod haec in fine illius assequendo totaliter consu- 
matur, nihilque profani (in esse scilicet relativo) in ea remaneat (quam- 
vis in esse absoluto remanere possit), tunc communicat illi summam, 
cuius capax est, sanctitatem relativam. Et quia oblatio religiosa est tra- 
ditio mentis nostrae ad Deum secundum totum nostrum esse, sanctitas 
perfecte exprimens hunc affectum religiosum solummodo per res totali- 
ter sacras factas, quoad esse profanum (relativum) consumptas, ex usu 
humano simpliciter extractas, symbolice perfecte repraesentari potest. 
In hac sanctificatione relativa dicimus consistere essentiam sacrificii ex- 
terioris, tamquam actus specie (materiali) distincti ab illis influxibus 
religionis in res exteriores, quibus esse profanum a re non totaliter 
aufertur et res solum in aliqua particulari ratione sanctificantur. 

Ad rationem igitur sanctificationis sacrificalis non requiritur par- 
ticipatio in sanctitate Dei per modum sanctitatis essentialis, sed suffi- 
cit per modum relationis descendente in ipsas res ex reali influxu vir- 
tutis religionis, tamquam fontis et principii proximi sanctitatis, ordina- 
tionis ad Deum. Inde si aliqua res intrinsece sanctificata Deo offeratur, 
haec non constituitur in ratione hostiae, materiae sacrificii vel rei obla- 
tae per suam intrinsecam sanctitatem, sed accedere debet nova sancti- 
ficatio, relativa nempe, quae ex oblatione per virtutem religionis facta 
in eam descendit. Ideo affirmat S. Thomas, quod humanitas Christi in 
pássione et Cruce fuerit de novo, seu novo modo sanctificata, quatenus 
per oblationem Christi theandricam oblata, immolata, Deo novo modo 
tradita fuit. Idem dicendum est de SS. sacrificio mensae, in quo res qui- 
dem sanctissima, Corpus et Sanguis Christi, tractatur, tamen ad ratio- 
nem sacrificii constituendum necessaria est oblatio a virtute religionis 
procedens atque in materia ipsa significata. Haec oblatio numero eadem 


sacrificale constituendum non immutatio materiae in se, sed relationum eius 
requiratur et quod ad hanc mutationem sufficiat realis influxus virtutis re- 
ligionis in materiam. sacrifici. 

est, ac illa fuit Christi in Cruce, cuius iteratio, seu potius continuatio, 
repraesentatur per extractionem panis et vini ex usu in consecratione 
ut actione coniungente cum immolatione Christi in Cruce, oblationem- 
que ibidem factam per talem actionem ratificante. Inde in Missa eadem 
virtus religionis Christi agit sicut in Cruce, hic sese immolantis, illic 
autem per consecrationem suam immolationem repraesentantis. 

Inde tota sanctitas sacrificalis a virtute religionis derivatur in 
omnia omnino sacrificia, sicut et ad res, quae vel inserviunt sacrificiis 
(vasa etc.), vel in virtute eius sanctificant, ut sacramenta. Et quia re- 
ligio in exemplandis suis actibus, tum ad Deum, ad quem actus ordi- 
nat, tum ad defectus, quos significare et ratione quorum suam a Deo 
dependentiam exprimere intendit, diximus supra causam exemplarem 
cultus sacrificalis esse defectus religioso affectu atque ad Deum, ut 
fontem sanctitatis, et ut primum principium defectuum tollentium, re- 
latos. Inde secundum diversitatem defectuum erit ordinatio signorum sa- 
craficalium et ab eis etiam dependet divisio sacrificii in plures species 
materialiter differentes. His dictis singillatim  examinabimus defectus 
per quorum significationem et ad Deum relationem cultum sacrifica- 
lem conficimus. 


B. DE SINGULIS CAUSIS EXEMPLARIBUS SACRIFICII. 


In ordine naturali defectus fundamentalis creaturae est sua ex actu 

| et potentia, ex existentia et essentia compositio. Ratione huius e nihilo 
est creata et debet in esse per influxum Divinum conservari. Inde prop- 
ter hanc compositionem Deus est supremum principium efficiens, exem- 
plare et finale totius creaturae, creatura vero constituit gloriam externam 
Dei et per omnem suum conatum ita tendit ad suum principium, ut 
prius et plus diligat illud, quam seipsam. Haec tendentia a nobis re- 
prasentatur, tamquam ascensio quaedem in coelum (ubi Deus a nobis 
speciali modi habitare imaginatur), tamquam continuus gemitus creatu- 
rae indigentis ad suum principium supremum, desiderium participan- 
di a fontibus superioribus esse et bonitatis. En sacrificium matutinum, 
verspertinum, en etiam ininterruptum totius naturae sese in gloriam 
Dei continue offerentis servitium, per adimpletionem voluntatis 
Divinae sacrum quoddam perficientis et ab eo permanentiam in esse 
petentis! — 'Creatura autem rationalis hos defectus non tantum in ratio- 

/ne entis in se portant, sed etiam in ordine affectivo, sentiendo — ut S. 

, Thomas, a. 1. ait. — Ex hoc debet se ad Deum ut principium supre- 
mum referre, necnon agnoscere se ab eo dependere omniaque dona ab 

| Ipso accipere. Hos affectus mentis et cum ipsis suam propriam composi- 
tionem et defectibilitatem conatur exprimere, cum mentem et voluntatem 
tradit Deo, elevat ad Deum, approximat Ipsi. Ex eodem fundamento 
procedit agnitio, quod et corpus, vita ceteraque bona sunt propria Dei, 
debent ad honorem et servitium eius offerri, ad illum ascendere et cum 
ipso tamquam primo principio continuo coniungi. Ista inclinatio in ho- 
minibus tam fortis est, ut non illuminati ,per occisionem sui ipsius vel 
aliorum putaverunt se servitium praestare Deo. Magis tamen illumina- 
ti scientes se nullam supra vitam humanam potestatem habere, pro si- 
gnificanda hac sui ipsius totalis in servitium Dei oblatione, substitu- 
erunt aliquid ad dominium suum pertinens, extrahendo illud ex usu per 
immutationem in talem statum, qui ascensum proprii esse et mentis ad 
Deum significare aptus erat. Et quia ex elementis mundi ignis maxime 
ascendit in coelum, immutatio per illum facta praecipue significabat hos 
animi affectus. Res igitur oblatae (oleum, lardum, animal etc.) con- 
siderantur hic tamquam alimentum ignis, materia non ut destruenda, 
sed ut ad gloriam Dei transmutanda ideoque ad statum meliorem (in 
ratione signi) transformanda. 

Causa igitur  exempláris omnis sacrificii possibilis — est 
compositio ex esse et essentia continuam conjunctionem, continuumque 
ascensum ad Deum postulans. Signa ergo sacrificalia huic correspon- 
denter confici debent, ita ut per illa agnitio supremae excellentiae Dei, 
dependentia nostra in esse et agere ab aliquo principio supramundano, 
gratique animi sensus erga illum exprimantur. Huiusmodi signa qua- 
si infinita mens humana excogitavit, ut videre est ex diversis populorum 
sacrificiis sub lege naturae. Sub Lege Veteri isti effectus per holocausta 
praecipue exprimebantur, in Novo Testamento autem per passionem et 
mortem Christi. Commune omnibus modis sacrificii huius generis est 
extractio rei ab usu, a quo vita nostra dependet, ut per hoc significetur 
totalis nostra a Deo dependentia. 

Alius autem defectus est, qui oritur ex subtractione nostri "effectus 
a Deo. Certum est nos non posse in ordine entis substrahere ab actione 
conservativa Dei, nec ex eius continuis beneficiis, bene tamen in ordi- 
ne affectus, quatenus id quod secundum esse contingit, nos agnoscere 
nolumus, sicque amorem proprium praeponimus amori Dei, excellen- 

tiamque, propriam in his quaerimus in quibus eam quaerere non li- 
cet nec esse creato competit. En superbia, exemplar et fundamentum 
omnis peccati et in omni peccati et in omni peccati aliquomodo inclusa. 
Per hoc conjunctio nostra ad Deum — non secundum esse, sed 
secundum affectum interrumpitur et exsurgit in nobis defectus quidam 
maximus — exclusio praesentiae Dei cogniti et amati, in nobis inhabi- 
tantis — inde privatio quaedam perfectionis ex jure naturae nobis de- 
bitae, scilicet imaginis Dei naturalis in actu secundo (t1). 
In hac privatione injuria quaedam contra Deum et quidem maxi- 
ma includitur, propter quam homo meretur privari et actuali influxu 
Dei conservantis, vel saltem reus redditur poenarum gravissimarum. 
Hi duo defectus sunt, quibus homo reflectens supra suum statum men- 
talem gravissime deprimitur et quos omni omnino studio tollere cona- 
tur. Ex hac reflexione exsurgit desiderium approprinquandi ad Deum, 
per presentiam eius iterum sanctificandi, necnon et remissionem poena- 
rum assequendi. Haec desideria significari debent in sacrificio pro pec- 
cato formaliter. Praeparative tamen et alii actus praecedere possunt et 
debent, qui exprimunt interruptionem affectus in Deum, demerita ipsius 
peccatoris, praesertim vero indignitatem eius in esse permanendi. Haec 
significantur per destructionem rerum, sive animatarum, sive inanimata- 
rum, quasi locum peccatoris tenentium. Formaliter tamen peccator 
sacrificans non hoc intendit, sed reconciliationem, seu ut inhaereat 
sancta societate Deo. Proindeque comburens res a se oblatas vel alio 
modo immutans non destructionem earum intendit formaliter, sed ap- 
plicationem earum ad aliquod opus Deo acceptum, quo conatus eius 
ascendendi ad Deum magis significatur. Inde etiam in sacrificio pro 
peccato, seu expiatorio defectus tollendus (peccatum tum quod rea- 
tum culpae tum quoad reatum poenae) sufficienter repraesentatur per 
extractionem rei ab usu, qua significatur ipsum peccatorem de se me- 
reri, ut vita, quae per usum rerum exteriorum sustentatur, privetur. De- 
structio ipsa vel solum materialiter se habet in illo signo exemplando 
aut conficiendo, vel particulariter tantum assumitur ad rationem deter- 


(1) Deus inhabitat in nobis per cognitionem et amorem; hoc est portare 
in nobis imaginem Dei in actu secundo. Et quia naturaliter tenemur ad co- 
gnitionem, et amorem Dei, defectus perfectionis ex hac cognitione et amore 
proveniens est revera privatio quaedam, et non tantum negatio, 

minati sacrificii constituendam, ita ut nullo modo nulloque in casu tam- 
quam ad rationem generalem sacrificii pertinens asseri possit. 

Intra limites naturae carentia participationis Essentiae Divinae in 
se (ergo carentia sanctitatis supernaturalis) non est defectus privativus, 
sed negativus tantum. Inde independenter a revelatione ab homine nec 
conscie nec subconscie sentiri potest, affectusque eius ac desiderium in 
hoc sensu ad Deum ferri non valet. Inconscie tamen etiam hunc defe- 
ctum sentit, ex eo quod nihil in ordine naturali desideria sua totaliter 
quietare potest. Inde adest quaedam inquietudo indeterminata, conatus, 
quidam ad superiora, quin quodcumque objectum illi dari positive pos- 
sit. Istud tamen objectum adest negative secundum quamdam non re- 
pugnantiam ex parte ambientis (sive hominis, sive rerum naturalium) 
et in potentia, inclusa nempe in elevabilitate naturae humanae aptae 
etiam ad hanc sanctitatem et ad talem participationem divinae naturae. 
Omnia igitur sacrificia legis naturae Deo accepta et rata, negative et 
in potentia etiam huic defectui correspondent, et in tali sensu sunt in- 
terpretes desiderii humani. 

Post revelationem tamen haec positive et saltem subconscie signi- 
ficari debent et quia mens humana ex se impotens est in ordine super- 
naturali aliquid agendi vel significandi, determinatio signi sacrificii su- 
pernaturalis non potest relinqui arbitrio eius, sed debet determinari a 
Deo revelante. Inde sacrificia supernaturalia essentialiter sunt legalia, 
sive respiciant cultum publicum, sive privatum. Causa igitur exemplaris 
talium sacrificiorum utique remanent defectus humani, sed determinatio 
modi eos significandi Deo reservatur. Deus autem secundum diversos 
gradus evolutionis revelationis determinavit signa sacrificalia, prout in 
umbra vel in veritate fini ipsius sacrificii correspondebant. 

Praeter defectus enumeratos quilibet alius potest assumi ad exem- 
plandum motum et conjunctionem religiosam mentis nostrae ad Deum, 
ita ut petitio, gratiarum actio, etc. per sacrificium eodem modo possint 
et debeant repraesentari sicut per alios actus exteriores religionis. 

Inde schema et divisio sacrificii ex parte causae exemplaris. 


D! ! 
naturali : compositio ex essentia et existentia. 


negative: defectus gratiae sanctificantis 
in ordine propter carentiam potentiae. 
essendi super- 
naturali |privative: defectus gratiae propter caren- 
tiam nitoris animae ex peccato prove- 


Z nientem. 

Ds 

& 

^ ! propter carentiam potentiae determinandi et efficiendi 
; di cursum vitae propriis viribus. 
in ordine 
operandi 


propter carentiam potentiae independenter operandi 
sive in ordine naturali sive supernaturali. 


Sacrificium laudis, adoraiivwm, latreuticum, est oblatio exemplata 
ad instar defectuum essendi, ad significandam totalem nostram a Deo. 
dependentiam ; est oblatio alicuius rei per eius extractionem ab usu, si- 
gnificans nostram a Deo dependentiam secundum totum esse. Ad hoc 
genus praecipue pertinebant holocausa Veteris Legis, sacrificium Cru- 
cis, et Missae. Sacrificium laudis est species (materialis) perfectissima 
sacrificil, cum repraesentet defectus essendi, qui sunt fundamentum 
omnium aliorum defectuum eosque includunt. 

- Sacrificium pro peccato, seu exptiatorium, est oblatio exemplata ad 
instar defectuum provenientum ex privativa carentia imaginis Dei (sive 
in ordine naturali, sive in ordine supernaturali (privatio gratiae) necnon 
impotentiae sese erigendi, nitoremque animi recuperandi; est oblatio 
alicujus rei per extractionem eius ab usu significans nostram a Deo 
dependentiam in tollendo reatu culpae et poenae, i. e. agnitionem de- 
meritorum, mutationem affectus a Deo aversi (poenitentiam), deside- 
riumque nos cum Deo reconciliandi, nitoremque animi recuperandi. 
Nihil obstat, quominus in hoc genere sacrificii, significatio sacrificalis 
per destructionem rei compleatur, sive oblatio (consecratio, extractio ex 
usu) tali modo conficiatur. Objectum destructum vel vita privatum 
forse magis exprimit et repraesentat demerita peccatoris necnon interru- 
ptionem contactus affectivi cum Dei. Tamen quia sacrificium interius 
pro peccato, simul propitiatorium est, i, e. in desiderio, supra descri- 
pto, completur, ideo nec ista actio oblativa simpliciter rationem de- 

structionis habet, sed et ascensionis ad Deum, proindeque sufficienter 
per rei extractionem ab usu notificatur et completur. 

Sacrificium pacificum est oblatio exemplata ad instar defectuum, 
praesertim in ordine agendi nos comitantium, ratione quorum, ad au- 
xilium Dei et consequenter ad pacificam conviventiam cum ipso provo- 
camur; est oblatio alicuius rei per extractionem eius ab usu, adeoque 
per traditionem in. speciale dominium Dei significans nostram a Deo 
dependentiam in participandis donis Eius. Ad significationem horum 
sacrificiorum complendam adiungitur participatio in materia sacri- 
ficii per comestionem in convivio. Est duplex : 

a) mmpetratorium : quod per traditionem rei significat voluntatem 
conciliandi et conservandi benevolentiam Divinam a qua in partici- 
pandis donis totaliter dependemus. Idem, quod oratio vocalis per voces 
significat, repraesentatur in sacrificio per res exteriores. 

b) votivum vel gratiarum actionis, quod per traditonem rei signi- 
ficat gratos erga Deum animi affectus, necnon promptitudinem recom- 
pensandi, secundum possibilitatem, benevolentiam Dei nobis per dona 
collatam. De gratiarium actione Cf. II, II. Qu. 106. De hac divisione 
sacntcit cf: T1109 102. a; 3. 


C. DE CAUSA EXEMPLARI SACRIFICII CRUCIS. 


In sacrificio Crucis, utpote perfectissimo, omnes defectus naturae 
humanae exemplati sunt simul cum eorum relatione ad Deum, ut pri- 
mum principium tollens eos. Inde etiam omnes species sacrificii mox 
enumerati in eo inclusae erant. 

Causa exemplaris primaria sacrificii Crucis erant defectus huma- 
nae naturae lapsae per virtutem Verbi Incarnati erigendae. Christus 
namque solum ad redimendum hominem venit, inde in opere suo sa- 
orificali hoc prae primis exprimi debuit. Inde non defectus naturae hu- 
manae simpliciter, nec ut iustae iustitiae originali, erant causa exem- 
plaris eorum, quae in sacrificio Crucis fiebant, sed defectus naturae 
per peccatum deturpatae, ex se impotentis se elevandi, redimendi, ad 
Deum convertendi necnon quodcumque signum acceptum et ratutti suae 
subiectionis erga Deum dandi. Ideo sacrificium Crucis per se primo 
erat sacrificium pro peccato, sacrificium expiatorium, et per reconcilia- 
tionem reddens Deo honorem debitum agnoscendo et significando Eius 

supremam atque per peccatum offensam sanctitatem. Natura humana 
per peccatum corrupta, demerita eius, poenae, ut a Deo infligendae, 
necnon desiderium sese cum Deo conciliandi et satisfactionem dandi, 
sicut ex parte Dei sanctitas et maiestas offensa, satisfactionem accep- 
tans et reconciliationem quoad effectus conferens — en causae exem- 
plares, ad quarum instar sacrificium Crucis conficiendum erat. 

In peccato autem sunt duo: reatus culpae (macula) et reatus poe- 
nae. Macula constistit in privatione gratiae, vitae animae supernatura- 
lis, interruptionis communitatis inter hominem et Deum. Peccatum 
insuper est superbia, iniuriosa exaltatio excellentiae hominis per con- 
temptum verae excellentiae Dei. Inde ex hac parte peccator fit « ma- 
ledictum », aliquid carens praesentia et benedictione Dei, sibi relictus 
et derelictus. Iste status peccatoris significabatur per ea, quae in sacri- 
ficio Crucis contigerunt. Mors Christi, interruptio unionis animae et 
corporis, significavit interruptionem debitae coniunctionis inter homi- 
nem et Deum. Mors est pro natura humana quid foedissimum et ma- 
xime terribile. Per mortem Christi significabatur foeditas animae per 
Peccatum deturpatae necnon effectus terribiles et funestissimi peccati, 
Ex hoc autem quod Christus, Deus fortis, traditus erat voluntati homi- 
num, qui ad suum libitum fecerunt cum illo, in infirmitate carnis suae 
exemplatus est status hominis sibi relicti, excellentiam suam in propriis 
viribus quarentis. Ex hoc tandem, quod Christus a Patre derelictus est, 
factus est pro nobis maledictum, per quod significabatur illa totalis pri- 
vatio praesentiae et dominii Dei, quam peccatum secum ferebat. 

Reatus poenae est defectus privans hominem iure ad beneficia Dei 
et ordinans illum ad sustinenda justa judicia. En exemplar, ad cuius 
instar Sacrificium Crucis erat confectum secundum illam partem, qua 
Christus languores nostros tulit et peccata nostra portavit (III, Qu. 22, 
21-3). 

Per Sacrificium igitur Crucis omnia erant perfectissime exemplata 
quae ad naturam humanam per peccatum corruptam et deturpatam nec- 
non ad ejus liberationem seu redemptionem pertinent (III, Ou. 48, a. 
4). Quod autem etiam ea quae ex parte Dei ad exemplaritatem huius 
sacrificii concurrunt, fuerint significata, patet ex eo quod sacrificium 
Crucis fuerit satisfactio (III Qu. 48, a. 2) i. e. opus a Dei Filio, sese 
usque ad mortem pro amore hominis humiliante, confectum, Cum vero 
mors Christi in cruce non fuerit destructio simpliciter, sed introitus in 
gloriam, tum desiderium reconciliationis cum Deo ex parte hominis, 

tum-etiam acceptatio sacrificii seu actualis reconciliatio Dei sufficienter 
exemplata sunt. Et praecise secundum illam partem qua passio et mors 
Christi erant via et introitus in gloriam, etiam ratio sacrificii laudis et 
pacifici inveniuntur in sacrificio Crucis, per quod consequenter omni- 
bus exigentiis naturae humanae perfectissime satisfactum est. 


8. DE CAUSA FORMALI SACRIFICII 


Causa formalis sacrificii est. significatio defectuwm maturae hwma- 
"ae ex ordinatione rerum exteriorum proveniens per internam. animi 
oblationem sew traditionem effecta et informata. Inde sacrificium non 
est quid unum per se, sed per accidens, quod tamen ex unitate finis 
pulcherrimum quoddam atque ordinatissimum esse recipit, cuius ordo 
nos delectat, elevat et ratione cuius aptum redditur tum ad significan- 
dos animi affectus, tum etiam ad excitandos illos ad devotam oblatio- 
nem mentis. Forma namque rerum est ordo, ut ait D. Thomas, unde 
et ea quae ex se per accidens tantum uniuntur, ex relatione ad unum 
finem, esse quoddam ordinatum prae se ferunt. En illa relatio prae- 
dicamentalis, de qua in explicatione virtutis religionis diximus eam 
esse formam actuum eius. Actus essentialis religionis est ordinare ad 
Deum, ponere in rebus ordinem ad Deum, sanctificare res etc. Coap- 
tando res Deo, fini ultimo, ponendo in eis munditiam, uno verbo or- 
dinationem rationis, respectum ad Deum in quacumque materia reali- 
sando, religio efficit quid unum, pulchrum, bene ordinatum cujus for- 
ma est praecise ille ordo, qui ex coaptatione multorum ad unum finem 
resultat. 

Sacrificium interius consistit in ipso actu essentiali religionis qui 
est oblatio, traditio, ordinatio sui ad Deum. Hoc per sacrificium exte- 
rius non tantum significare, sed et ipsum in virtute hujus oblationis 
confici debet. Religio enim est principium efficiens sanctitatem, ita ut 
nonnisi mediante illa, mediante ordinatione illius, inducatur actionibus 
et rebus illud esse, illa forma, quae sanctitas vocatur, relationem rei 
specialem ad Deum exprimens. Quomodo sacrificium interius in nobis 
causetur, explicavimus supra, exponentes causas efficientes (funda- 
menta tum ontologica tum psycologica) religionis. Statim namque 
quod percipiamus nostros defectus, exsurgunt in nobis affectus admi- 

rationis, subjectionis sicut et promptatudinis, ex quibus oratio, gratia- 
rwm actio eic., procedunt. 

^^» Considerantes vero defectus culpae et reatum poenae, potentia 
movemur et satisfacere Deo intendimus, conantes eum conciliari, eius 
in nobis benevolentiam recuperare. Hi et similes sensus sunt principa- 
le, sacrificium, sine quibus nullum sacrificium Deo acceptum esse po- 
test, et quibus signa sacrificalia comitari et informari in ratione causae 
efficientis et exemplaris debent ad hoc, ut plus sint quam simplicia ca- 
davera in cultu divino, Et cum ex una parte nulla creatura affectum 
Deum digne honorantem (ex aequo) proferre possit, alia vero ex parte 
propter debilitatem suam frequentissime in his et consequenter in sa- 
crificio principali et essentiali deficiat, miserentissimus Deus in Christo. 
Deo et homine, mediatorem constituit, qui hos affectus in propria per- 
sona pro universo genere humano et pro singulis kominibus Deo Pa- 
tri offerret, ita ut nos nonnisi affectibus Christi uniri, illi nos conjun- 
gere debeamus. Sic in nullo nostro sacrificio vel in quocumque opere 
ad cultum Dei pertinente deficit dgnitas honorandi Deum, dummodo 
ut membra Christi in virtute capitis mota, ad illa accedamus. Idem 
dicendum est de sacrificiis veteris Legis, quatenus in virtute venturi 
Redemptoris offerebantur. 

Si consideretur sacrificium exterius, eius essentia in significatione 
defectuum — et affectuum consistit. Ad signum requiritur res 
quaedam ita disposita ut praeter se et aliud in mentem faciat venire. (1) 
Signum vero instrumentale consistit in ordinatione quadam practica 
rationis, ita componente res sensibiles, ut sive ex sua natura 
sive ex quadam conventione, mentem ad aliquos conceptus 
incitent. Sic v. g. voces, toni musicales, insignia exercitus, salutatio- 
nes etc. Signum igitur ad genus relativorum pertinet, significatio vero 
ipsa est relatio quaedam, quae realis vel rationis esse potest, secundum 
quod fundamenta ipsius magis vel minus firma et realia sunt. Si sit 
pura ordinatio rationis ad placitum, et absque ullo fundamento, signi- 
ficatio est relatio rationis et ipsa res in genere signi ens tantum ratio- 
nis erit. 

Finis igitur significationis est rem aliquam occultam, sensibus se- 
cundum se inaccessibilem, menti repraesentare. (S. Augustinus: mo- 


(1) De variis quaestionibus ad signum pertinentibus cf. Joan. a. S, Tho 
ma Curs. Philos. Logica, II P. Q. ?1. 

numentum — monet mentem). Abstrahendo igitur ab hac repraesenta- 
tione res in ratione signi nullum valorem, nullam rationem existendi ha- 
bet, proindeque relatio inter signum et signatum est de ratione signi, 
est eius causa formalis, constituit ipsammet significationem. Significatio 
ergo definiri potest : relatio inter signwm et signatum, seu, ordinatio ra- 
tinis circa res sensibiles ad repraesentandum aliquid occultum seu sen- 
sibus inaccessibile. 

Inter oculta autem praecipuum locum obtinent res sacrae, quae, 
- praesertim si sint ordinis supernaturalis, sensibus directe omnino inac- 
cessibiles sunt. Inde apte mens de praesentia alicujus sanctitatis per 
signa quedam admonetur. Sic in vita civili sanctitas et inviolabilitas 
regis exprimitur per segregationem eius a civibus, per coronam, per 
custodiam vel alias ceremonias, quae secundum se quandoque omnino 
risibiles essent, nisi consuetudo populi, conventio, etc. has non or- 
dinassent ad aliquid pro republica revera summi momenti exprimen- 
dum. Vel quod in legibus adsit sanctitas, adhibentur gladium vel res 
similes, poenas pro laedentibus minantes: — Quod in coniugio habetur 
aliqua specialis participatio in activitate Divina, omnes populi expri- 
mebant per ceremonias speciales matrimonium comitantes. Ipsemet 
Deus in veteri Testamento suam praesentiam variis modis significavit. 
Sic dando tabulas Moysi tonitrua significabant specialem praesentiam 
Dei legislatoris et punientis. Suam sedem esse in Arca repraesentavit 
per nebulam. 

Simili modo significatur quando res sacrae hominibus dantur. Sic 
si rex conferat gratiam sibi soli reservatam, fiunt ceremoniae et datuc 
signum speciale, gratiam repraesentans. Si judices leges applicent, hoc 
faciunt inter ceremonias quandoque perterrentes. Deus ipse in Veteri 
Lege collationem potestatis regiae et sacerdotalis ad signa quaedam et 
ceremonias alligavit. Eodem modo ordinavit, quod incorporatio in po- 
pulum electum et consequenter collatio Divinorum beneficiorum atque 
participatio specialis in meritis futuri Salvatoris per ceremoniam quan- 
dam, per circumcisionem, conferatur et significetur. In nova lege col- 
latio gratiae significatur per diversas res sensibiles ordinatas, in sa- 
cramentis, 

Similiter etiam intentio mentis sese coniungendi cum suo su- 
premo principio honorando et colendo illud, significari potest et (prop- 
ter compositionem hominis ex anima et corpore) etiam debet. Omnia ista 
.signa sensibilia, quaecumque excogitari valent, in hoc conveniunt 

quod ordinationem mentis et actuum eius ad Deum, tanquam princi- 
pium supremum repraesentant. Inde ipsa haec signa talia esse debe- 
rent, quae nec etiam materialiter in vita profana inveniantur vel ad 
nullum aliud cultum, cultu Dei proprio inferiorem, adhibeantur. — 
Quanto igitur perfectius per res quasdam sensibiles haec exclusiva or- 
dinatio mentis suorumque actuum ad supremum principium sui esse 
exprimitur, tanto aptius assumuntur ad significationem et adhibentur 
in cultu divino ad exprimendos exterius internos animi sensus, et tanto 
digniores sunt ut Deo tradantur et offerantur. 

Signa, quae affectus erga solum Deum portandos, omnino indu- 
bitanter exprimere possunt, sunt voces. Per voces enim modo omnino 
tuto significare valemus intentionem mentis exclusive in Deum ferri, 
rationem, secundum quam ab eo dependemus distinguere ab aliis ratio- 
nibus, secundum quas a creaturis dependemus. Inde oratio vocalis, cum 
sit interpres indubia fidei, ceteris paribus, praeeminet inter exercitia 
exteriora religionis. Inde est etiam, quod voces assumuntur ad cetera 
signa sensibilia determinanda. v. g.: si genuflexio comitatur per verba 
« adoro te Christe Domine », non amplius potest confundi cum alia ado- 
ratione, quam etiam regibus exhibemus. Ceterae tamen res sensibiles, 
secundum se consideratae, in ratione signi indeterminatae sunt, ut 
patet ex eo, quod eadem res ad contrarias omnino significationes assu- 
mitur. Sic exspuere apud nos et apud silvestres. Inde nonnisi per verba 
concomitantia vel ex consuetudine populi, aut etiam ex auctoritate pu- 
blica ita ad unam significationem determinantur, ut aliam prae se ferre 
non valeant. 

Signa igitur ad cultum divinum adhibita in generali ratione sen- 
sibiliter exprimendi nostram cum Deo coiunctionem per cultum non 
differunt, bene tamen in ratione coiunctionis mentis in certa materia. 
Sic honorare et colere Deum possumus per petitionem, quae praecipue 
exprimitur per voces; per humiliationem corporis, quae dicitur ado- 
ratio: per confectionem rei sacrae, quae exprimitur per res exteriores 
ab usu profano ad sacrum translatas, ut fit in sacrificio; per oblationem 
rerum ad res sacras conficiendas remote serventium, quae exprimitur 
per traditionem bonorum temporalium ad usum ministrorum et sanctua- 
riorum. Res ergo adhibitae ad sacrum conficiendum necnon tali modo 
ordinatae, ut hanc confectionem et sanctificationem prae se ferant, re- 
praesentent et significent, quamvis conveniant cum aliis signis af- 
fectum religiosum significantibus in generali ratione, sufficienter ta- 

men ab aliis differunt in significanda confectione rei sacrae, seu talis 
influxus virtutis religionis in ipsas, quo totaliter ad finem eius asse- 
quendum applicantur atque in ipso cultu consumuntur (quoad esse re- 
lativum profanum). Forma igitur sacrificii exterioris est significatio per 
ordinationem rationis im rebus exterioribus posita, qua oblationem 
mentis 1nlernam, repraesentare valent. Per hanc significationem 
exercetur ex una parte relatio inter sacrificium exterius et interius, ex 
alia vero parte multitudo tum actionum sacrificalium, quam materiae 
adhibitae in unitatem quandam reducitur et in ratione signi sacrificalis 
constituitur. Et cum oblatio mentis sit specie una et solum secundum 
diversas materias et modos differens, quilibet defectus vel quilibet finis 
inter causas exemplares religionis enumeratur in significationem sacri- 
ficalem assumi potest, et secundum quod una vel altera significatio 
praevalet, loquimur de sacrificiis laudis, expiatoriis etc... quae sunt 
species materiales sacrificii. 

De significatione igitur sacrificali, cum sit ordinatio rationis circa 
res sensibiles, eodem modo possumus et debemus loqui, sicut de ordi- 
natione rationis quam generaliter diximus esse formam omnium actuum 
religionis. Formaliter considerata est relatio praedicamentalis inter si- 
gnum et signatum, medium inter illa, unitas multitudinis ordinatorum. 
Materialiter, praesuppositive seu quoad fundamentum est coaptatio re- 
rum sensibilium (signi) ad rem occultam (signatum). Inde praedicta 
relatio oritur ex coaptatione, et secundum naturam coaptationis erit ab 
aliis entitatibus et signis distincta ordine, specie formaliter vel mate- 
rialiter. Res autem in ordine relativorum dupliciter coaptantur inter 
se (duo sunt fundamenta relationis) : per commensurationem extrinse- 
.cam et per actionem-passionem. Ex commensuratione; a) in quan- 
titate oritur relatio aequalitatis, inaequalitatis etc. ; b) in qualitate relatio 
convenientiae et disconvenientiae etc. Per actionem-passionem fundan- 
tur relationes dominii, subjectionis et generatim illae, quae duas per- 
sonas inter se conjungere solent. Ratione hujus per oblationem reli- 
gionis exsurgit relatio servitutis in ordine ad Deum et ab hoc funda- 
mento derivatur sanctitas in actiones ab ea imperatas, necnon ad signa 
oblationem illam repraesentantia, Relatio significationis proxime in 
commensuratione extrinseca fundatur, cum ex convenientia extremorum 
exsurgat, remote tamen supponit actiones ordinantes et coaptantes, qui- 
bus ex una parte extrema inter se commensurentur atque in aliqua com- 

muni proprietate conveniant, alia vero ex parte forma seu relatio Si- 
gnificationis causetur. 

Ad essentiam namque signi pertinet, ut aliud praeter se reprae- 
sentet. Dummodo enim aliquid solummodo id menti repraesentet, quod 
ad rationem suam pertinet, non est signum. In ratione signi aliquid 
per hoc constituitur, quod locum tenet alterius, quod ducit in cognitio- 
nem ejus, quod repraesentat illud secundum aliquam rationem noti- 
ficantem. Inde signatum in signo aliquo modo includitur, ita ut hoc 
virtutem habeat mentem ducendi in cognitionem illius. In hac prae- 
cise virtute consistit ratio signi, ista est forma signi, haec constituit si- 
gnificationem (tum in actu primo, tum in actu secundo). Et cum Si- 
gnum virtutem suam non in ratione causae efficientis in mentem exer- 
ceat, sed ad modum causae exemplaris, seu potius per modum objecti 
moventis et terminantis, ideo materia signi nonnisi per aliquam ordi- 
nationem rationis apta fit ad hoc, quod praeter se etiam aliud reprae- 
sentet. Aliis verbis istud repraesentandum (signatum) debet in reprae- 
sentante (signo) includi, ad hoc quod loco ejus substitui possit. 

Sic in signis naturalibus Auctor naturae, in signis vero artificia- 
libus mens humana ponit vel invenit quandam compositionem vel or- 
dinem, ratione cujus duo inter se conveniunt, unum in altero inclu- 
ditur, ab illo repraesentatur. 

Repraesentare aliquid secundum quecumque modum inclusionis 
constituit igitur rationem signi. Hac ratio optime exprimitur per voca- 
bulum graecum ; symbolum, quod a cupoXéo seu cupBAAXo derivatur, 
quod in unum conjicere, — congregare vel — incidere significat. Illud 
igitur, quod aliud includit, potest sumi in signum seu in symbolum 
ejus et secundum rationem inclusionis erit plus vel minus perfectum si- 
gnum vel symbolum. Sic v. g. prima credibilia possunt dici symbo- 
lum nostrae fidei, quia omnes veritates in se includunt; ens, prima 
principia et generatim subjecta scientiarum possunt servire tamquam 
signum et symbolum totius scientiae. Propter rationem inclusionis es- 
sentia est symbolum proprietatum, vel viceversa; effectus est signum 
causae et viceversa, ita ut invicem symbolice repraesentare et pro in- 
vicem poni vel substitui possint. Generatim dici potest, quod unaquae- 
libet conjunctio relativa sufficit ad signum seu symbolum constituen- 
dum, dummodo non fundetur supra aliquam convenientiam in proprie- 
tate extremis univoce conveniente. Ea enim, quae univoce conveniunt 
non sunt inter se formaliter, sed solum materialiter diversa, proinde- 

que unum non est ratio cognoscendi alterius. Sic una colulumba non 
est symbolum alterius, bene tamen ratione alicujus proprietatis potest 
repraesentare aliquam proprietatem alterius ordinis v. g. mansuetudi- 
nem. Inde similitudo, vel generatim convenientia extremorum in com- 
mensurabilitate extrinseca fundata optime servit ad signum aut symbo- 
lum constituendum, tamen solummodo in ratione analogorum. Similiter 
imago, quae procedit ab exemplari in similitudinem speciei, non potest 
esse signum illius, bene tamen in signo speciei (figura) vel secundum 
quandam rationem inferiorem. Inde filius non est symbolum patris 
vel viceversa in univocis, bene tamen una proprietas (v. g. fortitudo) a- 
licujus avi potest esse symbolum totius vitae familiaris, sicut e contra 
proprietas posteriorum potest esse symbolum totam familiam notificans. 
Inde generatim dicendum est repraesentationem significativam sew sym- 
bolicam ex ratione analogorum deswmendwm esse atque tales similitudi- 
nes vel convenientias esse necessarias ad hoc, quod unum in altero inclu- 
datur, ab illo repraesentetur, et in locum ejus substitui possit. Signum 
vel symbolum igitur est id, quod praeter se aliud repraesentat, illud sci- 
licet, quod secundum quamcumque conjunctionem relativam, identitate 
univoca exclusa, in alio continetur seu includitur. S?gnificatio autem est 
relatio unius ad alterum, seu repraesentatio unius in altero per relatio- 
nem quandam fundatam in actione vel in coaptatione signi seu symboli 
ad signatum seu symbolisatum. Distinctio numerica signorum de- 
pendet a materia, in qua significatio exercetur, specifica vero a termino 
seu potius a diversis rationibus, quibus terminus (signatum) in subje- 
cto (signo) relationis includitur. Signatum namque respectu signi ha- 
bet rationem causae exemplaris, proindeque secundum diversitatem 
rationis exemplatae erit distinctio signorum. Inde divisio signi in for- 
male, quod ratione similitudinis, et instrumentale, quod ratione alte- 
rius connexionis repraesentat et ducit in cognitionem alterius. Sic ima- 
go vel species expressa sunt signa formalia, fumus respectu ignis, la- 
vacrum corporale respectu immunditiae spiritualis sunt signa instru- 
mentalia. 

Ex his patet ante omnia, cur cultus externus religiosus symbolicus 
seu significativus dicatur. Res enim adhibitae nullam aliam rationem 
habent, nisi ut cultum internum, qui realis vocatur, repraesentet. Patet 
insuper, signa exteriora in cultu religioso adhibita materialiter inter se 
differre secundum diversitatem actuum et rerum, in quibus cultus exer- 
cetur. Sic adoratio et sacrificium materialiter differunt, quia prima in mo- 

tibus corporeis, secundum in rebus exterioribus realisatur. Specificam 
autem horum signorum distinctionem desumere debemus ex natura 
oblationis internae, cujus sunt symbolum et repraesentationes. Inde si 
haec procedat ex solis principiis naturalibus et ordinetur ad finem re- 
ligionis naturaliter cognitum, signa symbolica specie imo et ordine dif- 
ferunt ab illis, quae oblationem supernaturalem significant. Et quod in 
ipso ordine supernaturali oblationes diversae rationis fieri possunt, pàtec 
ex distinctione cultus hieratici et hierarchici. Isti in ratione quidem gra- 
tiae et supernaturalitatis actus secundum se non differunt specie, bene 
tamen in ratione cultus seu relationis ad Deum, quod idem est ac dif- 
ferre quoad ratificationem cultus. In oblatione namque ex gratia et vir- 
tute religionis procedente sunt duo: a) recessus a propriis agendi ra- 
tionibus, b) accessus ad Deum per coaptationem operum illi ut ultimo 
fini. In hoc secundo consistit traditio nostra ad Deum formaliter, in pri- 
mo autem praesuppostive. Inde accessus in ratione traditionis specifice 
differt secunáum distinctionem specificam principiorum, ex quibus pro- 
cedit sive quoad exemplaritatem, sive quoad efficientiam. Inde sub hoc 
respectu cultus theandricus Christi alterius omnino rationis est. quam 
cultus puri hominis, quamvis in ratione gratiae sanctificantis et super- 
naturalitatis in eodem ordine non specie, sed quoad gradum tantum 
differant. Ex eo tamen, quod traditio mentis procedat ex natura hu- 
mana per Personam Verbi terminata, non tantum valor infinititus in 
illam descendit, sed etiam ratio debiti variatur ex eo, quod non est puri 
servi, purae creaturae, sed Filii Dei. Honor patrifamilias debitus aliae 
rationis est, si praestatur a filiis, quam a servis. Inde cultus eorum, qui 
in consortium Christi assumpti sunt, qui per characterem facti sunt 
membra ejus, in ratione traditionis alterius speciei sunt, quam cultus 
eorum, quibus haec immembratio deficit. Non enim illi sunt, qui tra- 
ditionem suam conficiunt et ratificant, sed Christus, in cujus virtute et 
sub cujus motione agunt. Inde oblatio hierarchica est traditio in virtu- 
te Christi, participatio quaedam in activitate ejus theandrica. Et quia 
traditio haec formaliter praesupponit recessum a nostris propriis inten- 
tionibus et coaptationem ad ultimum finem, fieri non potest in virtute 
Primi Hierarchiae, nisi et materialiter ad exemplar Christi conficiatur, 
secundum ritum sacerdotii ejus fiat. Inde cultus hierarchicus tum quoad 
rationem causae exemplaris, tum quoad efficientiam alterius rationis est, 
quam hieraticus, in quo oblatio per Christum deficit. Inde est, quod 
etiam signa has oblationes repraesentantia diversae rationis sunt. In cul- 

tu namque hierarchico secundum praesentem ordinem divinae Providen- 

. tiae semper Christus, affectus, modus et ritus ejus colendi Deum reprae- 
sentatur atque etiam realiter efficitur, in cultu antem hieratico repraesen- 
tantur affectus proprii colentis et traditio fit in virtute ejus propria. Inde 
est etiam, quod sacrificia Veteris Legis specie differebant a sacrificio 
Novi Testamenti, quia alia erat ratio repraesentandi sacerdotium Christi 
et alia erat virtus oblativa. Nec enim actio Christi theandrica in illis 
realiter operabatur, sed solum moraliter et figurative, nec ritus sacer- 
dotii ejus per haec sacrificia secundum propriam ejus rationem reprae- 
sentabatur, sed solum in umbra et in analogiis infirmis. Ad hoc igitur, 
quod symbolum oblationis internae adaequatum sit, ex eisdem princi- 
piis procedere debet ex quibus illa conficitur. Potest namque aliquid in 
ratione signi vel similitudinis in communi perfecte ducere in cognitio- 
nem alterius, quin sit repraesentatio illus formaliter symbolica et rata. 
Ad signum namque ratum requiritur, quod non tantum in cognitionem 
alterius ducere valeat, sed etiam quod locum ejus teneat i, e. quod sim- 
pliciter sit repraesentatio illius, quasi in locum ejus substitutum. Inde ad 
signa conficienda non sufficit ordinatio rationis simpliciter, sed requiri- 
tur ordinatio rationis habilis ad plenam rationem repraesentationis sta- 
tuendam. Sic ad signa privata conficienda sufficit ratio uniuscujusque, 
cum nullam aliam rationem habeant, nisi ut cognitioni ipsius aliquid re- 
praesentent. Sed ad signa publica necessaria est conventio multorum (ut 
e. g. in vocabulis statuendis) vel auctoritas publica ad hoc, quod a) plus- 
minusve universaliter repraesentent et b) ut repraesentando locum si- 
gnati, quasi substituta eius teneant. Sic etiam oblatio religiosa super- 
naturalis tunc perfecte, quod  ratificationem, significatur, si in 
symbolis ejus conficiendis omnia principia cooperantur, ex quibus ipsa 
procedit. Ideo signa sacerdotium Christi significantia et illud etiam 
quoad substitutionem repraesentantia nonnisi in virtute characteris confi- 
ci possunt et sunt in ratione cultus et ratificationis specie diversa ab eis, 
quae a sola virtute religionis per caritatem formatae procedunt. 

Ex dictis de facili respondetur ad quaestionem, quomodo et per 
quid oblatio religiosa in rebus exterioribus perfecte significetur seu per 
quid res exterior in ratione signi vel symboli oblationis religiosae con- 
stituatur, et quaenam sit actio formaliter eductiva formae significativae, 
seu actio fundans relationem inter signum et signatum. 

Considerata natura oblationis religiosae supra descripta non est 
dubium, quod sola traditio rei totalis ad Deum illam perfecte symbolice 


— 140 — 


exprimit. Dependentiae namquae nostrae quoad totum esse in ordine 
ontologico traditio solummodo totalis nostri affectus in ordine psycho- 
logico correspondet, tamquam debitum praestandum principio primo 
excellentissimo. Quidquid nobis retineremus, vel subduceremus domi- 
nio Dei et subjectioni Ipsi debitae, esset injuriosum, religioque no- 
stra non attingeret ad illam rationem formalem, per quam constituitur 
in ratione virtutis. Inde si actus ejus essentialis perfecte significatur, 
tunc in symbolo ejus ratio dictae oblationis seu traditionis omnino ex- 
primi debet. Omnia igitur symbola religiosa (quae sunt ipsi actus ex- 
terni religionis) ipsam formalem oblationem imperfecte exprimunt, quae 
non consumuntur in ipso cultu i. e. non traduntur in exclusivum domi- 
nium Dei et retinent aliquod condominium creaturae, aliquam appli- 
cabilitatem ad usum profanum, Sola ergo extractio rei exterioris ab ip- 
somet usu — non tantum a jure disponendi de ea, sed de ipso jure ad 
usum — significat perfecte actum essentialem religionis internum, seu 
oblationem et traditionem creaturae Deo debitam. Et quia res exterior, 
ut supra dictum est, per hanc extractionem ab usu sanctificatur, con- 
secratur et in ratione.sacrificii, rei sacrae factae, in sacrum confectae 
constituitur, significatio sacrificalis per eandem relationem exercetur ac 
sanctificatio seu consecratio. Inde forma sacrificii exterioris est relatio 
rerum. exteriorum ad oblationem religiosam internam et sic mediate ad 
Dewm, fundata per exiractionem earwm ab usu atque consciam mentis 
ordinationem ad. Deum repraesentans. 

Ex his patet responsio ad secundam partem. Tum res, tum actio- 
nes praedictam formam praecedentes materialiter se habent ad signum 
sacrificale, in eis exercetur ordinatio rationis atque ex illis educitur for- 
ma supradicta. Haec praeparatio materiae symboli sacrificalis fit utique 
sub imperio virtutis religionis, proindeque est actio sacra, cum tamen 
non sit expressiva actus essentialis religionis quoad ejus ultimam per- 
fectionem, nonnisi oblatio malerialis vocari potest. Oblatio formalis per 
illam actionem fit, quae sub imperio religionis realiter vel symbolice 
extrahit rem ab usu traditque in dominium exclusivum Dei. Istae actio- 
nes, ut supra diximus, multiplicis ordinis et formae esse possunt, in una 
tamen generali ratione conveniunt, quod scilicet-ut S. Thomas a. 3. ad 
3. ait — per eas circa res (materialiter) oblatas aliquid fit, quod idem est 
ac dicere, quod per eas immutatio quaedam in eis causatur, per quam 
vel realiter extrahuntur ab usu, vel earum extractio symbolice reprae- 
sentatur.Inde oblatio formalis in actione immutante ves exteriores con- 

sistit, quatemus haec actio a virtute religionis imperatur et ad. finem 
ejus ordinatur. Et quia haec actio formaliter immutativa rem exteriorem 
tum in ratione signi et symboli repraesentativi, tum in ratione rei sa- 
crae factae constituat (cum mediante ipsius ordinatio rationis religiosae 
in eam descendat) secundum naturam actionis immutativae, vel re- 
spectus oblativi in ea magis expressi mox oblatio, mox consecratio, im- 
molatio vel aliquid simile vocatur. Inde ut generalis ratio actionis sa- 
crificalis per immutationem definiri solet, cum dicitur : sacrificiwm est 
oblatio rei sensibilis ber immutaiionem ejus significans mentis ad Deum 
subjectionem. Patet, quod in hac definitione oblatio materialiter sumitur 
immutatio vero designat rationem significationis, ita ut ex utraque ex- 
surgat id, quod formalem oblationem vocamus. Inde definitio in forma 
breviori sic sonat : oblatio rei sensibilis ad significandam consciam men- 
tis nostrae ad Deum ordinationem. Hic oblatio formaliter sumitur pro 
consecratione, immolatione et generatim pro quacumque immutatio- 
ne, qua res sacra conficitur, ex usu humano extrahitur et Deo tradi- 
tur. Si hoc in sensu sumatur immutatio et sic intelligatur realitas eius, 
quae definitioni praedictae addi solet (dicendo : oblatio per realem im- 
mutationem) admitti potest, Actio immutativa realis esse debet a) quoad 
imperium seu quoad motionem realem a virtute religionis provenientem, 
b) quoad actionem materialiter acceptam, per quam circa res extetiores 
aliquid. fit, c) non tamen quoad terminum, quod scilicet res ipsa in se, 
vel, ut dicere solent, in sua intima natura, mutationem realem subeat, 
praeter illam, quae relationem eius ad internam oblationem et conse- 
quenter ad Deum respiciat. Res namque ad significandum assumitur, 
quod ex eo assequi potest, si per ea, quae circa illam fiunt, repraesen- 
tatur, relationes eius profanas in sacras immutatas esse, dummodo istud 
esse relativum sacrum extractionem ab usu prae se ferat. Inde realis 
immautatio rerum oblatarum quantum ad movwm esse velatiowm est de 
essentia sacrificii, non autem, quoad naturam vel esse earum absolute 
consideratum. Si etiam haec ultima transmutatio adsit (v. gr. per occi- 
sionem, destructionem vel generatim per mutationem substantialem), 
significatio sacrificalis perfectior erit, cum per hoc irrevocabilis extractio 
ab usu vel magis repraesentetur vel usus profanus omnino impossibilis 
reddatur. In essentiis tamen rerum determinandis omnino abstrahendum 
est a magis vel minus, quae solummodo ad gradus specificos sive forma- 
les sive materiales determinandos assumenda sunt. Ut ergo res exterio- 
res in ratione signi vel symboli oblationis religiosae constituantur, suf- 

fiicit qualiscumque ordinatio rationis, per qualemcumque actionem fun- 
data, qua. extraclio rei ex usu menli repraesentatur. Si insuper haec or- 
dinatio fiat sub motione virtutis religionis, symbolum hoc in esse sacri- 
ficii formalis et rei in sacram perfectae constituitur, et non tantum pro 
ordine cognitionis, sed et in ordine reali oblationem repraesentat inter- 
nam locumque eius in omnibus tenet. 

Ex his etiam aliae causae sacrificii in sua formali ratione sacrifi- 
cali magis determinari possunt. Intantum igitur causae ad sacrificium 
quocunque modo concurrentes formaliter sacrificalés sunt a) inquantum 
agunt sub motione, imperio et ordinatione virtutis religionis et b) in- 
quantum ad immutandas relationes rei per extractionem ejus ab usu 
tendunt. Si a quocunque ex dictis respectibus deficiant, actiones sacrifi- 
cales non sunt oblationemque religiosam secundum totam eius ratio- 
nem supra descriptam symbolice repraesentare nequeunt. Et quia res ex- 
teriores ad vitam humanam sustentandam destinatae per suam extra- 
ctionem ab usu et per traditionem ad Deum maxime representant a:te- 
ctum religiosum oblationis, ideo hae sunt ex una parte marteria. aptissi- 
ma sacrificii, et sacrificium inter diversas species (materiales) cultus ex- 
terioris primum locum tenet in ordine perfectionis, cum symbolum eius 
(res ab usu extractae) maxime correspondeat cultui reali, oblationi inter- 
nae. 

Praeter bona exteriora ceterae res intantum sunt materia apta sa- 
crifici, inquantum ab usu extrahi et ad Deum referri possunt. Sic obla- 
tio vitae, sive per mortem, sive per exclusivam applicationem ad cul- 
tum, est vera et propria materia sacrificii, dummodo sit per se primo 
symbolum affectus religiosi, non autem alterius virtutis (v. gr. fortitu- 
dinis vel temperantiae, quia sic esset sacrificium in sensu lato). Inde 
passio et mors Christi erat verum sacrificium, non autem martyrium, 
quia — teste revelatione — per se primo ordinata erat ad réconciliandum 
Deum, ad redimendos homines, ad satisfactionem pro peccatis et ad 
merendam salutem. Omnia ista motiva sunt talia, quae ex virtute reli- 
gionis procedunt atque ordinantur, ideoque omnia, quae in passione et 
morte Domini contigerunt, erant symbola affectus religiosi Christi, non 
autem alterius virtutis, Christus utique utebatur aliis etiam virtutibus, 
praesertim fortitudine, proindeque secundario etiam specificatio illarum 
convenit passioni eius, non tamen trahit ad se vel perimit specificatio- 
nem primariam. 


Inde essentia sacrificii ex dictis de facili determinari potest. Essen- 

tia rei ex materia et forma resultat. Materia sacrificii sunt res exteriores 
actionesque illas in ratione signi ordinantes. Forma est significatio in 
rebus posita seu relatio earum ad oblationem religiosam atque ad ter- 
minum hujus, ad Deum. Inde sacrificium ut res sacra est; res sensi- 
bilis in symbolum oblationis religiosae confecta et per extractionem eius 
ab usu sanctificata. Sacrificium vero ut actio est : confectio rei sensibi- 
lis in symbolum sanctum oblationis religiosae. Vel : oblatio (consecra- 
tio, immolatio, extractio ab usu) alicuius rei pibus in signum, vel 
symbolum affectus religiosi. 

Quod, ad sacrificium crucis attinet, hoc nihil aliud est, quam re- 
praesentantio affectus religiosi generis humani reconciliationem cum 
Deo quaerentis et assequentis. Oblationem realem internam eliciebat 
Christus non nomine proprio, sed nomine fratrum | suorum. Duplici 
namque sensu Christus repraesentabat humanum genus : a) ratione na- 
turae assumptae, b) tamquam primogenitus ex mortuis 1. e. ut princi- 
pium novi generis, hominis coelestis, hominis renati. Inde oblatio 
theandrica Christi exigentiis humani generis coaptata erat atque Do- 
minus ipse in locum humanitatis substitutus fuit non tantum ut offe- 
rens, sed et ut sacrificium externum. In corpore suo mortali compleri 
et per illud significari debuerunt omnia, quae ad rationem sacrificii ex- 
terioris pertinent, ut in illa parte sui esse, in qua convenit cum homini- 
bus, significentur ea, quae genus humanum peccato corruptum a Deo 
mereretur atque per passionem illius fiat satisfactio, quod per peccati 
delectationem offendebat Deum. Ex eo quod Christus erat ipsamet ho- 
stia, optime significabatur oblatio eius theandrica, quod scilicet affectum 
religiosum Filii Dei nihil digne repraesentare potuit, nisi id quod est 
sibi proprium — vita sua in carne mortali. Ex alia vero parte ea, quae 
circa carnem Christi in passione contigerunt, symbolice exprimebant ea, 
quae ex parte naturae humanae peccaminosae repraesentari debuerunt. 
Inde causa formalis sacrificii Crucis erat signficatio oblationis theandri- 
eae Christi per passionem et mortem eius. Per hanc oblationem confecta 
est passio et mors Christi in signum sacrificale et ex hac descendit in hu- 
manitatem eius nova, seu potius novo modo confecta sanctificatio, per 
quam in ratione hostiae constituebatur, illud scilicet esse relativum, | 
quod ex traditione vitae suae, tamquam doni satisfactorii ad Deum 
placandum exsurrexit, Sacrificium igitur Crucis quoad suam essentiam 
definiri potest: oblatio vitae Christi ad Deum placandum; vel symbo- 
lica repraesentatio reconciliationis Dei et hominis, per passionem et 


P udof oos 


mortem Christi vel immolatio Christi ad reconciliationem Dei et homi- 
nis significandam et efficiendam ; vel tradito suiipsius ad mortem per 
oblationem theandricam Christi ad Deum conciliandum. 

Quod vero ad sacrificium missae attinet, in ratione signi formali- 
ter considerati, idem est ac sacrificium Crucis, solum materialiter ab 
illo differens. Si recolantur ea, quae supra de distinctione specifica si- 
gnorum diximus, haec propositio explicatione non indiget. Idem est re- 
praesentatum in utroque signo: oblatio Christi theandrica ad reconci- 
liationem Dei. Eadem est ratio ordinans materiam utriusque signi: 
mens Christi sacerdotis. Differunt igitur inter se marterialiter tantum, 
quatenus sacrificium mensae oblationem Christi theandricam necnon re- 
conciliationem per hoc repraesentat, quod donum Deo oblatum — cor- 
pus et sanguis, humanitas Christi — datur hominibus per modum escae 
et potus, ad symbolice exprimendam pacem inter Deum et hominem 
ac communitatem vitae in eodem Christo. In sacrificio Crucis autem 
idem repraesentatur per ipsam oblationem, immolationem, qua Christus 
constitutus est hostia, pax Dei et hominis, principium totius vitae su- 
pernaturalis a Deo hominibus communicandae. Inde in sacrificio Crucis 
magis repraesentatur genesis reconciliationis necnon ejus principia tum 
quoad fieri, tum quoad factum esse, tum tandem quoad effectus ejus ; in 
sacrificio vero mensae magis symbolice exprimitur reconciliatio quoad 
factum esse et quoad effectus ipsius. Quod tandem per sacrificium men- 
sae et ipsum sacrificium Crucis repraesentatur, patet ex eo, quod per 
consecrationem panis in Corpus, vini vero in sanguinem Christi signi- 
ficatur separatio corporis et sanguinis Christi in cruce, i, e. mors ejus. 
Inde sacrificium mensae sub hoc respectu immolatio quaedam figura- 
lis est et consequenter signum signi, symbolum mediatum oblationis 
Christi theandricae. Sacrificiwm igitur mensae in ratione signi est sym- 
bolum reconciliationis necnon communitatis vitae inier Dewm et ho- 
minem ; vel oblatio Christi thendrica, significata per consecrationem pa- 
nis et vini, in corpus et sanguinem suum (ad passionem et mortem suam, 
necnon ad reconciliationem Dei et hominis repraesentandam). Quoad 
suam essentiama vero est : oblatio Corporis et sanguinis Christi sub spe- 
cibus panis et vini in memoriam sacrificii Crucis, vel consecratio panis 
et vini in Corpus et Sanguinem D. N. Jesu-Christi ad repraesentandum 
sacrificium ejus in Cruce; vel oblatio panis et vini per consecrationem 
transubstantivam symbolice repraesentantem immolationem Christi 
in Cruce, et realiter coniungentem cum sacrificio Crucis. 

Perfectio sacrificii Christi inde maxime patet, quod in illo cultus 
realis et symbolicus coincidunt. Christus namque est sacerdos et hostia, 
proindeque affectus eius religiosus significatur per aliquid ad suum esse 
pertinens. Idem suppositum erat sacrificium, ut res sacra, a quo affectus 
religiosus et ipsamet actio sacrificalis (immolatio formalis) processerunt. 
In ceteris sacrificiis haec omnia sunt distincta, ideo cultus realis et sym- 
bolicus inter se valde differre, imo unus absque alio poni potest. 


9. DE CAUSA FINALI SACRIFICI 


Causa finalis sacrificii idem est ac ceterorum actuum religionis, i. 
e. reverentia et honor Deo, ut primo principio nostri esse exhibenda in 
oblatione rerum exteriorum, in earum confectione in rem sacram, 
in consecratione earundem, etc. — Idem exprimit S. Augustinus di- 
cendo: ut societate sancta inhaereamus Deo. Societas autem haec est 
aut externa aut interna. Societas externa est communitas quaedam cum 
Deo in exterioribus signis et symbolis ab eo ordinatis ad coniunctionem 
hominium efficiendam. Sic sacrificia veteris legis ad hoc ordinabantur 
et id efficiebant, ut per oblationem eorum quis remaneret membrum 
Israelis expectantis beatam spem et adventum Domini. Similiter in no- 
vo testamento societas haec externa efficitur et repraesentatur, quatenus 
ecclesia suis fidelibus participationem in sacrificio Crucis per praesen- 
tiam et oblationem sacrificii mensae praescribit. « Unus panis et unum 
corpus sumus multi, qui de uno pane et de uno calice participamus » I. 
Cor. 10, 17-18. 

Societas interna cum Deo in vitae communitate consistit, a) per 
realem participationem sanctitatis Dei in anima nostra per gratiam et 
dona b) per coniunctionem mentis nostrae consciam cum Deo ex ordina- 
tione virtutis religionis. Quod haec sanctitas et societas interna in sen- 
su b) nobis per sacrificium communicetur, nulli dubio obnoxium est. 
Nam praecise in hoc consistit ratio sacrificii interioris, ut actus essen- 
tialis religionis. Quod vero sacrificium exterius inter omnes modos cul- 
tus symbolici aptissimum sit ad hanc conunctionem significandam et 
excitandam, pluries diximus. Quaestio igitur est de societate sancta 
in sensu a), an scilicet sacrificium causet in nobis sanctitatem confe- 
rendo nobis sacra, i, e. principia intrinseca sanctitatis. Aliis verbis : 
utrum sacrificium sit non tantum confectio, sed etiam collatio rei sacrae. 

Respondeo : formaliter, nego; consequenter, concedo, vel subdi- 
stinguo ; necessario per sacrificium : nego; per alia signa (sacramenta) 
ab illo derivata: concedo. Certum est sacrificium, sicut et orationem, 
principaliter ordinari ad cultum Dei, ad honorem Ejus, ita ut isti a reli- 
gioso magis intendantur, quam quicumque effectus talium operum. Et 
Sicut in oratione petitio, ita etiam in sacrificio confectio rei sacrae, sunt 
media ad hunc cultum, seu potius modi quidam, quibus nos animae no- 
strae (intellectus et voluntatis) traditionem ad. Deum significamus, vel 
sunt varia adiumenta hanc traditionem faciliorem reddentia. (Qu. 81, 
a. 7). Inde sicut oratio essentialiter perficitur per traditionem mentis in 
petitione, ita et sacrificium formaliter constituitur et in sua essentia per- 
fectum est per oblationem et traditionem mentis in confectione rei sacrae. 
Cum essentia tamen rei necessario conjunguntur quaedam proprietates, 
ab essentia fluentes. Sic orationi formatae et omnibus conditionibus 
vestitate necessario coniungitur impetratio, meritum et satisfactio, er- 
go aliquid a Deo in orationem descendes, illi collatum, participatio be- 
neficiorum Dei. Similiter et sacrificio Deo accepto et rato coniunguntur 
quaedam, quibus acceptatio Dei significatur et in sacrificante huic ac- 
ceptationi (benevolentiae divinae) effectus correspondens ponitur. — Sa- 
crificium namque est a) opus bonum procedens ex caritate atque ex aliis 
virtutibus, de quibus S. Th. qu. 83 a. 15 relate ad orationem loquitur ; 
proinde ex natura sua (ex condigno) competit illi acceptatio ad meritum ; 
b) opus a Deo institutum, praeceptum. Inde ex institutione divina illi 
quaedam ita coniungi possunt, ut necessario illud comitentur. Quid 
hac in re Deus instituterit, ex revelatione divina determinari potest. Ex 
sacrificiis veteris legis videmus plurima per ea a Deo collata esse bene- 
ficia, tamen, propter naturam umbrosam veteris legis, nonnisi in signo 
referente ad sacrificium Christi venturi. Inde et sacrificia veteris legis 
in ratione signi tanquam proprietatem necessariam prae se ferebant col- 
lationem beneficiorum Divinorum, ut est remissio peccati, Hoc in qui- 
busdam sacrificiis exterius etiam significabatur per hoc, quod offerentes 
participabant in donis oblatis, v. g. comedentes ex eis. Omnino cer- 
tum est hoc de sacrificio novae legis, de sacrificio Crucis, per quod non 
tantum Deus nomine totius humanitatis honoratus et expiatus fuit, sed 
in cuius virtute omnia omnino beneficia Dei hominibus conferuntur. 
Inde videtur, quod quamvis ad essentiam sacrificii sola confectio rei 
sacrae pertineat, collatio tamen beneficiorum Dei per idem sacrificium, 
tanquam proprietas necessaria illud comitetur. Per hoc tamen non im- 

peditur, quominus collatio haec pro singulis hominibus et secundum 
diversitatem beneficiorum per symbola distincta a signo sacrificali re- 
praesentetur et causetur, sicut de facto fit in nova lege per sacramenta. 
Illud, quod nos asserere volumus, id solum est, quod huiusmodi signa 
virtutem efficiendi in nobis sanctitatem a sacrificio mutuentur, et quod 
inter haec et inter sacrificium intima omnino coniunctio intercedat. Hoc 
exprimitur in commemoratione sacrificii Crucis per participationem 
fidelium in ipsa hostia sacrificii, scilicet per communionem, per sumptio- 
nem corporis et sanguinis Christi (quod consequenter non ad essentiam, 
sed ad proprietatem necessariam missae pertinet). 

Quod diversi fines religiosi in diversis sacrificiis intendi et assequi 
possunt, diximus loquendo de causa exemplari sacrificii. Inde divisio 
sacrificii in plures species materiales. Quod vero primarius finis sacrifi- 
cii Crucis fuerit reverentia Dei per reconciliationem seu simpliciter re- 
conciliatio Dei, patet ex eis, quae hucusque de sacrificio Christi asse- 
rebamus. Inde totam naturam eius de hoc fine determinavimus, ita ut 
sacrificium Crucis ex parte Causae finalis defiiniri potest : reconciliatio 
Dei per immolationem Christi; sacrificium vero missae est ; reconcilia- 
tio Dei in Cruce facta symbolice repraesentata in consecratione panis 
et vini, tanquam in actione coniungente cum. sacrificio Crucis. 

Ex his absque ulla difficultate intelligi potest defiinitio sacrificii 
communiter data secundum proprietatem singulorum verborum. 

SCHEMA I 
Conspectus de causis efficientibus aclwum. religionis, 

SCHEMA II 
De causa efficiente ordinationis rationis in actibus religionis. 

Nota, ad. schemata .1II. A-D. 

In schematibus A et B assignantur causae actus essentialis religionis, obla- 
tionis, secundum quod conscientia nostra testatur i. e. in ordine psychologico, 
Principia singulorum actuum (cf. schema D) non cadunt sub conscientia, sed 
per ratiocinium eruuntur. In ordine intentionis (I) considerationes intellectus 
ad hoc tendunt, quod nos ad timorem et reverentiam Dei excitent, actus autem 
voluntatis ideo eliciuntur, ut in intentione reverentiae Dei firmemur. Inde iste 
ordo clauditur per intentionem sew volitionem efficacem. reverentiae Dei. In hoe 
ineluduntur virtualiter omnes actus intellectus et voluntatis et per hoc con- 
stituitur voluntas formaliter deliberata quoad finem oblationis. Iste ordo posset 
dici oblatio religiosa in actu primo remoto, seu in causis suis remote iam prae- 
parata et praesens. Pro actibus formatis ordo hic dirigitur per donum timoris, 


cuius est revereri Deum, tamquam aliquod obiectum excellentissimum et pre- 
tiosissimum, quo, dum amissibile est (ut in hace vita) carere timemus, ideo- 
que omni sollicitudine ad hoc tendimus, ut illo coniuncti simus (ideo movet 
virtutem religionis ad coniunctionem cum Deo in omnibus actibus vel saltem 
ad conficiendos actus, qui mentem ad hane coniunctionem continuo provocent 
ut in culto stricte dicto), cum autem inamissibile fit (ut in Patria) ad hoc mo- 
vet, quod revereamur eius maiestatem atque in communitate vivendi mumquam 
obliviscamur nos nonnisi ex maxima Dei gratia participes esse Divini convivii. 
In ordine electionis (IL) considerationes intellectus ad hoc tendunt, quod 
obbligationem reverentiae (debiti excellentis) in. concreto determinent et vo- 
luntatem ad aeceptandum inclinent. Iste ordo (II) terminatur in electione ali- 
cuius actus vel modi concreti, qui nihil aliud est quam vel oblatio, ut actus 
essentialis, vel eius exercitium propositum in certa materia. Ordo electionis 
proxime dirigitur per donum pietatis, cuius est reverentia affici erga Deum, 
ut Patrem, cui in omnibus nos pie affectos ostendere conamur. Hic ordo potest 
dici oblatio religiosa in actu primo proximo, seu in omnibus causis iam proxime 
praeparata. Sie constituitur voluntas actu deliberata in ordine ad electionem, 
In ordine executionis (III) conficitur ordinatio rationis, ut forma ad reve- 
rentiam Dei exemplata, quae per imperium proponitur et per voluntatem ac- 
ceptata inducitur ut forma intrinseca tum ipsi actui voluntatis (per modum 
relationis transcendentalis), tum ipsis actibus a voluntate imperatis (per modum 
relationis praedicamentalis). Hie ordo dirigitur a virtute religionis, ut stante 
sub motione, donorum pietatis et timoris. necnon virtutum theologicarum. 
Terminatur in oblatione in actu secundo et virtualiter includit omnes actus 
considerationis et volitionis quocumque modo (sive conscie, sive subeonscie) 
praecedentes. [n virtute enim illorum fit atque per eos constituitur voluntas 
actu ac formaliter deliberata relate ad executionem. Oblatio haec est formaliter ! 
(quoad rationem moventis ad formam et ad specificationem) actus intellectus, 
materialiter vero (in ratione moti, exercentis et elicientis)aetus voluntatis. 

i; Idem ordo servatur in singulis actibus religionis, quatenus oblatio seu con 
iunctio in determinata materia vel secundum determinatum modum exercetur. 
In electione namque debiti simpliciter excellentis et coniunctionis huic corre- 
Spondentis includitur virtualiter volitio omnium modorum et materiarum, in 
quibus dieta oblatio excerceri potest. Inde consilium circa hoc versatur, quaenam 
materiae vel quinam modi secundum se vel in determinatis circumstantiis ap- 
tiores appareant ad oblationem et coniunctionem nostram cum Deo significan- 
dam. Inde imperiun non quoad speciem formalem variatur, sed materialiter tan- 
tum: offer te, vel coniunge te cum Deo in tuis volitionibus, motibus corpora- 
libus etc. oblatio vero huie imperio correspondens erit: devotio (prompitudo), 
petitio, promissio, invoeatio, humiliatio vel compositio (in adoratione) conse- 
eratio (in sacrificio) ete. — — 

Hoe schema ceteroquin exemplar est, ad cujus instar genesis actuum ce- 
terarum quoque virtutum confici potest. Ut namque plenam de aliqua virtute 
cognitionem habeamus, non sufficit eam solummodo, ut ita dicam, ontologice 
explicare per suum obiectum, finem, idest secundum virtualitatem ejus, sed 
necesse est inquirere et determinare causas ipsius genesis virtutis tum quoad 
habitum, tum quoad actum. In hac inquisitione — experimentali causae 
psyeologicae, ex actibus consciis intellectus et voluntatis procedentes, maximi 
momenti sunt, Si enim agatur de virtutibus acquisitis, scimus eas per 
actus conscios generari, natura solummodo fundamenta quaedam ontologica 
et semina virtutum praebente. Ideo ante omnia haee fundamenta onto- 
logica inquirenda et stabilienda sunt neenon illud esse seminale, quod ex eis 
naturae quasi per modum ponderis, accrescit et sie supposito agenti primum 
incitamentum et motivum praebet operandi modo conscio vel ad defectus in 
fundamentis ontologicis datos tollendos, vel ad eorum exigentias implendos. 
Postea vero scerutanda sunt per quasnam considerationes intellectus et per 
quosnam actus voluntatis haec semina in dispositiones, hae vero in habitus 
sese evolvant. Si autem agatur de habitibus iam evolutis, aut de virtutibus 
infusis, haec inertia in nobis remaneret absque actibus consciis intellectus et 
voluntatis. Inde relate ad habitus inquisitio experimentalis ad hoc tendit, quod 
stabiliantur illae considerationes et volitiones, quibus mediantibus habitus in 
in actum suum exit. Sie S. Thomas procedit, qui v. g. in materia religionis as- 
serit illam ex sensu (conscientia) defectuum oriri et nos ad devotionem exci- 
tari per meditationem. 


ME a ane 

SCHEMA III 
A. 


Conspectus genesis actuum. religionis. 


1) Fundamenta ontologica : 
4) contigentia: compositio ex essentia et existentia. 
b) esse creatum. 
€) defectus ad esse compositum et creatum necessario consequentes, 
(conservatio, gubernatio, etc.). 

2) Fundamentwm psychologicum: conscientia seu perceptio fundamentorum 
ontologicorum. 

His perceptis intellectus considerat, quomodo relatio creaturae rationalis 
defectibus plenae erga Deum, ut primum principium esse ejus, neenon unicum 
auxilium in suis defectibus, ordinanda sit, per quosuam actus illi honorem et 
debitum reddere et conscie coniungi possit; voluntas antem acceptat dictamina. 
rationis et. ad ulteriorem considerationem movet, quousque totus processus in 
imperio (ordinatione rationis) executo terminetur. 


ACTUS INTELLECTUS. ACTUS VOLUNTATIS. 
l) Circa. volitionem. finis (honoris Dei, eonjunctionis eum Deo): 
ordo intentionis. 


a) Perceptio possibilitatis conjunc- a) Complacentia (volitio inefficax) 
tionis consciae cum Deo, ut boni et in voluntate. 
rationabilis. 

06) Perceptio necessitatis conjunc- b) Voluntas intendit (volitione ef- 
lionis consciae cum Deo, ut debiti. ficeaci) hanc coniunctionem. 


9) Circa media ad assequendam hanc comiunctionem : 
ordo electionis. 


a) Consideratio naturae depen- a) Consensus huic considerationi. 
dentiae nostrae a Deo ratione diver- 
sorum defectum atque comparatio 
cum alis debitis justitiae. 


b) Propositio dependentiae seu de- b) Electio hujus prae aliis modis 
biti excellentis simpliciter. debiti. 


3) Circa formalem realisationem huius coniunctionis : 
ordo executionis. 


Imperium seu intimatio modi se ha- Oblatio seu coniunctio conscia cum 
bendi secundum hanc dependentiam Deo secundum totum esse. 
simpliciler excellentem: offer te, vel 
coniunge te Deo modo conscio secun- 
dum totum tuum esse. 

B. 


Genesis actus formati religionis. ' 


ACTUS INTELLECTUS. 


1) Fides et donum intellectus 
proponunt Deum ut primum princi- 
pium excellens. 


2) Donum sapientiae praesentat 
Deum ut mundissimum et firmissimum 
adeoque ut ultimum finem vitae huma- 
nae simpliciter. 


3) Donum scientiae proponit di- 
versos modos, quibus actus, ad reve- 
ren tiam Dei, ultimi finis, ordinandi, 
mundari et firmari in Deo possint. 


4) Donum consilii proponit in ge- 
nerali munditiam et firmitatem ex 
debito excellentiae provenientem, in 
singulis vero casibus materiam et mo- 
dum optimum cultus (sive late, sive 
stricte dicti). 


5) Virtus religionis ordinationem 
rationis per fidem et dona confectam 
proponit in imperio: oblatio ut forma 
actuum religionls. 


li 


II. 


III. 


ACTUS VOLUNTATIS. 


1) Voluntas per spem tendit in 
Deum et per domum timoris reve- 
rentia afficitur. 


2) Voluntas per caritatem infor- 
mata iungitur Deo coniuneiione ami- 
eabili et intendit Deum ut finem to- 
tius vitae simpliciter revereri secun- 
dum omnem modum possibilem. 


3) Voluntas praesertim per donum 
fortitudinis, superantis difficultates 
huius munditiae, consentitur illis. 


4) Donum pietatis eligit propo- 
situm consilii et proxime movet ad 
reverentiam Dei sive in generali, sive 
in certa materia. Ex hoe sequitur 
actus humilitatis, universaliter sub- 
iieiens Deo et movens ad protesta- 
tionem huius subiectionis. 


5) Virtus religionis per volunta- 
tem exsequitur imperium: oblatio, ut 
obiectum virtutis religionis. 

Divisio actus religionis in. formatum et informem. 


Formatum est id, quod habet ultimam perfectionem sibi convenientem. 
dem est ac ratum. Formatum ez parte causarwm. efficientium. est id, in cuius 
productione nulla earum deficit quae in ea concurrere debet. Ex parte vero 
causae formalis id dicitur formatum, quod secundum ultimam rationem perfec- 
tum est, seu in quo forma posita est secundum suam ultimam rationem. 

Informe est id, cui aliquid deficit ad ultimam rationem vel perfectionem 
pertinens sive ex parte formae, sive ex parte causarum efficientium. Est duplex: 

a) privative: defectus quidam simpliciter toll. ns ultimam rationem, ita 
ut forma cum hoc defectu nullo modo compossibilis sit, vel in talem materiam 
induci nequeat. 

b) negative: defectus non ponens nec[tollens ultimam rationem. Adest 
aliqua forma secundum quandam inferiorem rationem, quae non obstat induc- 
tioni formae ulterioris rationis. Sic orare pro rebus temporalibus nec inclu- 
dendo nec excludendo ordinem ad salutem aeternam. 


ex parte subiecti: actus procedens ex gratia ceterisque 
formata principiis sub D enumeratis. 


ex parte obiecti: actus Deo acceptus et ratus formaliter. 


simpliciter: actus procedens ab- 
| sque ullo interiori affectu me- 
Religio ex parte subiecti re materialitater. 

| secundum quid: actus positus ab- 
sque gratia vel procedens ex 

mera religione acquisita. 
informis 
ex parte materiae: actus 
positus in materia in- 
privative | debita (v. g. furata). 


ex parte finis: actus po- 
ex parti obiecti situs ob malum finem 
v. g. oratio pro oeca- 
Sione peccaudi. 
negative 


CUR EAQUE 


D. 
De causis actus religionis quoad, principia. 


principalis: Deus 


remota ? | remota: Christus. 
instrumentalis 
| proxima: character 
physica in essentia animae: gra- 
per modum ' tia sanctificans. 
qualitatis 
| in potentia animae: re- 
proxima ligio. 
Causa actus | transeuntis: gratia 
religionis per modum | actualis 


moventis 

| Stabilis: virtutes theo- 
logicae, dona S. Spi- 
ritus. 


| moralis: communio Sanetorum. 


Nota ad schema IV et V. : 

Oblatio utpote actus duarum facultatum subordinatarum (intellectus et 
voluntatis) ex se, ex parte materiali et formali constat. Formaliter procedit ab 
intellectu, ut movente, materialiter a voluntate, ut mota. 

Inde est, quod tamquam partes essentiales alicuius totius, se inferunt et 
unum absque altero definiri non potest. In divisione igitur actuum religionis 
ex parte causae materialis necessario ponenda est ordinatio rationis secundum 
diversos modos, quos natura materiae et defectus significandi imponunt. Ideo 
eausae formales actuum religionis in schemate IV inveniuntur (petitio, promp ti 
tudo, eonsecratio etc.) 

Similiter causa formalis actuum religionis definiri et dividi non valet absque 
ordine ad materiam, quam informat. Inde causae materiales religionis in 


schemate V praesertim inveniuntur. 

SCHEMA IV 
Conspectus actuum, rationis ex parte materiae oblationis seu coniunctionis. 


Causa materialis religionis sunt diversi actus vel diversae res, in quibus 
ordinatio rationis oblativa seu Deo coniunctiva ponitur. Actus scilicet poten- 
tiarum et virtutum, qui per oblationem immediate ad Deum honorandum ordi. 
nantur; res (bona sensibilia vel exteriora) mediate, per significationem, ad Deum 
relata. 

! in petitione: oratio. 
rationis 


| in aliis virtutibus: oratio wt elevatio mentis ad 
Deum: (sacrificium interius). 


/ imperandi actus omniu irtu- 
actuum p eid 


; rr tum: oblatio seu devotio ge- 
in promptitudine | neralis sacrificium interius. 


imperandi seu exequendi cul- 


tum proprie dictum: de: otio 
specialis. 


voluntatis 


in promissione: votum. 


Oblatio in compositione membrorum: adoratio 


corporis 


in compositione vocum: /aus 


in consecratione seu extractione de usu: 
sacrificium 


materialium i 
in extractione V PT? ipso cultu: oblatio 


bonorum 
| de possessione Í 


ro ministris cultus: de- 
u prog 
| FEAT. cimae 
; in testem: jurament 
nostrae reverentiae erga i Jenae E 
Deum in invocatione 


Meis ad movendum: adjuratio 
spiritualium 
| in agnitione donorum Dei: gratiarum actio 


i : : B 
Rire. ad Providentiam: petit2o 
in subiectione 


ad justitiam Dei: sa£is- 
factio, reconciliatio, 

SCHEMA VIII. 


Causa finalis religionis est reverentia Dei seu conjunctio nostra cum Deo, 
non quidem conjunctio amicitiae, quae est objectum virtutum theologicarum, 
sed coniunctio subordinationis, quae fit per executionem operum Deum hono- 
rantium, aut ex eo, quod sint ex se bona (aetus virtutum), aut ex eo quod sint 
signa bonitatis seu subjectionis internae. 

Creatura, utpote opus Dei, tune illum reveretur, si eum honorat eique 
gloriam (externam) affert, si ideae Dei per illam realisantur. Inde creatura 
rationalis se ordinat ad Dei honorem et gloriam, si illi conjungatur per 
subordinationem, vivendo constanter secundum normas a Deo pro activitate 
humana statutas. Per hoec evolvitur homo secundum ideas Dei, fit imago viva 
Dei. In hae imagine realizatur perfecte coniunctio subordinationis creaturae ad 
Deum, non iam habitu tantum, sed actu. Per hane imaginem porro homo coope- 
ratur ex parte sua in gloria Dei externa stabilienda, per illam Deum honorat, 

Inde causa finalis religionis est imago Dei in homine evolvenda, seu ten- 
dentia hominis ad imaginem Dei.exprimendam. Singuli actus, quibus haec 
tendentia vel evolutio realizatur, eoniungunt nos cum Deo conjunctione sub- 
ordinationis (cujus principium est utique conjunctio amicitiae), sunt. Deum 
honorantes et gloriam ejus nuntiantas. Evoluta in nobis imagine Dei perfecte, 
eonjunetio subordinationis perfecta erit secundum omnem modum, nosque 
perfecti religiosi sumus. Actus et signa exteriora, (cultus proprie dictus), qui- 
bus religio utitur, unice ad hoc ordinantur, quod haec nostra conjunctio perfi- 
eiatur vel significetur. Ideo schema: 

Causa finalis religionis est conscia cum Deo conjunctio in actibus imaginem 
Dei evolventibus vel conservantibus aut tendentiam nostram ad illam vel 
ejus possessionem significantibus. Haec omnia comprehenduntur, si dicatur 
finem religionis esse reverentiam. Dei. 


( eultus late dicti: ?mago Dei 

Ut schemà hoc bene intelligatur, recolenda est diversa acceptio- 
et divisio causae finalis, necnon quod expressiones, ut reverentia, ho- 
nor, coniunctio etc... eodem modo triplici in sensu sumi solent, ut 
supra de virtutibus dictum est, scilicet pro principio (subiective), pro 
obiecto (obiective) et pro actione (subiectivo - obiective). In quonam 
sensu sumantur, determinandum est ex diversa acceptione finis. 

N. B. Ad tollendas ambiguitates iterum monemus, quod si finis 
religionis in reverentia Dei constituatur, hoc non ita intelligendum est, 
àc si religio eliceret actum reverentiae. Reverentia, ut elicita, est actus 
timoris et pietatis, ut testificata autem pertinet ad religionem, cuius est 
ad exigentias reverentiae, primo principio excellentissimo debitae, 
coaptare, modificare et firmare activitatem humanam, quae ratione huius 
coaptationis induit speciem cultus et reverentiae. Si ergo reverentiam 
Dei dicamus causam finalem religionis, intelligenda est reverentia, ut 
testificata, vel protestatio reverentiae, quae omnia in imagine Dei vel 
in tendentia ad illam maxime exprimuntur. His dictis sequentia de fine 
religionis notamus. 


Finis qui (obiectum quod intenditur) religionis est reverentia Dei, 
ut principii excellentis simpliciter. Finis quo (actio, qua finis asse- 
quitur) est coniunctio conscia cum Deo. Si quis tamen reverentiam, . ut 
actionem, coniunctionem, ut obiectum sumeret, finis qui et quo modo 
inverso determinandi essent. Et quia cultus, sive ut obiectum, sive ut 
aco, designat reverentiam Dei in certa materia realisatam, seu ali- 
quid per Dei reverentiam, ut per formam exemplatam, informatam, 
nihil obstat, quonimus cultus ponatur ut finis qui vel quo religionis, 
ut supra in definitione religionis per obiectum vel actum eius essen- 
tialem diximus. In hoc namque sensu cultus non designat obiectum 
materiale religionis, sed formale, quod est revera finis eius in se in- 
cludens omnia, quae ad perfectionem illius quocumque modo perti-. 
nent. Inde cum his distinctionibus omnes definitiones de religione da- 
tae intellegi et ad valorem suum reduci possunt. 

Si consideretur religio ut oblatio, cultus, reverentia, honor etc... 
tamquam materiale obiectum religionis vel actio huic correspondens, 
tunc finis cuius gratia eius est reverentia Dei, Ex hac enim desumun- 
tur, ut causa exemplari, omnia motiva ea rationes cur haec obiecta vel 
actiones fiunt et ordinantur, ita ut ex isto fine desumatur forma illorum. 
Finis cui autem illorum i. e. obiectum (eo sensu quo finis obiectum est 

in moralibus) est-Deus, cui hic cultus etc... offertur. In hoc sensü 
dicitur Deus, aliqua proprietas eius, vel aliquod mysterium esse obiec- 
tum cultus, et ideo assignavimus supra in schemate VI et VII pro 
diversis formis et actibus cultus certas Dei proprietates atque mysteria 
tamquam distincta obiecta, quae consequenter per modum finis cui 
ad exemplandos actus religionis concurrunt. 

Alia divisio finis est in finem primarium et secundarium. Finis 
primarius religionis est reverentia Dei secundum se, finis secundarius 
vero est reverentia Dei in participatione donorum eius. Secundum u- 
trumque Deum revereri intendimus, sed per primum magis maiesta- 
tem, sanctitatem et excellentiam eius inaccessibililem in essendo, per 
secundum autem excellentiam eius ut primi principii in agendo, ad 
quod nos secundum totum esse nostrum atque praesertim secundum 
defectus tollendos vel supplendos ligati sumus. 

Finis dicitur esse ratio formalis in moralibus. Haec expressio 
optime designat omnes modos, quibus finis influxum suum exeret. Est 
ratio formalis virtutis, ut principii, quatenus entitas huius ex coapta- 
tione ad finem, acquirit esse specificum, a fine desumitur differentia 
eius specifica. Hanc coaptationem virtutis ut principii ad finem solent 
vocare rationem qua vel sub qua subiectivam. Inde haec nihil aliud 
est, quam ratio formalis virtutis ut principii, seu determinationis sub- 
iecti agentis, cui in ratione entis ipsamet virtus, ut fini coaptata, cor- 

respondet. 

É Est ratio formalis virtutis acquirendae, quatenus agens continuo 
ad exemplar finis respicere debet, ut per continuum exercitium evol- 
vatur in potentiis eius primo quidem dispositio, postea autem habitus 
omnibus viribus et energiis instructus, quae ad modo uniformi ope- 
randum circa aliquem finem necessariae sunt. Sub hoc respectu finis 
habet rationem motivi, quatenus suppeditat agenti principia, quibus 
illud sese movet in acquisitione et evolutione virtutis. Idem dicendum 
est de virtude, ut est actio, quia agens psycologice per diversos con- 
siderationes reducitur de potentia ad actum. Hae autem considera- 
tiones tunc solum habent virtutem movendi, si desumantur ex parte 
finis, ita ut, quamvis materialiter inter se diversae sint, tamen for- 
maliter in hoc conveniunt, quod ad eundem finem assequendum mo- 
veant et agentem semper ad idem intendandum dirigant. Inde sub 
hoc respectu finis est ratio formalis totius activitatis agentis et habet 
zationem motivi tum ad agendum, tum ad agendum determinato mo- 

do. Finis namque agentis. est inducere certam. formam sive in princi- 
cipium actionis, sive in actionem ipsam, Ideo diximus supra a fine, 
ut causa exemplari dependere ordinationem rationis tum. secundum 
se, tum etiam prout versatur circa aliquem materiam (ordinandam).. 
Et sub hoc respectu asseruimus exemplaritatem finis reduci ad cau- 
salitatem efficientem, movendo scilicet et educendo agens de potentia 
in actum per principia ad instar eius exemplata. 

Est ratio formalis virtutis, ut obiecti, quatenus constituit diffe- 
rentiam eius specificam. Sic solet vocari obiectum formale quo vel sut 
quo, obiectiwm vel ratio qua (sub qua) obiectiva. 


Nota ad pag. 140 de immutatione sacrificali. 


Signum et actionem sacrificalem in immutatione relationum rerum exte- 
riorum consistere asseruimus. Relationes autem istae duplices sunt, transcen- 
dentales scilicet et praedicamentales, quarum immutatio operationem quandam 
circa fundamenta earum requirit. 

Relatio transcendcntalis tundatur supra entitatem rei et est duplex. Prima 
consequitur ad illam secundum se consideratam, ut est bonum quoddam in se, 
habens proprium finem qui. Haec relatio attingi et immutari non potest, nisi 
per operationem ipsam rei essentiam transíormantem, quod nullo modo est in 
potestate hominis (II-II. Qu. 66. a. 1.). Secunda consequitur ad rem in 
quantum est terminus illius relationis transcendentalis, quae competit homini, 
ut naturaliter ad usum rerum exteriorum ordinato (Cf. ibid.) Huic iuri ad 
usum correspondet ex parte rerum utilitas earum naturalis, quam finem cui 
earumdem appellamus. Sub hoc respectu connectuntur cum homine nexu quo- 
dam necessario, ordinantur ad ipsum, tamquam ad finem suum cui et possunt 
assumi ad significandam dependentiam eius a Deo hunc ordinem constituente. 
Inde operatio ad hanc relationem immutandam erit sacrificalis et immutatio sic 
facta perfecte repraesentat affectum religiosum. Haec tamen operatio talis esse 
debet qua, ut profunde S. Thomas notat, circa ipsam rem aliquid fiat. Re- 
latio enim de qua loquimur comitatur ipsam rem, non est quid illi acciden- 
taliter superadditum vel per accidentalem influxum fundatum, sed imponitur 
illi ab aliquo fundamento reali naturali (a natura humana ad usum eius ordi- 
nata), per quod constituitur in terminum necessarium dictae relationis. Immu- 
tatio igitur eius requirit operationem quandam vel circa ipsum hominem, vel 
circa rem exteriorem. Per primam tollitur ius utendi, per secundam utilitas seu 
usus rei humanus. Ád neutram tamen requiritur immutatio rei in se. In homine 
namque ius utendi nonnisi per mortem illatam vel per aliquam similem actio- 
nem totaliter auferri posset, quod leges ordinariae Dei omnino prohibent. Inde 
sufficit, si virtus religionis circa hominem realiter operetur et moraliter im- 
mutet ius eius utendi, ut fit in voto solemni. Haec operatio realis religionis 
sufficit ad hoc, quod relatio eius nova ad Dominum usus realis sit, etiamsi fun- 
damenta eius physica intacta remaneant et in actum naturalem exire possint, 
quamvis propter novam relationem hoc nonnisi cum laesione iuris Dei ideoque 
modo sacrilego fieri possit. Traditio iuris ad usum Deo igitur sufficienter im- 
mutat relationem praedictam, etiamsi fundamentum eius in se non immutetur. 
Simili modo potestas humana nou se extendit ad hoc, quod ex parte rei usus 
ipsius totaliter immutetur. Hoc enim nonnisi per annihilationem eius fieri posset, 
quae est actio facultatem humanam omnino superans. Omnis alia actio, quo- 
cumque modo transmutativa semper intactam relinquit rem secundum possibi- 
litatem alicuis usus humani, Destructio consequenter rei vel occisio sub hoc 
respectu non perfectius immutant usum rei vel significant eius ex usu extra- 
ctionem, quam benedictio, per quam solum declaratur eam amplius non servire 
usui humano. Inde realis operatio virtutis religionis circa ipsam rem in se, qua 
finem cui illius in solo Deo constituit, ita ut nulli intermedio re illa uti liceat 

atque ius sit, est vera immutatio relationis illius, qualiscumque sit actio istam 
mutationem inducens physice considerata et etiamsi res physice immutata re- 
maneat. Ius ad usum in posterum ad solum Deum pertinet et omne agens in- 
termedium per virtutern tantum religionis circa rem illam operari eaque ex con- 
cessione Dei uti valet ut fit v. g. in comestione sacrificiorum ad pacem cum 
Deo et communicationem in donis eius significandam et efficiendam. 

Alia vero relatio rerum exteriorum est praedicamentalis, quae est terminus 
relationis dominii humani, de qua S. Thomas II - II. Qu. 66. a. 2. loquitur. Haec 
relatio fundatur supra laborem humanum simul cum iure gentium dividente 
possessiones singulis hominibus. Quoad suam essentiam consistit in iure dispo- 
nendi de rebus sibi in proprietatem acquisitis. Immutatio huius relationis non 
contingit per actionem, qua circa ipsam rem aliquid fit, sed solum circa fun- 
damenta relationum eius, quae illi sunt superaddita et accidentalia. Non ergo 
circa ipsam rem, sed circa ea, quae illam circumstant fit aliquid. Haec enim 
subiectio ad hominem non comitatur res naturaliter, sed ex dispositione posi- 
tiva laboris et iuris. Proinde homo plenam habet potestatem immutandi hanc 
relationem extrahendo rem a suo dominio seu de iure disponendi de ea tra- 
dendo illud Deo. Immutatio harum relationum non attingit ad perfectionem 
mutationis et significationis sacrificalis, quia usus humanus rei remanet et solum 
dominium eius fit sacrum. Ius ad usum non solus Deus, sed et cultus supra 
has res possidet et sola dispositio de illis profana i. e. non e virtute religionis 
(auctoritate Domini harum rerum) procedens laedit eas in sanctitate per obla- 
tionem accepta, dum e contra sacrificia quilibet usus humanus exsecrat. 

Ex his iam de facili intelligitur, cur pag. 45. indirectam extractionem rerum 
ex usu aequiparavimus directae eamque vere sacrificalem diximus. Agitur 
enim de relationibus, quae mutuo se inferunt et mutatio termini secum fert 
mutationem in subiecto et e converso. Ideo quidquid in ratione relationis asse- 
ritur de uno, asseri et de alio potest. Sic in casu nostro, ita ut per haec textui 
articuli 3. qu. 85. complete satisfiat, 

